लोक रंग : लोक रूप 


डॉ. राज नारायण व्यास 


पुस्तक मन्दिर 
नगर परिषद के पास, बीकानेर 334004 


राजस्थानी भाषा, साहित्य एवं संस्कृति अकादमी 
बीकानेर रै आंशिक आर्थिक सैयोग सूं प्रकाशित 





(8 डॉ. राज नारायण व्यास 


प्रकाशक : पुस्तक मन्दिर 

नगर परिषद के पास, बीकानेर 334004 
ससस्‍्करण : 2004 
मोल * एक सौ रुपया मात्र 


मुद्रक : कल्याणी प्रिंटर्स 
अलख सागर रोड 
बीकानेर 
टाइप-सैटिंग - पूजा कम्प्यूटर्स एण्ड प्रिंटर्स 
आचायों की घाटी के नीचे, बीकानेर 





[.00 रित्राए्ट +7.ण८ ए०० (8 टगासलांगा ण॑ दिडडयज४ णा. एजापायों 
माधपे प्रोमपेत्णावा 85९९७ ण एेक्ुत्डफणा) एज 00 रिक्त पिलाने था ए३ ३5 
एजं९९ : 7२5. 00/- 


म्हारी बात | 


राजस्थानी साहित्य लगोलग पांगरतो रैयो है। ओ आज गीरवबै रै सागै 
भारत री दूजी भासावां रै साहित्य री जोड़ में ऊमो हुय सके। राजस्थानी रै 
हेताछुआं सारू आ बात घणी अंजसजोग है के आपारै साहित्य में आधुनिक भाव- 
बोध री सगकी विधावां हैं जियां काव्य, कहाणियां, नाटक, उपन्यास, रेखा-चितराम, 
संस्मरण अर निबंध । राजस्थानी रा लेखक घणो ई नांव भी कमाय रैया है पण 
म्हनै अक बात लगोलग अखरती रैवै। म्हारो सोच है कै आपने भी अखरती व्हैला। 


म्हारी पीड़ आ है कै आखिर आपारै लोकजीवन री अमोलख हेमाणी नै 
दरसावण वाब्ही पोथ्यां रो जाबक ई अकाल क्‍यों है ? क्या आ हेमाणी आज रै 
संसार सारू साव गैर- जरूरी है ? क्या आज रै साहित्य नै आपारे सईकां जून 
श्यान अर विवेक री जाबक ई दरकार कोनी ? आपांरा मीठा-मधरा अर 
रस-बरसावण वाछ लोकगीत, ग्यान री गैराई बाकी लोक-कथावां, सांतरा 
संस्कार देवण वाब्य लोकनादय, आपांरी वात-ख्यात परंपरावां, रम्मतां रा 
रकियावणा दरसाव अर लोकसंगीत री रसवन्ती धारा क्या आज किणी कार री 
'कोनी ? क्‍या औ सगढी विधावां आज रै संसार ने कोई सनेसो कोनी देवै ? इंयां 
सवाब्ध॑ रो पडूतर दिंयां बिना सोच री सही दिसावां सामी कोनी आय सके। 


काव्य हुवो चावै कहाणियां या कोई दूजी विधा री रचनावां, रस तो वांनै 
आपरी जडां सूं ई खेंचणों पड़ैला। फुनग्यां माथै फूलणों अर फक-फूलां माथै 
इतरावणो जणां ई संभव हुय सके जे आपां जड़ां माथै पूरो ध्यान देवां। जड नै 
बिसरायां पछै तो हरियै-मरियै रूख नै दूंठ बणतै कोई घणी जेज कोनी लागै। 


राजस्थानी री मोकली पोथ्यां ने टंटोलियां पछै सौ लारै मुस्कल सूं कोई 
दो-तीन पोथ्यां इसी मिलै जिकां मे आपांरी सांतरी, सांवठी अर रातीमाती 
लोक-परम्परावां रो बखाण हुवै। राजस्थानी रै विकास री तीन धारावां हैं - 
साहित्य री धारा, भासा-री धारा अर संस्कृति री धारा। आज आधुनिक साहित्य 
' त्तो घणोई रचियो जाय रैयो है पण नीं तो भासा माथै सोध हुवै अर नीं संस्कृति 
री पिछाण करावण वा्ठो रचा हुवै। आ आपांरी चेतणा री दरिद्रता ई गिणीजैला। 

हु 


आज आखी दुनिया में आपांरा लोक- कलाकार धूम मचाय रैया है| 
आशथूणी दुनिया तो वां री दीवानी हुय रैयी है। आपांरा लोक- वाद्य- खडताब, 
अलगोजा अर रावणहत्था आज जगचावा है। आपांरी गायकी भी नांव कमायो 
है। राजस्थान रा लोक- नाच- घूमर, झूमर, भवई, गौरी अर जसनाथी अगन-नाच 
दुनिया भर में सैलानियां नै रिक्ाय रैया है। राजस्थान शा भित्ति-चितराम, 
मेहन्दी-मांडणा री सांवठी कोरणी, खेतीबाड़ी रै ग्यान सूं सराबोर जूनी कहावतां 
अर ओखाणां अर सईकां सूं चालती आई भणाई री गैराई दुनिया में किणी सूं भी 
कमती कोनी | पण फेर भी पीड आ है कै जलघारा सूं खाली परदेसी बादव्ढं माथै 
रीझ*र नाचण वालों साहित्य-मोरियो खुद रै भरियै-तरियै मौसम माथे गुमेज 
कोनी करै | 

म्हारी इण पोथी मे चौदे अध्याय है- लोकजीबण रै भांत-भात है रंग अर 
» रूप नै कोरण वाब्शा अध्याय। इणमे न्‍्यारा-न्यारा पड़ाव है-- तीज-तिंवारां री 
रमक-झमक है; लोक देवतावा शी मानतावां है, करसां सारू जून ग्यान री 
कहावता रा सातरा उदाहरण है, सईकां सू बरत्तीजण वा अर वनस्पत्तियां सूं 
जुडियोडै घरेलू इलाज री विगत्त है, पढाई रा जूना, ऊंडा अर गैरा संस्कारां री 
पड़ताक है, मेव्ठा-मगरियां, बारैमासी परकम्मा री न्‍्यारी-निरवाली रंगतां, मौसम 
री मनवारा अर बोलिया सूं जुडियोडी मीठी-मधरी बाता है। 

म्हनै पूरो पतियारो है कै आ पोथी सरस्वती रै भण्डार में लोकजीवण सूँ , 
जुडियोड़े साहित्य री अखरणजोगी कमी नै दूर कर सकैला। पोथी री असली 
पिछाण त्तो सामान्य पाठक ई किया करै। वै जे इणनै सरावै अर आपरी अपणायत्त 
देवै तो म्है म्हारी रण खेचछ ने सफल मानूलां। आ खेचक् भ्हारै 60 बरसां रै 
अनुभव री उपज है। लोकनादूय परम्परा सू जुड़ियो रैवण रै कारण म्हने इण 
मरुधरा री कला अर सस्कृति री पूरी तरै पिछाण है अर आ पोथी इण पिछाण नै 
ई उजोगर करण वाक्की है.॥ 

मरुधर री मीठी मनवारां 


म्रिर्टी री सरूआत सूं लेय'र अजै ताई चेतना री अक अजूणी घार 
लगोलग चालती रैयी है। इतिहास अर साहित्य इण धार रै इमरत सू पनपिया; 
कर्म अर दर्सन इण री गैराई मे गोता लगाया अर लोकजीवन इण रै सायरै ई 
रातो-मातो हुंवतो रैयो | मरुधरा री आपरी ओअक निजू मठोठ है। अक निरवाब्दी 
मरजादा है अर अक मायली मिठास है । आ मिठास हिडदै मे उपजै, कंठां मे रमै, 
हॉठां माथे थिरके अर लोकगीता रै रूप मे सार्मी आवै ) सईका रा सईका बीतग्या 
पण लोकमीता रै चै'रै माथै कोई सब कोनी पडिया। वै तो सदीव अरबी रैया है | 
थिर है, सनातन है, घट-घट २! वासी है। 


मिनख रो मन गायां बिना कोनी रैय सके | हरख-उमाव हुवो चावै कोई 
उच्छब; त्तीज-तिंवार हुवो चावै ब्याव-सावा, जात-बिरादरी रो काम हुवो चावै 
नुंवीं थरपणा रा सरतन, गीतां बिना तो सौ क्यूं फीका लागै। गीत तो इमरत्त री 
झारी है। अै मन नै सींचे, जीवण मे रस भरै अर मौसम ने रगीन बणावै | सुख मे 
गीत, दुख में गीत, संजोग मे गीत, बियोग मे गीत, परणै मे गीत, मरणै मे गीत , 
»« गीत, गीत, गीत] 


जठै लोकगीत है बठै धीरज है। नासा दौड़ी कोनी। फास्ट-फूड री जागा 
इया रो सुवाद धीमी आच मे सिक्रियोडी बाटी जिसो है। औ मिनखजूण रा 
सिणगार है। साचा साथी है। जीवण सू गीता नै छेडै कर'र देखो तो सई, बाकी 
काई बचै- मौत रो अक सरनाटो, सून्याड रो अक लांबो रातीबासो अर ओक 
अखूट अमूजो | लोकगीत तो लोकमगल रा रूप है। इंयांरो जलम कुदरत री कख 
सू हुयोडो है, अ लोकजीवण रा हाचल चूमिया है | अ अनाद अर अखूट अनुभवां 
रो रस पीय'र पांगरिया है। मौसम री मनवारां ने सहेजी है। इंयांरी काया मे 
फागण रा रग है तो चैत री चादणी भी है; बैसाख री फसला रो उम्राव है तो जेठ 
अर असाड रो ताप भी है, सावण-भादवै री रिमश्मिग है तो आसोज 
रो उजास अर काती रै दिवला री जोत भी है। मिगसर री गुलाबी ठंड है तो पोस 
अर माघ री डाफर है विचार भांत-भांत है पकवानां रो सुवाद भी है। बारे महीना: 
अर अलेखूं तिंवार .... सब मे 280 पोईजियोडा है, रग-रग मे रमियोडा है। है 

री सरद पूनम 


कररा रो जीवण अर लोकगीता री घमक। इया लागै जाएँ जुडवा भाई 
दौ। फराला है राग-राए गीत भी लैराबै | बढ्या गाडी री धकचक हुवो घाव ठडी 
रातां में ऊट री रावारी, गीता रै बिना मजो कठै ? गवरजा रै मिन्दर मे कुवारी 
कन्यावा रा गीत, पिणघट माथै पिणियारा रा गीत, झूला झूलती जोध-जवान 
लुगायां शा गीत, अर बिरत री कथावा में भजना में पोईजियोडा काधा-झाग 
भगती है भावा वाल्मा गीत जिका बूढी लुगाया रै कठा में रमै। घष्टी पीरी तो गीत, 
माडणा माऊँ तो भीत, साध पुरावै तो गीत, जापो हुए तो गीत, हालरिया हुलरावै 
तो गीत, होँघछ चूंगावै तो गीत अर ब्यांय-सावै में तो कैंवणो ई काई । 

कुवारी कन्या रो काचो मन, कवछो मन। वा जिकी बात चवडै धाड़ै भी 
कैय सके, लोकगीत रै गिरा तो कैय ई राक॑ | अक कुवारी कन्या आपरै बाबाजी 
सृ जोड़ी रो वर दूढठण सारू अरदारा फरै | भरतार इसो होवणो चाईजै जिको मीं 
तो घणो डीगो हुप अर नीं जाबक ई ठिगणो का पछै बावनियो | इसो भी नी हुवे 
जिको जुलग करे, खीच कुटाब अर करडो लकड हुए । बाई री अरदारा रै पाण 
बाबाजी इसो वर रोधै जिको गुलाब रै फूल दाई गोरो-फूटरो तो हुवे ई'ज बाई 
रो मन केवटणियो भी हुवे । अबै बताओ, ओ लोकगीत आज रै आधुनिकता बोध 
र्यूं कितो'क दूर है ? इण मे खुलै गन री बात है, खुले गन री अपणायत है अर 
पीढ़ियां रै विचार खुली बतल है | नीं तो लुकाव है अर नीं कोई छिपाव। नमूने 
है तौर माथै दो-तीन ओढूयां हाजर है- 

काची दाख हेठै बनडी पान चाबै, फूल सूंघै 

करै ए बाबजी रू बीनती। 


बाबाजी देर देता परदेरा दीज्यो, 

सहारी जोडी रो वर हे रज्यो। 

खुले मन री औ बाता अर पीदियां रै बिचाकै मन रो खुलो दरराव बीजा 
केई लोकगीता में भी मिलै। 

मन-भावतै वर रो चुणाव करणो अर पछै उणरै सागै ब्याव सारू बूढा-बडेरा 
नै ओलै-छानै नी, मम खोल'र कैवणो आपां नै अटपटो लाग सके पण लोकगीता 
में अ भाव चवडै-धाडै केइजियोडा मिलै | अक लोकगीत में कन्या आपरै बाबाजी 
सू कैवै के उणरो मग्रेतर चम्पाबाग मे पूगग्यो है- “हाथ में चिटियो है, पागडी मे 
मोत्या री लड है, तावडो तेज है अर बो कुम्हलाय रैयो है, अबै थे चटके सू म्हारा 
ब्याव उणरै सागै माड दो | लोकगीत मे सौ क्यू सहज है, नीं तो बाबाजी नै रीस 
आवै अर नी छोरी ने की आवकछ-कावर कैवै | हो उणरै मन भावतै बींद रै सामे 
फेरा जरूर करवाय दै। ॥ 

लोकगीता मे ग्यान रो अखूट भण्डार मरियो पडियो है| देस-दिसावर री, 

बाता, जागा-जागा री महताऊ चीजा अर आखी दुनिया सूं मन सोवती जिन्‍्सा 
मगावण री चायना सामी आवै | धण चावै के उणरो धणी कजब्ही देस सू हाथी, 
खुरसानी सू घोडा अर लका सूं उणरै सारू सोनो लावै | चाँदी उजलपुर सू , हीरा 
बैरागढ सू अर मोती समन्दर पार सू लावणा चारईजै। सालू सायानेर ये हुवे अर 
चुडलो हाथीदात रो | अबै बतावो, ग्यान-गगा री कमी कठै है ? गीत रो गीत अर 
ग्यान रो ग्यान। 


ओअक और दरसाव। मन खोल*र वरदान मागण सारू देवी सू अरदारा। 
कुंवारी कन्यावा गवरजा सूं आपरै मन री बात कैवै - “हे मा, बाण्डो खोल, म्हारै 
मन री मुराद पूरी कर।” काई है वा मुराद ? कन्यावा नै बरसानूू बादला जिसा 
बाबा अर उमड़ते सनेव जिसी मा चाईजै) भाई हुवे तो क्रिसणजी जिसो अर 
भोजाई राई जिसी, मां-जाई बैन सुभद्रा जिसी अर बैदोई सावल्िये जिसो 
चाईजै | मन खोल'र मन री मुराद पूरी करण री औ बाता लोकगीता मे ठौड-ठौड 
पोइजियोडी मिलै | लोकगीतां मे भावा री निरमक्ठ गगा बैवती रैवै। 


लोकगीता में जीवर्ण रो सार हुवै; जीवण रो रस हुवै, भात-भात्त रा 
रग-रूप अर चौघडदे री अपणायत हुवै। साध-पूरावणी या अगरणी रा सुवाद 
लैंवता जावो, छेडो ई कोनी आवै | घेवर--साध, दाख-साध, केसर-साध, पिस्ता-साध, 
तिल-साध ..... अगरणी ओक, सुवाद अनेक | ब्याव रै टाकडै तो जाणै लोकगीत 
घमरोल करता ई लखावै। मेंहदी, पीठी, बनौव्ठा, भात, मायरा, बना अर बनडी रा 
सरूप, तम्बोलण, घोड़ी अर कामण .... फेरा तो हुवता-हुवत्ता हुवै पण गीत तो 
पल-पल रा साथी-संगी है | फेरां सू लेय'र बिदाई ताई सगव्ठा काम गीता री गूज 
रै बिचालै चालै । सुवागरात अर घूधटो छोडण री मनवारा इण तरिया बखाणीजी 
है- 

बनी ओ थनै थारै बाबासा री आणा[ 

घूघट रो हठ छोड दो | 

बनीं ओ थनै मोरा री मुठडी भराय | 

घूघट रो हठ छोड दो। 


जीव-जिनावर तो लोकगीतां रा खास पात्र है। कोयलडी, चिडकली, 
पपैया, मोरिया, डेडरिया, कूकडा, सूबवटिया, कागला अर कुरजा। इयाकछछा 
जीव-जिनावर नीं हुवे तो लोकगीत साव फीका लागै। छोटै टाबरा सारू लोरी, 
झूझणा, अर हिडोलां रा गीत; परणीजियोडी लुगायां सारू काजन, टीकी, झूला, 
ओढू अर सुपनां रा गीत; पीवरियै री हर आवै तो वीरै रा, त्तीज-तिवारां रा अर 
मारूजी नै बिलमाय'र किणीभात पीरै पुगावण रा गीत, देवी-देवतावा में गवरजा, 
काछीमाता, मावडियांजी, सीतव्य माता, जीण माता सू लेय'र रामदेवजी, भैरूजी, 

(3) 


भोमियोजी तकातक रा गीत अर सिणगार में मूगल, गवरणा अर दोला-गारू रा 
गीत तो लोगां रै हिचडा मे गूजता ई रैचै। सिणयार रो अक सरूप इंयाकछों है - 
गढां-कोटा सू ऊत्तरीरा रे, हाथ फव्छकै रो फूल। 
सीस नारेला सारियोस रे, बैणी है बाराक नाग ज्यू। 
गवरादे ओ गोरी, रूडो है नजारो तीखा मैण रो। 


रतन-जडी आख्या, रुआ भरणो नाक, दाडम जिशसा दांत, सा्च ढालियो 
हिवड़ो अर पीपछिरै पान जिसो पेट.... वाह भाई वाह ! क्या उपगावा है। 


लोकगीता मे मौसम रा भात-भातीला रग है। जिया सियाक्रै रा गीत, 
ऊनाके रा गीत, बिरखा रा अर बरान्त रा गीत, डफ-चंय अर झूलां रा गीत, 
मेव्वा-मगरिया रा गीत, रग-पिचकारी रा, लहरियै-चूंदडी रा, काजक-टीकी रा, 
ओढणै-पोमचै रा, पिणघट-पिणियारी रा, रतनजडी इढाणी रा, यूदडी-मादकियै 
श अर जीवण रै हरेक परव रा गीत। 


लोकगीता री पैठ राजस्थान रै लोकजीवन मे घणी ऊँडी थकी है। इयां 
है इन्दर-धनुसी सरूप से मात-भांत रा रग है, रूप है, रस है अर रुवाद है। 
लोकगीता मे लोक सररचती रो वासो है। 

औ गीत कुदरत रै अरस-परस नै साधत्ता रैया है। चावे पीपतछी हुवो चावै 
भीमड़की, कुदरत रै गुमजू सिणयार ने अंगेजता थका जै राता-माता हुकता रैया। 
दो-तीन नमूना परखण जोग है - 

(अ) उदियापुर सू बीज मंगराओ, मारूजी 

नीमडब्ठी बकावों पाक तब्दब की जी म्हाका राज। 

(ब). चाल्या मारूजी जोधागणै रे देस, वारी घण बारी ओ हजा 

जोधाणै री वाडिया ओ नींबू झुक रह्मा जी राज। 


गीता री घणखरी परम्परा जबानी रैवती आई है - औ पाटी अर पोथी रै 
भरोसे कोनी रैया। कठ सू कठ ताई री आ जात्रा केई सईका ताई चालती रैयी। 
सासू सू बहू तक अर दादी सू पोती तक घूमर घालता-घालता अ लोकजीवन 
में काठा घुछ मिक्रग्या। फैवण में तो इयारी भासा ने राजस्थानी री जुदा-जुदा 
बोलिया रो असर है पण सरकृति रै च्यारुूमेर पसारै रै कारण इया मे ब्रज, 
बुन्देलखण्डी, मराठी, युजराती अर मालवी भासावा रा सबद भी रल्ता रैया है। 
सबदा रै इण भाईपै मे नीं तो भीता खींचीजै अर नी सींव सारू तलवार काढीजे | 


कठैई-कठैई तो गीता रा सबद अर भाव इतरा मिल्ठता-जुलता हुये कै वा 
३ ऊपर किणी खास बोली रो ठप्पो कोनी लाग सके | जिया - 
उत्तरप्रदेश रो लोकगीत-.. लाडो के बाबाजी खडे हाथ जोड़, 


(4) 


राम रथ हक दियो, 
लाडो मागना होय सो माग, 
राम रथ हॉक दियो। 


मारवाडी लोकगीत- बाई का दादोजी चाल्या रथ जोड़ 
बाई नै रथ थाम लियो। 
बाई ए मागण होय सो माग, 
ए रथ भ्हारो हांकण द्यो] 


भासा जुदा, प्रात जुदा, बोलचाल पैरावों अर रीत-रिवाज जुदा पण 
सस्कृति री मायली धारा एक सरीसी। कोई आतरो नहीं। 


लोकगीता मे आपरी निजू ठोठ है, रगीलोपण है, सहजता है अर जीवण 
री इमरत धारा है| राजस्थानी साज रावणहत्थो हुवे अर कठा रा मीठा सुर हुये 
तो फेर कैवणों ई काई । 


राजस्थानी लोकगीत कठैई अलोप नीं हुय जावै, इण सारू घणखरा 
विद्वान आपरा जीवण होम दिया | इयां गे सीताराम लाछस (जोधपुर), मोहनलाल 
पुरोहित (जैसलमेर), देवीलाल सामर (उदयपुर), मनोहर शर्मा (बिसाऊ), गजानन 
वर्मा (तनगढ), सूर्यकरण पारीक (बीकानेर), रघुनाथ प्रसाद मिथानिया (कोलकाता), 


उमाशकर (डूगरपुर) अर महाराजा जयसिह (जयपुर) आदि लोगा रा नाव 
सरावणजोग है। 


लोकगीता मे कुदरत री मीठी मनवारा है | इयां रै पेटे आपां ऊजे आमे 
री, ककछकछ करते पाणी री, धरती रै, रूपाक़ै सिणगार री, गाछ-गाछ मे वासो 
लेवणिया पखेरूवां री अर बिरखा मे भीजती मस्त-मस्त फसला री छबि देख 
सका। आ ताजगी आपा नै बिलमावै, आपा रै अमूजै ने तोडै अर नुवा सुरा सू, 
नुवी तार सूं जीवण मे दूध अर मिसरी रो मेल करावै। इया में प्रेमिया रै हिडदै 
रा भाव बसै, जवानिया ग्बाथा करे, माटी आपरी मै'क बिखेरे अर करसा रै मन 
रा मोरिया नाचता रैबै | लोकगीत तो चादणी रै पटल माथै चेतना री उजास रा 
आखर है, मदछकियै जोबन री मन- भावती रगत है; जीवण रा रूपाब्ठा छंद है। 
इया घणो ई तप कियो है - तावडै मे तपिया, लूआ रा लसरका भोगिया, डाफर 
सू मिडिया, आधी-तूफान मे भी ऊभा रैया पण आपरी निरवाल्ीी पिछाण कोनी 
खोई। 

लोकगीता मे नारी री सबद्ठी चेतना अर द्विठता भी मिलै | जीण भातां रै 
गीत में भाई हरसा अर बैन जीण रा संवाद इण बात री साख भरै | हरसो घणोई 
मनावै कै थूं पाछी घरां चाल, म्है थारै सारू रतन री चौकी माथै सोवण थान मे 

पुरसारो करूं, सामीं पालर पाणी री झारी मेल द्यू, थारै सारू असी कब््यां रो 
घाघरो अर दिखणी रो चीर मंगाय यूं, थारी मोजडी रतनां सू जडवाय द्यू पण 
थू पाछी चाल तो सही। संवाद पढण जोग है - 


हरसा : जीण म्हारी बाई ओ, इतणी करडाई मत धार। 
जामण री जाई, मान कयोडो पाछी घर चाल। 
जीण : हरसा बीर म्हारा रे, आका रै लागै मतीर 


जामण रा रे जाया, फोगां रै लागै रै चायै बोर 
जामण रा रे जाया, झाडियां रै लागै चाये सांगरा 
हरसा बीर म्हारा रे, पीपछ रै लागै चायै आव, 
जामण रा रे जाया, आंबां है लागै चावै पीपछी 
सिखर आयोडो सूरज मुड चले 

फिर ज्या कुदरत रा सांचछ नेम 

जामण रा जाया, जीण आयोडी पाछी ना मुज़ै। 


है कठैई नारी मन री जैड़ी द्रिढ़ता रा दरसाव ? है कठैई लुगाई री जैडी 
संकल्प-भावना ? है कठैईं कुदरत रै नेम-कायदां रै परबार जाय'र भे बचना री 
रिछपाल करण री अैडी करूड प्रतिज्ञा ? मन मे अकर जिकी बात थरपीजगी वा 
अखी है - वा सोण थार सूं , पालर पाणी री झारी सू, रतन जडियोडी मोचडी 
सू अर असी कढूया रै घाघरे सूं कोनी बिलमाइजै। 

राजस्थानी लोकगीता री नाभी मे इमरत है। चावै किता ई झंझावात आवो, 
तूफान चालो, भूकम्प आवो, धरती रो मिजाज गर्म हुंवतो रैवो पण लोकगीत तो 
थिर हा, थिर है अर थिर रैवैला। 

घण महताऊ लोक -कथावां 


लोक कथावां री हथाकी मे उभरियोड़ी जीवण-रेख घणी लांबी हुया 
करै। काछ रै छोटै-मोटै सपेरा री गिनार किंया बिन्ता अ कथावां "धर कूंचा, धर 
मजला” चालती रैवै। लोक कथावां रो जलम मिनख रै विवेक री कूख मांय सूं 
हुयो। इंया कैयो जाय सके है के औ कथावा उत्ती ई पुराणी है जितो मिनखाचारै 
रो विवेक | इंयां रो विस्तार कोई दो-चार गांवां में हुवे या एक-दो प्रात्ता मे हुवै, 
आ बात कोनी। आख॑ै संसार मे लोक कथावां रो न्यारो-निरवाब्ठो महत्व है। 
ग्यान-गंगा में झबोव्ण खांवतती-खावत्ती अ इत्ती घणमोल्ठी वणगी के पीढ़ी-दर-पीढी 
चालिया पाण ई नीं तो मगसी पडी अर नीं काछ रा गासिया बणी | काछ री आ 
ताकत कोनी कै धचके सूं इंयां गासियां नै गिट जावै। 


घुर टाबरपणै में लोक कथावां रा जिका संस्कार पड़े वै आखी उमर साथ 
निमावता रैवै। जीवण री क्रियावां मे, आपस रै व्यवहार में, रिस्तां री गणित मे, 
बिणज-बौपार मे अर लोक-मरजादा मे इंयां री छाप पडियां बिना कोनी रैवै। 
हरेक पीढी आपरी नुवी पीढी नै खजानै री चाबी दाई ग्यान रै इयै खजाने नै 
सूंपत्ती आई है। इया लागै के केई सईकां पैली इयां मे जित्ती ताजगी ही, उत्ती 
ई आज भी है - अकदम नुंवी अबोट जिंयां लागै। लोक कथावा अनुभवा री 
तिजोरी है; आपसी रिस्तां सारू मरजादा री कूची है; विवेक रै समन्दर माय 
मिलण वालै खरै मोतियां री चमक है अर पक्रपव्ठाट करती मणियां हैं। मिनख 
जद अबखाया सू काठो घिर जावै, विपदावां रै जाछ मे कोजी तरियां फंस जावै 
अर हिम्मत हारणी सुरू करदै, उण बगत लोक कथावां रा जूना सस्कार, जुझारू 
वीरां रा द्विस्टात अर सता रै चरित्रां रा कथानक उण मे जीवण-जोत नै पाछी 
जगमग करै, उण नै हूस अर हौसलो देवै अर समस्‍्यावां रै चक्रव्यूह नै तोडण री 
जुगत बतावै| लोक कथावा मिनखाचारै रै आदरसां अर मोलां नै आज ताई 
समभाक्र'र राखिया है। इया नै सुणिया, पढियां सूं मन मे जिका भाव जागै वै है 
त्याग, बलिदान अर हिम्मत रा भाव, देस-प्रेम, परोपकार अर समाजसेवा रा भाव, 
प्रण माथे मर-मिटणै रा भाव, प्रेमी-प्रेमिकावा रै साचै प्रेम रा उजब्ठा भावा, 
जीव-जिनावरां सारू करुणा रा भाव अर भगती मे झबोल्शा खावता मन री 
निरमकता रा भाव। क्या कोई कैय सके है कै अ भाव आज रै जीवण सारू फालतू 


(प) हे 

है या कोरा बकवास है ? जद जीवण इया रै पाण ई बिगसे अर पागरै तो फेर 
अै आज रै जीवण मे प्रासंगिक क्यूं नी हुवै ? इया यै जे छिटकाय दिया जावै तो 
मिनख रो जीवण नीरस, बदरग, बेस्वादो अर बिडरूप हुया बिना कोनी रैय सके | 
जिके मन मे लोक कथावा रमै, बो मन गंगाजी ज्यू निरमछ रैवै। उणनै कोई भी 
मैलो कोनी कर सके। 


भात-मभात री लोक कथावा सू पैला म्हैं भगत्ती भाव री व्रत कथावा सू बात 
ने सुरू करणी चाऊ | व्रत कथावा पडिता रै पेट-भराई रा टोटका हुबै, आ बात्त 
कोनी, औ तो मिनखाचारै रै ऊजक्ै विचारा रै रतना री पेटी रै घणमोला 
हीरा-मोतिया री अखूट सम्पदा है। कहाणी री कहाणी अर भगती री भगती पण 
सागै ई आदर्स री कोई अडी बात जिकी कथा मे पोईज'र चादी रै गैणा माथै 
मीनाकारी ज्यू उभर'र सामी आवै। अक दो नमूना परखण जोग है- कथा कोई 
हुवो, उण रै छेकडलै भाग मे अ सबद बोलिया जाबै - “हे महाराज, बैनै तुस्टमान 
हुया, बैरा भडार भरिया जिया सकर रा भडार भरजो | आधी नै पूरी करणो, पूरी 
नै परवाण चढाइजो | सगढ् रै पूठे म्हारो भी भलो करजो |” कथा में कोई भी 
लुगाई आ कोनी कैवै के “हे महराज म्हारै परिवार नै टाल'र किणी रो भलो मत 
करजो ।" जनमंगन्ठ री आ भावना हरेक व्रत-कथा में मिलै घावै एकादसी री हुवो 
का बछबारस री, बैसाखी पून्यू री हुवो या गणेश चौथ अर नागपचमी री, सीता 
माता री हुवो चावै भाई दूज री, काजली तीज री का पछे करवा चौथ री | लोक 
कथावां असल मे बोध कथावा है - औ पाठ्यक्रम रै बधेज मे बधिया बिनाई 
जन-जन में ग्यान री नदी बैवावती रैवै अर हिडदै ने निर्मछ करती रैवै | सैकडो 
बरसा पैलाई करती ही, आज ही करै अर आगे भी करती रैवैला। 


व्रत कथावा में सवाद सूत्र अर कैवणगत रो निरवात्ठो ढगढाब्हो हुवै। 
तुलसी व्रत कथा रो ओक द्विस्टात इयाकलो है :- 'अक हो बिरामण। बिरामण 
है घर मे अक छोटीसी'क छोरी ही। वा कह्यो, मा, हू तुलसी पूजीस। के बाई 
पूजलै | काती री पूनू आई॥ वै तुलसी पूजणो सुरू कियो। वा तुलसी रोज पूजती। 
वैरै माय सू अक छोटी सी छोरी गैणा-कपडा पैरःर निककती | हाथे बाई, चू म्हारी 
भायली होयजा। वा बोली कोयनी। अक दिन मा नै जाय'र कह्यो- मा तुलसी 
माय सू अक छोरी रोज निककै है। म्हनै कैवै है- तू म्हारी भायली बणजा | मा 
कह्यो - भायली होयजा लू बैरी।” कहाणी थ्यावस रै सागै तर-तर बधती रैवै 
ओअक-ओक ओकछी मे कोई नुंवादी बात॥ बीच मे आधी छोडिया रारै कोनी, 
जिग्यासा हुवै के आगै काई हुयो | कथा पूरी सुणिया ई मन तिरपत्त हुवे | छेकड 
मे बाई बात, 'हे महाराज, तुलसी माता, उणरा भण्डार भ्रिया ज्यू राकल रा 
भण्डार भरजे।” व्रत कथावा घीमै-धीमें अलोप हुवती जाय रैयी है। इण रतन 

भण्डार नै बचावणो घण जरूरी है। जदई आपा सस्कृति रा रिछपाक्त बण 
सकाला। 

लोक कथावा मे दिखावो नख जितो भी कोनी हुवै। भासा सरल, भाव 
ओपता, बतल सुभाविक अर बीच-बीच मे पोयोडा ओखाणां, छोटा-छोटा सवाद 
अर आस्था रो धरातह-जै सगब्ण मिल*र लोक कथावा नै अक निजू पिछाण अर 
रजकता देवै | इया मे भगतीरी कथावा है तो प्रेम री भी है; वीरता री है तो बोध 
री भी है; राजा-राणी री है तो गरीब परिवारा री भी है, बैन-भाई रै प्रेम री है 
तो जीव-जिनावरा री भी है। पर्यावरण री कथावा में पथवारी, तुलसी, पीपछी, 
काती-सिनान, खेजडी-बड अर दूजा रूखां री कथावा री भरमार है। उपमावा 
रो तो फेर काई कैणो ? जिया - राजा कैडो ? सोनै रो सूरज, इन्दर रो अवत्तार, 
ग्यान शे गोरख, ऊगते सूरज री किरण, बत्तीस लखणो, कविया री कदर 
करणियो, दानी अडो जिया राजा करण आद |” सुणता रैवो बस सुणता ही रैवो 
» बात बधती जाबै, रात घुछती जावे । 


राजस्थान री लोक कथावा माथे वीरता री, त्याग री, वचना रै पालण री, 
दुखी लोगा सारू बलिदान करण री अर जीव-जिनावरा री रक्षा करण री छाप 
रैवै। सूरमाओ अर देवी-गुर्णा है पात्रां मे जठै रामदेवजी, पावूजी, गोगाजी, 
जोरसिह, तेजाजी आद सूरमावा री बिडदावली मिलै तो जीवट वाब्ठी लुगाया मे 
जीण माता, उमा देराणी, निहालदे अर सजना रा द्रिस्टात दिया जावै। प्रेम 
कथावा मे मूमल महेन्द्रा, डोला मरवण अर हीर-राझा रा कथानक जीवण मे रस 
घोलता रैवै। 


राजस्थानी रो वात साहित्य भी लोक कथावां रै खाते में खताइजै। रात 
री बेढा, ठण्डी-ठण्डी हवा रा लैरका, नैचै अर निरायत री बगत, सुणावणियै'री 
मठार-मठार'र पेस करण री कैवणगत अर सुणणिया रै टणकी हुकारै रै सागै कान 
ढेर'र सुणण री लगन- औ सगकी बाता मिल'र लोक कथावां रे जादू नै चौगणो 
कर दै | फेर तो जिकी कथावा सुरू हुवै वारो छेडो ई कोनी। रतन-हमीरजी री 
बात, फूलजी-फूलमती री बात, पन्ना-विरमदे री बात, जलाल-सहागी री बात, 
कुतबदीन साहजादे री बात | कणैई तो इत्ती लम्बी-लईड के सुणण मे भरपूर 
मजो आवतो रैवै अर कणैई इत्ती छोटी के “आगै कांई हुयो व्हैला” री जिग्यारा 
जगावती रैवै । चावै सिघासण-बत्तीसी हुवो का पछै बैताल-पच्चीसी, कथावा री 
रोचकता कठैई कम कोनी हुवै। कठैई खीर रै सबडका रो तो कठैई खीच-घी 
रै सुवाद रो मजो आवतो रैवै | कथावा रै मायने पोईजियोडा मुहावरा, ओखाणा, 
कैबता दोहा, औपमावा अर अलकार मिल'र जिको वातावरण बणावै, वो लिखण-पढण 
री जागा अनुभव करण रो विसय है। अ कथाबा कद सुरू हुई, कद-कद 

लिखीजी, किण-किण रै मुंडे रू बखाणीजी, इण री ठाह लागणी ओखी है पण 
ओक बात राही है कै अ सगल्छी कथावा राजरथानी रै पतन्ठपव्ठट करते खजान॑ री 
मणिया हैं। औ सरकृति री रिछपाछ है अर मिनखाचारै री अनाण हैं। 


कंथा मांय सू कथा निरारती जाबै। आधी-आधी शत ताई चालण वाब्य 
बातां रा अ फटकारा घणा मनमोबणा हुवै। मन मे आवै कै झाझरको मलाई हुय 
जावे, कथा पूरी हुवणी घणी जरूरी है। यू लागै जाणै कथा नहीं, पकवानां री 
५४ थानी है; बतीस भोजन अर तेतीस तरकार्‌यां रो मेछ है; मीठे रस रा कुंजो 
] 
झीणी बुणयट अर ऊजछा भाव कथावा री बिसेसतावा मे गिणीजै। 
कोई-कोई कथा तो दूहै सू सुरू हुवै जिंयां “बेटे सू बेटी भली जे कोई होय 
सपूत, अब्शीं रै ल्हारदे नीं होती, अछसी जातो ऊत।” अर सुरू हुय जावे 
ल्हारदे री कथा। मौत नै अडीकता थका भी अब्ठ्सी रा प्राण नीं निकछे | उणरै 
मन मे दोय बाता रडकती रैवै - अक तो यो गुजरात रै राजा रा घोडा उठाय'र 
कोनी लाय सकियो, दूजी आ कै उण री पोछ माथै टोडरमल्ल गीत कोनी 
गाईजियो | लोगा कैयो कोई छोरो खोकै लेलो | उणरै ब्याव री बगत आपोआप 
टोडरमल्ल गाईज जावैला पण अव्सी रो मन कोनी धाप्रियो | बेटो नीं हुवण री 
पीड सालती रैई। आ बात जाण'र उण री बेटी ल्हारदे बचन दिया कै “जीसा, 
आप मोख पावो ] आपरै मन रा अ दोनू काम म्हैं पूरा करूली |” बात रो पतियारों 
मान'र अब्सी प्राण त्याग दिया। फेर तो कथा जाणे फटकारां मारती आगै , 
बचचै-जोध-जवान ल्हारदे, घोडे री सवारी मे फर्राटा भरती ल्हारदे, मिनख रै मेस 
मे धाडो न्हाख'र गुजरात रा घोड़ा लावण बाकी ल्हारदे, चौघडदे ललकार'र 
ओक-ओक सूरमा नै हरावण वाढ्ी ल्हारदे, खुद बींद बण'र आपरै मगेतर नै 
बींदणी भेस मे लाय'र पोल माथै टोडरमल्ल गवावण वाब्ही ल्हारदे ... .! कथा रो 
अक-अक प्रसग इतरी रोचकता सू बखाणीजै कै स्रोतावां रो भन धापै ई कोनी। 
आगै काई हुयो, आगै काई हुयो री हूंस बणी रैवै। 
बीच-बीच मे ओपती समानतावां (सिमिलीज) भी पोयोडी मिले जिया हेत 
तो माता रो, सुख तो सासू रो, लाज तो सुसरा री, हुकम तो हाकम रो, मोती तो 
सीप रो, मेवो तो काबुल रो, मिस्री तो बीकानेर री, विद्या तो कासी री, काठ तो 
चदन रो, साख तो बाणियै री आद। 


लुगायां रा केई महताऊ कथानक मिलै | सजना आपरे वचनां रै पाण बारै 
बरसां ताई आदमी रै भेस मे रैयी पण किणीनै ई ठाह कोनी लागी'। चरित्र माथै 
कोई आंच भी कोनी आई | आखिरकार मोट्यार नै ई हार मानणी पडी। जीण 
माता जद ओकर धारली के वा पहाडा मे जाय'र आपरी देह छोडैला तो दुनियाभर 

रा प्रलोमन उणनै कोनी डिगाय सकिया। उमादे नै उणरो घणी छिटकाय दी ही 
पण उणरे तेज अर तप में कोई फरक कोनी आयो। ओ तो है वीरता री कहाणिया 
पण प्रेम रै कब भावा मे ई लुगाया लारे कोनी रैयी। निहालदे, मूमल, मरवण, 
फूलमती, बिस्मदे, भारमती, ऊजली अर सहागी जिसी रूपवती लुगाया प्रेम मै 
जिण तरिया परवाण चढायो, वो राजरथानी गीरबै रो ई परिचायक है। 

वीरता रा भी मोकढ्ा प्रसग है। पायूजी, हडबूजी, गोगाजी, रामदेवजी, 
त्तेजाजी अर जोरसिह री लोक कथावा ओके कानी त्तो त्याग, बलिदान, हिम्मत अर 
वचन-+पालण रा ऊचा आदर्स सार्मी राखै तो दूजै कानी जणै-जणै मे आरथा अर 
भगती रा भाव जगावै। जागा-जागा इया वीरा री पडा बाचीजै। 

लोक कथावा रो फैलाव समाज रै न्यारै-न्यारै क्षेत्रां, वर्गा अर मान-मोला 
में है। दान सारू झख देखणी हैं तो “भाई भूरा लेखा पूरा” वाल्की लोककथा नै 
बाचो, राजा नै न्याय यू डिगण सू बचावण री बात “रसभरियै गन्ना मांय सू रस 
रो टोपो ई नहीं निकछण वाली कथा” मे पढो, विवेक री बात “बारठजी री लाठी 
मे अर ठाकरा री बातां” मे देखो। 


सुरगवासी डाक्टर मनोहर शर्मा सैकडूं कहाणियां भेव्ठी कर'र आ बात 
दरसाई ही के राजस्थानी कनै साहित्य रो अक अमोलख खजानो है। केई 
कथावां बोध कथा रो काम करे अर लोगां नै विवेक रै मारण माथै चालण रो 
सनेसो देवै। अक बोध कथा इण भांत है - 
“अक खरगोसियै लारै कुत्तो भाज्यो! खरगोसियो सिर माथे पग मेल'र ' 
भाज्यो अर भाज'र बिल माय जा बड्यो। कूत्तो बिल साम्ही बैठ्यो जीम 
लपलपावै। मांय बड़यो खरगोसियो बोल्यो- “क्यू भाई, कांई सोचै ? कुत्तो 
बोल्यो- “हूं घणै जोर सूं भाज्यो पण थू हाथ भीं आयो। आ बात कींकर हुई ? 
ख़रगोसियो मुछ्क'र कैयो, “माया, आपा रै माजणै मे दो न्यारा-न्यारा सवाल 
हा। थू थारै जीमण वास्ते भाजै हो पण हूं म्हारै जीवण वास्तै भाज्यो। इच्छा 
जितरी बल्ववती होवै, उतरो इ"ज काम रो असर होवे ।” 
टूके में कैयो जाय सके है के लोक कथाबा मे मौखिक परम्परा रो 
| बोलबालो मिलै अर सागै ई हुकारै है महत्व सूं कैवण चाक्े अर सुणण वाब्ठ में 
भेकृप रा भाव जागै | कहाणी रो कथणो अर मूडै री भाव-भगिमा भी आपरो असर 
दिखावै | कहाणी री सादगी, रोचकता, अनाम पात्र (जियां अक सेठ हो); 
अलंकारा री पटवागिरी, नैतिक बाता री महताऊ ठौड़ आद सगकी बातां मिल'र 
है राजस्थानी भासा नै साहित्य रो इसो घणमोलो खजानो सूपियो जिके माथै गीरबो 
# कियो जाय सके है | इंया कथावां मे सभ्यता रै विकास रा पडाव तो है ही सस्कृति 
| रा न्याय-न्यारा स्तर भी है। जिकी मासा इये अखूट खजानै नै अगेज रैयी है, 
# वा भासा नीं तो कदैई मगसी पडै अर नीं बोलचाल रै संसार सू लोप हुय सकै। 
थ (33) 


लोक-परम्परा अर लोकनाट्य 


संस्कृत साहित्य में घणाई ख्यातनांव कवि, नाटककार अर भांत-भांत री 
विधायां मे सिरजण करणिया लूंठा रचनाकार हुया है| वां री काछजीतणी 
रचनावा आज भी आपशी जात जगमगांवती रैंवे पण लोकमानस में बांशे ऊंडी पैठ 
नी है। कारण सोघण शी जरूरत ही कोनी | लोक आपरो रचाव खुद करै। खुद 
सूखुद ने ओलखे, खुद सू खुद मै निरख-परखे अर खुद सूं खुद री कूत करै। 
संस्कृत साहित्य रै बरोबर अक लोक रचाव भी हुयो - गैरो, ऊंडो अर घणमोलो। 
लोक रै हरख-उमाव ने, सोक-संताप नै, रीस-खीझ ने, मैणां-मो्सा ने अर 
'काण-कायदै ने केयटणियो साहित्य कुण-कुण, कद--कद अर कांई कांई रचिये, 
'इणरो हिसाब-किताब बगत रै कने कानी | ओ लोक ई है जिके लोक ने रचियो 
इण में साधु-सतां रो रचाव है तो गिरस्थियो रो भी है; किसान-मजदूरां रो, 
बिणजारां रो, बौपारियां रो, राजवर्गियां रो, अठै तांई के घरेलू लुगायां रो भी 
जुडाव रैयो है। अक जणै कोई रचना करी, दूज उणमे की और जोडियो, तीज 
'उणरो रूप बदकियो तो चौथे उणनै गाय--भाच'र परखियो। इण तरियां आगै सूं 
आगै धर कूंचां, धर मजला ओ लोक साहित्य बघतो रैये| कंठ--कठ में रमतो रैये, 
हिडदै-हिडदै रै मावा सूं ज़ुडतो रैयो | इण साहित्य माथै विद्वानों रो चाप ठप्पौ 
नी लागियो ब्है पण लोक री छाप तो है ही अर आ छाप ही आपांरी अमोलख 
पूंजी है| 
अभिज्ञान शाकुन्तलम्‌ हुवो चावै रघुवंश',, काब्ठिदास ने अमर करण रा 
ग्रंथ भलांई हो पण लोक में वांरी घणी पैठ कोनी। लोक ने चाईज ओअक 
रव्वियावणी अर बोलचाल री भासा, बणाव-सिणगार बिहूजी सीधी-सपाट सैली, 
चणी ऊची उड्ान री जागा धरती सूं जुडाव री बातां अर रात-दिन रा बाथेडा 
सू जूझती जिन्दगी शी मांयली हूंस अर उणरै हौसलै री बिगत| ओई कारण है 
के कालिदास रै नाटकों सूं केई गुणा बेसी असर राजा भरथरी, हरिश्चन्द्र, 
अभिमन्यु चंद मलियागिर, ढोला मरवण, छेडाऊ मेशे अर अमरसिह रै लाकनादयां 
रे है। इंयां नाटकां रे पात्र--समुदाय ब्हौत बडे है| नाटकां रै चरित्रा रै. 
सागै-सागै दर्सकां रै अर टेरियां रै भाईपै री भेवप बिना कोई नाट्य नी तो रचीजै 

अर नी चैरी तरियां खेलीजै। लोकनाद्य री केई अक इसी विसेसतावां है जिकी 
आज रै आधुनिक नाटकां मे कोनी मिल सकै। 
लोकनादयों में रम्मत री ठावी ठौड है। रम्मत तो लोकनाद्यों शी जान है। 
रम्मत माने रमण करणे| आनन्द लेवणा, खेलणा अर लोगा ने रि्ञावणो। इण में 
सगीत रा तीनू पख, कण्ठ संगीत, याद्य संगीत अर निरत-गेल्ठा है। रम्मत रा पात्र 
आपरैे हाव-भावां सूं, रक्ियावणै संवादां सूं, ओपता कपडा-लतां सू. बोली रै 
उतार-चढाव सू नाच--कूद अर सागीडे अभिनय सू रागन्गं ने रिझाँव] ठंडी रात, 
हवा रा लैरका, टेरियां री टेर अर अणगिणत कंठां सू “बाह-वाह", “जीवता रैवो", 
“अमर हुय जावो” रा नारा रम्मत री रौनक ने चौगुणी करदै | ख्यातनाव रम्मत 
हुये तो दूर-दूर रे मोहल्लै वाब्ठा भी देखण ने आवे। पात्रा री आवाज इती बुलंद 
हुये के उणानै माइक रै सायरै री जरूरत ही कोनी पड ] ठंडी रात में हवा रै 
खबोकिय माय तिरती-तिरती मीठी आवाज दो-दो ततीन--तीन कोस रै आतंरे ताई 
सुणीज सकै। रम्मत वार चैक में लोगां शै चैल-पैल रो कांई कैवणो | च्यारूमेर 
मिनख, कलोल करता टाबर, टेर गरता टेरिया, घरां रै डागच्ठो अर तुपड तकातक 
माथे चैठी अर झरोखां सू झाकती लुगाया अर पाटां माथे ठराकै सू नाचता रम्मत 
रा पात्र... लोगां री अपणायत इसी के रम्मत रै दिन सू अक दिन पैला निकव्छण 
वाकी 'बनोली' में चौक, मौहल्ले रा सिगला जणा भाग लेपै। आ 'बनोछी' रहैर रे 
व्हौत सा मोहल्ला माय सू निकछ'र इण बात री जाणकारी देवै के काल म्हारै 
चौक में रम्मत है। रम्मत री हूंस इण कदर के बसनन्‍्त पंचमी सूं ई घमरोतठ माच 
जावै। हरेक पात्र आप संवादां नै हरमेस बाल'र कठां में चौखी तरै रमाय लेंवे। 
सवादा शी ठसक, नगाड़ै शी घमाधम, घूघरा री रुणझुण अर कंठा री बुलन्दी 
सगब्ठ मिल'र इसे माहौल रचै कै रम्मत चालती जावे अर रात घुब्ठती जावे। ठाह 
ही कोनी लागै कै कणै तो झांझरको हुयो, कण भाख फाटी अर कणै दिन 
ऊगग्यो। छेकड जायते जद “माता ओ म्हारै टावरियां ने ठंडरा झोला दीजे अ” 
रो गीत गाईजै तो लोगबाग जाणै के अबै रम्मत पूरी हुई है। लोकनाद्‌य रा ठी 
ठाठ-बाठ आज रे आधुनिक रंगमंचां रै माग में लिखियाडा ही कोनी | बै तो बापडा 
दर्सका ने झुरता रैचे अर अठै हालत आ है कै चैठण ने अर ऊभा रैवण तक ने 
भी जागा मिलणी ओखी हुय जावै | खैर, आप-आप रा भाग। सदी चावै 
इक्कीसवी आयगी व्है पण रम्मत रो चाव आज भी मोब्ठो कोनी पडियो। 
लारला तीन-चार सौ बरसां में अलेखूं कलाकार रम्मत परम्परा सू 
जुडिया व्हैला-इणरो हिसाब राखणे सोधकर्मियां सारू भी ओखो काम है। लोग 
. मन शै हूस सूं जुडे जुडता-जुडता इंयाकला रम जावे कै आखी उमर ही गाछदै 
. पण धाप नी आबै। लुगाया रा चरित्र भलांई हुवो पण मंच माथै मिनख पात्र 
लुगायां रा भेष बणायर आयै। वैई चाषर, झोठणा, वैई अंगड-बंगड, गूथिजियोडी 


> घाटी, टीकी-टमकी, काज-छल्ला, कन्दौव्ग अर पायल अर वा ई छमक छत्ली 
चाल | रम्मत कांई हुवे जाणे कोई लोक--उच्छव हुवै। दर्सक संवादां ने सुणै, वा 
ने आपौरे-आपरे ढंग सूं अरथावै, टेरियां रे सागै गावे अर इण औब्णयै खुद ने भी 
रम्मत सूं जोडता रैंवे। आज भी इण अंजस जोग परम्परा ने अंगेजण री घणी 
दरकार है। रम्मत में असवाड्रै-पसवाडे रो जीवन झब्ठकै, अणूतो उमाव सार्मी 
आवे, अकथ भाव अर अबोली पीड ने वाणी मिलै अर लोगा में नाटक रा साधा 
सस्कार सिरज सकें। 
रम्मतां में केई कथानक-प्रधान है तो केई भगती-भाव अर इतिहास सूं 
जुडियोडी है। मोटा-मोटा दो बंटवाडा तो किया ही जाय सके है - ओक में 
सांग-मेरी री रम्मतां हैं तो दूजै में कथानक वाक्ी रम्मतां। सांग-मेरी री रम्मतां 
में चौमासा, लावण्या, ख्याल अर प्रेम-प्रसंगां री अलेखूं बातां पिरोईजै तो 
कथानक वानी रुम्मतां में ख्यातनांव चरित्रां नै उजासण वाव्ण कथानक लिया 
जावै जिंयां अमरसिंह री रम्मत, हेडाऊ-मेरी री रम्मत, राजा भरथरी, राजा 
हरिश्चन्द्र अर राजा गोपीचन्द री रम्मतां, अभिमन्यु , चकवे-बैण रा ख्याल अः 
चंद मलियागिर रा कथानक आद। 
लोकनादयां रे पेटे उतर परदेश री नौटंकी, मालवा री माच, ब्र॒ज॒ र 
रासलीला, राजस्थान री रम्मर्ता अर ख्याल अर गुजरात री भवई आद शी घ॒र्ण 
मानजोग ठौड है। महाराष्ट्र रे 'तमासा' अर बंगाल शी 'जात्रा' नी आप-आप रे प्रोर 
में आज भी पूरो सम्मान दियो जावे | रावव्यें शी रम्मत, भीलां री गवरी, पाबूजी 
शी पड आद भी लोकनाटयों रै खातै में खत्ताइजै | तुर्रा-कलंगी भी कछँ न कद 
लोकनाद्य री भाव-भोम माथै चालै | इण तरै कैयो जाय सके है के लोकनाट्य 
रो विस्तार आखै देस में है पण असर घीमै-धीमे मगसो पड रैयो है। 
आज री पीढी जे चेताचूक रैयी या आथूणी धारा में बैंचती रैयी तो 
लोकनादयां शी आ परम्परा छेहला सांस लेंवती दीखैला | आथूणै संसार रो तो 
कांई कोनी बिगड़े पण इसी अमोलख हेमाणी ने गंवायां किरकिर आपां रै माजणै 
में ईज पडैला | आ बात गिनार में राखणी जरूरी है। आ घणमोली अर घेरघुमेर 
परम्परा बडेरां री धरोहर है | इणने केवटणो आपां सगव्यं रो फरज बणै। 
चेताचूक ने तो चौरासी रा चक्कर खावणा ई पडै। पूंजी सांपरतक हाथ सूं निककै 
अर आप में चंडाक्की नी छूटे तो इसे जीवण नै तो घिरकार ही कैईजैला। 
केई लोकनाद्य पूजा, अनुरठान अर घार्मिक भावनावां सूं जुडियोडा होवे। 
गवरी लोकनाद्य इयां मांय सूं अंक है। उदयपुर, डूगरपुर अर बांसवाडा रै भीला 
रो ओ नाट्य शिवजी अर भरमासुर री कथा अर भगवान विरणु रै मोहिनी रूप 
है बखाण सूं जुडियोडो है। ओ अकलो इसो नाद्य है जिको धौले दिन में खेलीजै 
अर जिके में गांवां रा सगव्य मिनख-लुगाया भाग लेवै। भावां रै कंवव्ठस रै सागे 

घूघरा रा घमक दा उजुगलबदा रू गवरा म जादू _ज़सा असर हाव अर चतणा रा 
पावण्डा आपोआप आगे बधता जावै। कथा रै बिचाकढे आज रै जीवण रो 
जीवंता-जागता दूजा पात्र भी आपरी छाप छोडियां बिना कोनी रैवै जिंयां 
भपा-भोपी, बाणिया-चौधरी, देवर-भोजाई | भगवो झंडो, तिरसूछ अर धूणी 
गवरी लोकनृत्य री खास पिछाण होवै। भोपै रा भाव, थाव्वी री झणकार अर 
नगाडां शी आवाज रै बिचालै नाच री मन--मोवणी मुद्रारवां अर संवादां रो 
गवरी नाद्य... दिनूग सूं आथण तांई रो आखे गांव रो मेव्ठे, भीलां रो मन--मवतो 
उच्छव अर जीवण रै भांत-भांत रै दरसावां रो सागीडो प्रदर्सन। मन हुवे के 
देखता ई जावे! बस देखता ई जाचे....। छेकड जद भरमासुर आपरी लगाई लाय 
मैं खुद बठ जावे जण जाय'र जी मे जी आव। 
रावव्ओों री रम्मत अक व्हौत जूनो अर टणको लोकनादू्य है। पीढियां 
बीतगी पण इण जस-जोग नादूय शे जात सवाई राखण में लोगो कोई काण-कसर 
कोनी राखी | परम्परा ने केवटणो कोई सोरो काम कोनी | इण सारू खुद ने 
होमणो पड डिग्गूपिच्छूं हुयो या डांफाचूक हुयां काम कीनी चालै | रावन्‍ जाति 
से ओ नाट्य राजरथान रो स्यात सगव्ग सू जूनो अर ठरकात् नादय है। ई रो 
रूप थोडो-ब्हौत गुजरात रै भवई' सूं मिले। नाट्य रै बीच-बीच मे केई सांग 
(सांग) आवै जिंयां मीये रो, बाणियै रो दरजी रो अर जोगी रो सांग, कान्ह गूजरी 
रो आर अघनारी रो सांग, सूरदास रो सांग आद | रावब्गें री रम्मत दो काम अके 
सागे सारै-नाट्य रो नाट्य अर रतजगे रो रतजगो। आ रम्मत मिनखाचारै रै 
ऊजक मोलां नै दरसावै अर संस्कृति शी 'धजा' €्वजा) ने ऊंची राखे। 
लोकनाद्य री बात चालै अर नौटंकी रो बखाण नीं हुवे, आ किंयां हुय 
सके। खुलो मंच, रू अर बदब्ठता दरसाव, गीत-पोयेड्य संवाद, रात रै सरनाटै 
ने चीरती बुलंद आवाज, नगाडा रे धडीन्दां रै सागै उठता लय-बद्ध पग'अर 
भांत-भांत रा कथानक मिल'*र नौटंकी ने अक दाठीक सरूप देवै | बगत रे 
बदबव्खव रै सागै नौटंकी रा कथानक ई बदब्ठता रैया है| पैलमोत घणा जूना 
कथानक जिंया सती अनुसु॒या, राजा भरथरी, सत्यवादी हरिश्चद्ध अर नल-दमयंती 
जिसा चुणिया जांवता पण धीम-घीम लोग बाग दूजा विसय भी अंगेजण लागग्या। 
इंयां में लिला-मजनू, सीशै-फरिहाद, सुल्तान डाकू, अनारकली, औरत रो प्यार 
आद भेल्ठा हा। 
कोई चालीस-पैंताव्ठीस बरसां पैला तांई गांवां में नौटंकी रो घणो चाव 
हो। जियां रम्मत मे हुया करे, बियां नौटंकी में गी लुगाई-पात्र री जागा मिनख 
ही लुगाई रो मेस बणायर नाचिया-नगाया करता हा पण घीम-धीम जद मेोहनलाल 
एण्ड कम्पनी गुलाबबाई ने मंच माथै उतारी तो जाणै अक हत्ठचव्ठ सी-क माचगी। 
आज तो ल॒गायां री ठौड लुगायां मिलणो ओऔखो कोनी पण बात तो जून बगत री 

है जीत छुविता तप साथ काना चाठ्या करता पथ मनख वारा कमा न पूरा कर 
दिया करता हा। 
नौटकी में गढमुक्तेश्वर अर बटेसर रा नांव आज भी लोगां री जवान माथे 
है। आज जे नौटंकी कला भी मगसी पड्ती जाय रेयी है तो इण रो कारण अक 
तो गांव रै जीवण में रहैरी सरकृति री घालमेकठ है अर दूजो कारण मनोरंजन रे 
आधुनिक साधनां रे तामझाम में लोगां री रुचियां में आवते बदव्ठाव रो है। आज 
लोकमंच रै नाटकां में जिका नुंबां-नुंबां बदव्ठाव आय रैया है, वां ने साव फालतू 
मान छिटकावणो भी जरूरी कोनी- जे कोई सही अर नुंवी बात सूँ नौटंकी में 
निखार आवै तो उणनेै अगेजणे चाईजै तद ही आपां बगत री बाथ में वाथ घालर 
उणरै सागै चाल सकांला। की खोट सोने में हुवे तो की सोनार में ई हुय सके। 
नीं तर कांई कारण है कै उत्तर-प्रदेश री नौटंकी, मालवा री माच, ब्रज री 
रासलीला, महाराष्ट्र रा तमासा, राजस्थान रा ख्याल अर गुजरात री भवई आपरो 
आकर्सण खोंवता जाय रैया है। नैठाव सूं सोचणो जरूरी है। 
लोकनाट्य री लम्बाई, आखी-आखी रात रा मजमा, पुराण ढंगढाव्गं सू 
चिपियोडै रैवण रो सुगाव, माइक रे प्रयोग सूं हिकारत, आद घणी इसी बातां है 
जिकी गैरै सोच सू बदव्ठाव कानी बढ सके | नुंवै जुग में नुंवा कूंकू-पगलिया 
मांडिया ई सरैला | हा, परम्परा नै जीव॑ती राखणी जरूरी है | बेढंगे बदव्ठव रो 
सूगव्ठवाडो आपांरी सोनल परम्परा ने बदरंगी कर सके है; इण सारू सावचेत 
रहणै री भी दरकार है। 
राजस्थान ख्याल गायकी अर तमासां रै मंचन में सिरे गिणीजै | बसन्त री 
मौसम, होव्ठी रो रंगीलो टाकडो अर हुडदंग रे बिचाठे मदछकिया लोगा री 
मोतियां सू मूंगी मस्ती जे सागै हुवे तो फेर माटी री सौरम रू गूंथिजियोडे ख्याला 
रो कांई कैणो। कुचामणी ख्याल हुवो चांषे चिड्ावा रा ख्याल, अलाबक्सी ख्याल 
हुवो चावै बीकानेर री लावण्यां, चौमासा अर दूजा ख्याल, लोकमन नै प्रगटावण 
रो जिको काम अ ख्याल कर सके वो दूजी कलाओंरै ताबै री बात कोनी | ख्याल 
तमासां रै मचन में भी बंधी-बंधाई परिपाटी चालै जिंयां पैलपोत मंगलाचरण, फेर 
गुरु री बदना अर फेर पात्रां री चैलपैल जिंयां मेहतर, भिरत्ती, हलकारा अर 
कथानक सूँ जुडियोडा दूजा पात्र । ख्याल-तमासा रै कथानकां में राजा पूरणमल, 
राजा गोपीचन्द, भरथरी, गोरखनाथ, भक्त प्रहलाद, ध्रुव, देवर-भोजाई अर 
गुल-बकावली घणा चावा मानीजै। नगाडै शी कडाक घिन रे बिचाब्ठे उर्दू हिन्दी, 
राजरथानी शी भेव्ठप रा संवाद अर मिनखाचारै री थरपणा रा बोल खोतावां अर 
दर्सकां ने लुभांवता रैवै। 
लोकनाट्य रै अलेखूं रूपा में तुर्रा-कलंगी री भी ठावी ठीड है। इण सैली 
रो जलम तो आशथूणै भारत रै दो संता रै कारण हुयो - अक हो तुकनगीर अर 

दूजा हो शाहअली | वै अर वांरा भीडू काव्य-दंगछ किया करता हा। राजा जद 
रीझियो तद तुननगीर ने मुमट रो तुर्रो अर शाहअली ने कलंगी बख्सीस में दी। 
फेर कोई हो । अ तुरा-कलगी रै रूप में थरपीजग्या | वुर्र-कलंगी रा एक -दूजै 
ने हरावण-छकावण वाब्ठ बोल तो सागीडा असरदार हुवे ईज है पण सागै ई 
मांत-भात री मुद्रावां, नाच रा रूडा अर तरै-तरै रा ढंगढाला अर सगीत री 
ज़ुगलबंदी इण लोकरूप नै घणो महतारू बणाय देवै | मंच बणै कोई पद्नै-बीस 
फुट ऊचाई रै अडैगडे जिको राणी रो सीसम्हैल गिणीजै। राणी हुवे कलंगी अर 
शजा हुवै तुरो। खास मंच जमी सूं पांचक फुट री ऊचाई माथे बणे | अखाडै रो 
झण्डो थरपीज्‌ वादक अर टेरिया सारू भी अलायदी ठीड राखीजै| राजस्थान 
में चित्तीड, गोरूण्डा, करौली, पाटन, आसीन्द अर बेगू री तुर्रा-कलंगी ख्यातनांव 
हुय चुकी है। दूजा लोकरूपां री चर्चा किणी और अध्याय में हुवैला। 

लोकनाट्य (रम्मतां) रो भाव-संसार 


रम्मत लोकनाद्य री ओअक सजोरी विधा है। किणी भी रम्मत रै आलेख 
रो रचाव चावै जो भी कियो हुवे, उणमे मिनखाचारै रै अखी आदर्सा माथै सदीव 
जोर दियो गयो मिलैला। मिनख-मिनख स्सै अक सरीसा। लाड़ू री कोर मे कुण 
मीठो अर कुण खारो ? हिन्दुवा अर मुसत्वमाना रा धरम चायै न्यारा-न्यारा हुवो 
पण मिनख रै रूप मे तो भेद कोनी कियो जाय सके। 


अखंड मिनखाचारै रा मोल :- आज साम्प्रदायिक मेंढ-मिलाप रा 
जिका नारा बुलन्द किया जावै, वै रम्मता मे तो सईका सू आपो-आप ही पनपता 
रैया है। आपसी सनेव मे, भेरूप अर भाईचारै मे किणी तरै री घालमेल कोनी 
मिलै। सगल्ी जातियो रै बिचाकै हेत रा समदर हबोछ्ा लेंवता रैवै | आज रो 
हयादया बायरो समाज जे हियै री आख सू निरखै-परखै तो रम्मता मे उणने 
आपरो सवारियोडो सरूप मिल सके। 


राजा हरिश्चन्द्र री रम्मत रो अक बोल इयाकलो है - 
लोही-मास रो रग ओक है सुणलै बात हमारी। 
पाणी पी'र किस्यो घर पूछू म्है नौकर सजगारी।। 


आ ई बात अमरसिह राठौड री रम्मत मे सामी आवै। रम्मत मे बादशाह 
दोनू जातियां रै मेछ री बात आपरै बोल मे दरसावतो थको कैवे :- 
खुदा कहेगे पाक रहेगे, तसवी हाथ कुरान। 
अमन-चैन से रहे देस मे हिन्दू-मुसछमान। 
हिन्दू-मुसब्ठमान कै हिलमिल चालणा। 
आपस में इकसार घाव नहीं घालणा। 
यो तो इती ताई घोसणा करै कै “हिन्दू के सब देव मनावां, मुसब्ठमान के 
पीर * आज घणखरा लोग दिखावै सारू तो भला ई भेव्प री बात करों पण मन 
मं केई खांचा रैवै | जूनै जुग री साची अर सखरी मान्यतावा मे अक-दूजै यूं 
अछगाव री बाता मै ठौड कोनी मिलती ही। 

अधार्वस्वास सू अब्गाव :- अक जमाना हा जद लाग झाडा-फूक मं, 
भोपा रै जजाछ मे अर कुडालियै री कार मे विर्वास राखता हा पण रम्मता मे 
अडा दरसाव कोनी मिलै। वा मे तो भाग सू ज्यादा पुरसारथ माथै जोर दियो 
जावै | पुरसारथ नी होवै तो भाग (भाग्य) आपै ही भुवाव्ठी खाय जावै। अमरसिह 
री रम्मत्त मे हाडीराणी अपसुमना सू डरती थकी अमरसिह नै आगरै जावण सू 
बरणै पण अमरसिह तोत री बाता मे विस्वास कोनी करै | दोनू री आपसी बतल 
री अक बानगी इण तरिया है - 
हाडीराणी . डावी बोलै कोचरी स राजा सनमुख उंडिया मोर 
१९२ १44 
सनमुख उडिया मोर के तीतर आवता 
इण सुगना सरदार कोई नही जावता। 
अमरसिह :  सुगनी सुगन मनायक॑ सरे अलख रची है काया 
जीणा-मरणा हाथ हरि के सुख, सम्पत्ति और माया, 
सुख-सम्पत्ति और माया हरि के हाथ है 
जो रचिया करतार और सब बात है 


अमरसिह सुगना-अपसुगना नै कोनी मानै अर कैवै के काया रै अलख | 
रचाव मे बापडा सुगन कांई करैला। डोर जे भगवान रै हाथा मे है तो फेर काई 
तो सुगन अर कांई अपसुगन ? अ बोल आज रै वैग्यानिक जुग सू मेरठ नी खावता 
हुये तो बताओ ? हे 


न्याय माथै अटल विस्वास :- रम्मतां रै भाव-ससार मे मा रै,दूध 
जिसे निरमछ अर खरै न्याय माथै जोर दियो जावै। हीणा काम करिया पछै 
छूटणो घणो दोरो। बिना किणी रो पख लिया न्याय री ताकडी माथे मामलों 
तुलतो चावै। फेर अपराधी मां-जायो भाई ही क्यूं नीं हुवै- सगढ्ठां सारू सरीसो 
न्यार्य हो। सिमरथ छूट जावै अर बापडा गरीब पज जावै इसी बात रम्मता रै 
भाव-ससार में कोनी मिलै | न्याय री साख बधाव घणी जरूरी, चावै फल कितरो 
ही भयानक क्यू नीं हुवे। 
अक नमूनो निरखो- 
किला बना है आगरै स जी चार त्तखत है पॉव। 
जिस पर बैठा बादशाह करे दुनिया का न्‍्याय।। 
हुकम खुदा का ऐसा उत्तरा जुल्मी जावे भाज। 
सच्चा न्याय करे दुनिया का किसकी न राखे काण।। 
काण-कायदो राखै तो न्याय कियां कियो जावबै ? न्याय री देवी री 
आख्या माथै तो पाटी हुवे, वा ओ कोनी दीखै के कुण तो घर रो है अर कुण 


(49) 


>> 


परायो। उणनै तो न्याय री ताकडी री डाडी नै रीघी राखणी है, चावै कुंई क्यूं 
नीं हुय जावै। 


ऊजके चरित्र री वातां :- रम्मता भात-भात री, कथानक भात-भांत 
रा पण जनता नै रानेशो अक रारीसो | नसो-पतो, चुगली, कूड-कपट, पर नारी 
सूं हेत अर गुललपटी बाता आद केई सूगली आदता रो रम्मता है रावादा मे विरोध 
मिलै | जठै भी कोई बाक-चूक हुये, किणी न किणी पात्र रै राबाद में उणरी 
खिलाफत्त मिलिया ही रारै | चेतना री चिणग अखी रैवणी चाईजै। सुमत मे सार 
है अर कुमत मे नुकसान, आ बात रम्मता रै भाव-रासार मे तार-तार पिरोजियोडी 
लाघेला | इणसू ही मिनखाचारै री साख बच्चै; आपारा लाखीणा मोल सेलग वणिया 
रैबै। जीवण री रुघडाई रा केई अक भाव इण तरै है 


(अ) चरित्र रो ऊजव्गोपण : चद मलियागिर री रम्मत मे जद भूडै भाव 
सू बिणजारो राणी रै सतीत्व नै डिगावणो चावै तो राणी रा औ बोल चेतना रा 


गाखा खोलण जिसा है- 


न्केः 


मन की बात कही बिणजारे दिल की खोली भाष। 
पापी का मन मायने स रे बसै सदा ही पाप।। 

अर हाडीराणी ,आगरै जावतै अमरसिंह ने सावचेत करती कैवै' 
मग्रतण, भाड, कलालण्या, मारू मन ललचाय। 
मोती कहे मत बिलमज्यो, रहज्यो बदन बचाय || 


जे चरित्र नै ऊजब्छो राखणो है तो इसी मूडी आदतां नै टाल'र ही रैवणो 
पडैला। आछी आदता री थरपणा सारू घणी खेचछ करणी पडै; धीजो राखणो 
पडै अर मन ने करडो करणो पडै। बिलमावण वाब्ठा तो अलेखू है पण जिका 
नखत्तरी हुवे वै आपरै धरम नै परोटण मे पाछ कोनी राखै | 


(आ) चुगलखोर ने लानत : मूड आगै बडाई अर लारे'सूं चुगली करै 
जिकां नै लानत है। रम्मता मे इसी सूग्ठी आदत रै सारू घिरकार रा भाव है पण 
'करै काई ? लोग केँवै नी के “ज्यारा पड्‌या सुभाव के जासी जीव सू। नीम न 
भीठो होय सीचो गुड-घीव सू” | अक सवाद नै परखो- 

सूबा कडवाई तजै स राजा, लहसन तजे कुवास 
मीठापण मिसरी तजे स राजा चदन तजे सुवास 
चदन तजे सुवास, चुमल तो ना तजे 

बदव्ठो बेईमान सलावत ना लजे 

(सुण राजा थारी चुगली हुई रे दरबार मे) 


(०) 


जीव-रक्षा :- राजा हरिश्चन्द्र री रम्मत में राणी तारामती बार-बार 
चेतावै कै जीव-हत्या नहीं करणी है। सिस्टी रा सगढ्छ जीवां नै जीवण रो हक 
है। जीम रै चटकारे रै सारू किणी जीव मै मारणो चोखो कोनी। बोल इण त्तरै 
है- 
क्‍्यां ने करो शिकार मारों मत जीवजी। 
पाप-हत्या सू डरता रह ज्यों पीवजी।॥ 
अर राजा पडू त्तर देंवतो थको कैवै- 
म्हारै हाथ सू हत्या नहीं करस्यू, जब लग घट मे प्राण] 
आठ बज्या पाछा आवस्या राणी, आ तू साची जाण।। 


आज पर्यावरण नै लेय'र जिको हाको हुय रैयो है, उणरी सुरुवात रा 
औनाण तो ईंयां रम्मता मे ई मिलै। मच माथै बार-बार उथलीजता ओ सवोद 
टाबर-टोछी में अर जवानों मे आछ जीवण रा सस्कार भरण वाढा है। ओ ई 
कारण है के लारलै सईके में (आधुनिक) भणाई रा सरतन चावे नांवमात्र रा ई 
हा पण लोकचेतना री आदत त्तो आदर्सा रै हिमाक्ै री चोटी कानी देख'र आगै 
सू आगै बधण वाढ्ी है। 


लुगायां रो तेज :- रम्मतां मे लुगायां मचा माथे भाग कोनी लेंवती ही। 
मिनख उतरता हा लुगाया रे भेस मे । इसो बणाव-सिणगार के ओछखणो ओखो 
हुय जाचतो। जिसो पात्र, उसो ही बणाव-सिणगार। हाथां मे मेहदी रा माडणा, 
गैणा में कांकण-पुणचा, हथफूल, बाजूबंद, तेवटा अर आड, सोक्े सिणगार 
सजियोडी राणियां, बेगमां, सखियां अर दूजी लुगाया रा ओपता बणाव पण बात 
अठै रूपरग री नी होय'र चरित्र रै गुणा री हुय रैयी है। 


खेत मे निनाण हुवो चावै बीजणो, हक चलावणो, भातो लेय'र पूणणो या 
फसकछ काटण रो काम, लुगायां आपरै मोट्यारां रै खांधे सू खाघधो मिलाय'र काम 
करती आई है। थुथकारो न्हाखै जिसा काम। रण मे वीर बाकडै घर धणी नै, बेटै 
नै या भाई नै भेजणो हुंतो तो ई पूरी हिम्मत रै सागै तिलक लगाय*र पान रो बीडो 
देय'र भेजती। मरणै नै मगल्ठ गिणण वाछी लुगाई कोरी कामण ही नी ही, रणचंडी 
भी ही। हथियार चलावणा, दुस्मणां नै ललकारना, सारी छाती दकाछ देवणी अर 
आर्मी-सार्मी लड'र आपरै धरम नै निभावणो वा खूब जाणती ही। अमरसिह 
राठौड री रम्मत में हाडीराणी नै जद ठाह लागै कै उणरो धणी अबै संसार मे कोनी 
रैयो तो वा खुद लडाई मे जावण रो मतो कर लियो। संवाद रा बोल इण तरै है- 
तखत करो चकदचूर सूरमां, चढ चालूं थांरे साथ 
माथे बांधू पागडी स म्है लेऊं दुधारा हाथ 

लेऊं दुधारा हाथ के घोड़े पर चढ़ूं 
जाया पडू रणखेत क फौजों बिच लड़ू । 
(म्हारा सिंह सूरमा कैसे आयो रे आधी रात रा.. .) 


ओ जसजोगो फैसलो इतिहास मे सोनै रै आखरां मे मांडणजोग है। 
मिनखाजूण रो सत राखण मे लुगाया पाछ कोनी राखी | बिखो तो राजा हरिश्चन्द्र 
ही भोगियो, पण फोडा राणी तारामती नै ही कम भोगणा कोनी पडिया | दुख हुवो 
या सुख, धणी रै जोड़ाजोड सागो निमावणो राजस्थानी लुगाया री खास पिछाण 
रैयी है। जीवण-रथ है रासां री फणकार दोनूं रै सागै रैवण सू ही लाग सके। 
आपारै सार्मी इसा अलेखूं अर बेथाग टणका उदाहरण है जिकां माथै गीरबो 
किया जया सके। 


छोटां सारू आदर रा भाव :- ओक संवाद मे धूड (माटी) अर भाठै 
री तुलना करतै कैयो गया है 
“रंजी तो सिर पर चढे स राजा टोला ठोकर खाय। 
मोटो यो ही जाणियै स राजा छोटां सूं गम खाय।। 


हवा रै लैरकै रै सागै जिकी धूड नै आपां पगा सूं मसब्ता रैवां, वा तो माथे 
ऊपर पूग जावै पण जिका अकडू भाठा हुवै वां रै भाग में तो ठोकरां ई लिखियोडी 
है। जठै बडा-बडो नै झोबा आय जावै, बठे छोटा गिणीजण वाव्झ लोग आपरो 
माथों माड सके है। रम्मता रै संवादा मे छोटा लोगां रै ठरकाछ अर टणके त्याग 


रो भी बखाण मिलै। वै भी मिनख है, कोई डागरा कोनी कै बिना बात घिरकारता ' 


रैवा अर काण-कायदो खूटी माथे टागदां | रम्मतां में गुणां नै डंडोत है, ओहदै ने 
कोनी | 


सद्‌गुणां री पूजा :- सिरै गुण तो है वचन पालन रो। मूंडे सू बोल 
निककियां पछै उणने निभावणो आपा रो फरज है। जीभ तो लिपकी है, चावै ज्यूं 
बोल जावै- आ कैवण वाब्ं नै पैला गै'रो विचार कर'र ही बोलणो चाईजै। राजा 
हरिश्चन्द्र तो सुपनै मे जिका वचन दे दिया हा उणांनै भी आखी उमर निभाया। 
रम्मत रो अक बोल इण बात री साख भरै- 
विप्र वचन तुमको दिया स जी हरगिज चूकूं नाय 
जे चूकूं तो ऊभो सूखूं धोबीकुंड रै मांय 
राज पाट सरवेस संकल्प थांने किया 
हाल-हुकम इकत्यार आपका हो गया। 
दुनिया में द्विस्टात तो घणा ही मिलै पण सुपनै रा वचन जागियां पछे भी 
निभावण रो उदाहरण तो न्यारो-निकेवछो ही है। 
(22) 


साच री साख :- केवै है कै कूड रै पग कोनी हुवै- वो तो पांगब्णे हुया 
करै। साच री साख सवाई हुवै' | साच री बेल सदीव हरी हुबै। राजा हरिश्चन्द्र 
री रम्मत में इण बात माथे सखरो जोर दियो गयो है- 
सत छोड्या पत जाय जगत मे कठिन बिखा दिन सैणा जी। 
तीन लोक रा नाथ निरंजन, ज्यूं राखै त्यूं रहणा जी।। 


सत री जोत नै सवाई राखण सारू लोगां किता-किता दुख सैया, किता 
पापड बेलिया, कितो संताप भोगियो, इणरो लेखो राखणो ओखो है| सत री आण 
निभावण में वां नै कदैई झूझछ कोनी आई। वै नीं तो डफल्ीजिया अर नीं 
डिग्गूपिच्छू हुया। तकतवीजिया पण चुंकारों ई कोनी कियो। मिनखपणै ने 
ऊजब्ग राखण सारू प्राण नै भलाई होमणो पडै पण सत सूं डिगणो मजूर कोनी 
हो। 

मरणै री होड :- दूजी जागा जठै लोग जीवण सारू सौ जतन करै, वीर 
बांकुडा लोग मरणै ने मंगछ मान'र चालै। मरणै में पैल करण री होड लागिया 
करती। ओक कैंवतो पैला म्है मरसूं तो दूजो कैवतो नहीं, पैला हक म्हारो है। 
रामसिंह अर शेर खान पठान रा अ बोल आज भी वीरा रा रूगटा ऊभा कर सकै- 

शेरखा .. पहली रामसिंह हाथ हमारा, हक दुनिया में है मरणा। 

रामसिंह. सुणो शेरखां बात हमारी, हम पहले, तुम फिर मरणा। 


है कठैई इसो सांतरो उदाहरण ? मुसकछमान अर हिन्दू रै बिचाछे मरणै में 
पै'ल करण री इसी होड ? रम्मत रा अ बोल दोनूं जातियां रै बिचाब् अक इसो 
पुछ्ठ बनाणै जिके नै का रा झपेटा भी कोनी तिडकाय सके। 


दुख रै माय हाडीराणी शेर खान पठान नै जुद्ध में मदद देवण सारू 
परवाणो भेजै | जात चावै जुदा हुवा पण विस्वास अखंड हो | हाडीराणी रा बोल- 
और घणी म्हैं क्या लिखूं जो कुछ अंतर होय 
धड-सिर दोनूं अक है तुम मत जाणो दोय . 
तुम नौकर शाहजान के, म्हांसूं रूदयो राम 
आवो तो ओ बखत है नहीं तो सात सलामा 


अर चिट्ठी प्रढता पांण ही शेर खान पग मे पगरखी भी नीं घालै, नाठतो 


आय जावै। “कल जज ब्लड. कपाकाए] 
औक बह्य राठौड़ ४0३] सपुक्षूगत ॥' यु 


असली-नकली में भेद :- बात असली अर नकली रै आंतरै री है। 
गुणवान मिनख अबखायां भोग'र ही गुण कानी ब्ुललैला पण नकली पैला आपने 
बचावण रा सरतन करैला। आम्वा री ठौड आकडा किया लेय सकै- 
असली कमसल आंतरो स राजा कठै आक कहां आम 
असली तो अवगुण तजै सो राजा, गुण नै तजै गुलाम। 


रम्मतां मे मिनखाचारै रै पक्पव्ठाट करते भावां री पूजा है, ऊचै आदर्सा 
री थरपणा है अर दाठीक विचारा रो सम्मान है। औ ई कारण है के रम्मतां नै 
देखण सारू भाई-बैन, धणी-लुगाई, टाबर-टींगर, बूढा-ठाढा सगढ्ठा ओके साथे 
रस लेय सके । कठैई कोई आवल-कावल बोल कोनी मिलै। जे कदास प्रेम रा 
प्रसग भी हुवे तो भी अक हद ताई मरजाद रो पालन जरूर हुवैला। रम्मतां आपरै 
जनजीवण री हेमाणी है। आपांरी सखरी परम्परा री साची निसाणी है। अणपढ 
लोगा भी साच रो जिको मारग अपणायो, उणरै लारै रम्मतां रो महताऊ जोगदान 
रैयो है। 


लोक -संगीत री रसवंती धारा 

लोक संगीत अर सास्त्रीय संगीत रै बिचाले अक गै'री चवडी अर अणभरी 
खाई बणगी है। इणरा केई कारण हुय सके। सास्त्रीय संगीत आपरी पवित्रता 
रै नाव माथे अभिजात रै ओछैदोलै रैवण रै सिवा और कीं भी नहीं सोच सके। 
वो महारथियो रो मायाजाक्र है। चो साधारण मिनखा री पौं”च सूं वारै है। उणमे 
जटिलता है। वो बंधी-बंधीई पटरिया माथै ई दौड सके | सुरा सारू अणूते आग्रै 
रै कारण उणमे सबदा री कोई खास ठौड कोनी हुवै। सुर तो दिगम्वर है, सबदा 
रो गाभा पैशियां पाण ई साधारण मिनखां सारू वै की कार रा हुय सके चमगूगो 
हुयोडो साधारण मिनख नी तो उणानै समझ सके अर नीं रस ई लेय सके। 


दूजै कांनी लोक संगीत में अक न्यारो-निरवाब्ओो फक्कडपन है। नेम-कायदा 
रा गकूघोदू जंजाछ अर पंपाक् पाढ्ियां बिना वो पाणी री निरमर धार ज्यू बैवतो 
रैबै। वै मे अक अलमस्त फक्कडपन रैबै। वी सगव्य॑ ने सागै लेय'र सगव्ठा रै सारू 
सिरजण करै। वो कुदरत री कूख सू उपजै। मां रै हांचव्छा रो दूध पीय'र पनपै 
अर सिरजण रै वेग नै रातोमातो बणायो राखै । लोक सगीत में सुरा रै सागै सबदा 
री साख भी रैवै। सबद सूं ई तो चेतना रो रथ आगै बधिया करै। सबद नीं हुवे 
अर अरथ रै पेटै कोरो मून पसरियोडो रैवै तो उण गूंगैपण सू साधारण मिनख 
रै पल्‍लै काई कोनी पडै। 


इण रो मतलब कोनी के लोक सगीत सुरा सू ,राग-रागणिया सूं, लय रै 
बहाव सू अर सगीत री ऊडी रसधारा सूं साव सूनो है। उणमे औ सारा तत्त्व है 
पण नेम-कायदां रा अपूँतो वधेज कोनी। ओक तरै रो खुलापन है। भावनवा रै 
सागै विचारां री गलबाथ है। वो अंत काछ सारू अखी रैवण री घुन मे “आज” 
ने अलायदो कोनी मेलै। वो आपरी औकात नै पिछाणै। टूके में कैवा तो लोक 
सगीत मे संगीत रै प्रजातंत्र रा भाव है| उणमें अलमस्त रंजन है। 


मूछ में है लोकधारा :- सवाल उठै के संगीत मै सास्त्रीयत्ता आखिर 
कहै सू आई ? क्‍या उण सास्त्रीयता रै मूछ मे लोकघारा कोनी ? क्या लोक जड़ा 
सू रस खैच'र वो सास्त्रीयता रै मीठा फर्ां तांई कोनी पौचियो ? सास्त्रीय सगीत 
जिण घडी लोक सू पूरी तरै अलायदो हुय'र चालण लागो, वो साधारण मिनखा 

सारू परायो बणग्यो। पिित्रता, सौ टका सुद्धता अर नेग-कायदां रै घेराव में 
शंवतो-रैयतो वो लोकधारा सूं सैमूदा कटग्यो अर नाम यारा समीतझां अर छोटी 
सी जागा माथे भेछा हुयर शुणणिया पारख्या ताई सीमित हुयग्यो। संगीत रो 
दायरो ओछो हुव॒तों गयो। 


लोक सगीत में आनन्द अर उमाब है। चेतना रो यास़ो है पण फिल्मी-संगीत 
जैडी अघूती फुरफुरी कोची। नकलचीपण रो चक्कर तो याव रो ई कोनी। उपमें 
भाव राग्पदा है, समरसाता है, लोक रो उमाव है, उणरा रुख-दुख है, उणरी 
रमर्यावा है पण बौद्धिकता रा पंपाठ कोनी। खुद नै ई तिरसिघंजी मानण रा 
भाव कोनी। 


लोक सगीत राजरथान री सुरगी शरकृति रो अनाण है। जहठै लोग लूरां 
लेवै, गैरा रमे, गीतडला गाबै, घूमर अर लूर रा निरत करै उठै संगीत री मांयली 
मिठारा बिना काम कोनी रारै। संगीत री आ मिठारा ई तो धोरां री धरती री खास 
पिछाण है। आ राग री धरती है, रग री घरती है, रस री धरती है। मांड राग री 
ढाक् मे जद “केरारिया बालम आओ नीं पधारो मीं ग्हारै देश” गाईजै, जणै यूं लागे 
जाणै रेत रो रबो-रवो नाच रैयो है। चावै रतन राणा हुवो या मूमल, ओकूं अर 
सुपनो हुवो या कुरजा, काछबियो अर बायरियो, रस रो ककछस छक्ककतो ई रैवै। 
कठैई चन्ना गाईजै तो कठैई जल्‍्लो, कटठैई हरजस अर वाणियां उगेरीजै तो कठैई 
पडा बाचीणै। लोक संगीत हुये अर लोक बाजा नै टाकदा, आ बात तो हुय ई 
कीनी सके। आपांय मोरचय, मड अर अछ्गोजा, आपारा कमायया अर रावणहत्था, 
आपारा दोल अर नगाडा इण संगीत नै सौ गुणो असरदार बणायदै। लोक संगीत 
इण रूपाछी धरती रै कठ रो सिणगार है। भलै अर भोकै मानस री भावनावां रो 
साचो सरूप है। इणमे लोकभाव है, लोक-दिखावो कोनी | ओ आत्मा रो रस है, 
मन री मायली महक है अर हिडदै रै तारा री साची झणकार है। 


सरकृत साहित्य रै मूछ में जिया लोक साहित्य अर आधुनिक बाजां रै मूछ 
मे जिया लोक-बाजा हैं उणी तरें सास्त्रीय संगीत है मूल मे लोक संगीत है। लोक 
सगीत नै निरख-परख'र उणरी गुणवत्ता नै भाल'र उणनै राग-रागणियां में बांधण 
रो काम सास्त्रीयता रै पेटै हुयो। अ अरोह-अवरोह, बादी-प्रतिवादी स्वर, 
राग-विधान अर राम जाणै किता-किता करडा नेम--कायदा बणता चल्या गया 
अर सास्त्रीय संगीत रो सरूप निखरतो गयो। लोक सगीत में कायदां री इती 
चौकीदारी कोनी हुवै। खुद री परम्परा रै हवा-पाणी सूं वो आपोआप पागरतो 
रैवै। 


साहित्य मे वर्णा सूं अर सबदा सूं अर्थ उपजै पण सगीत में स्वरा सूं सबद 

कोनी बणै। स्वरा है कलात्मक भेलूप सूं जुदा-जुदा धुनां सिरजिया करै। ओ धुनां 
ई मन में मोद शा भाव जगावै। 


लोक संगीत री महताऊ चातां :- पुराण कबीलो अर आदिवासी 
समुदायो रै सगीत मे भी लय तो हुया ही करती ही। सास्त्रीयता वाढ्ी बारीकी 
तो घणी बाद मे आई है। सात स्वरों अर बाईस सुतियो रै जलम सूं पैला तो लोक 
धारा रो घणो ई पाणी चेतना रै समन्दर में बैय चुक्यो व्हैला। सास्त्रीय संगीत में 
लोक धारा सूं जिका तत्व आया. वै है स्वरों रै संगीत रो अक ढाको अर रंजकता 
रा भाव। लोक सगीत म सामाजिकता हुबै। समाज रै मान-मोल, उच्छब, 
तीज-तैंवार रै बिचाछ्ले ओ सगीत जलमियो अर पांगरतो रैयो। लोक में भी धुना 
बणावण री पैल कोई न कोई मिनख करीज क्हैला पण उण आदू मिनख री 
पिछाण समाज मे रक्तमिलगी अर उणरो अलायदो नांव कठै ई भी कोनी 
थरपीजियो। समाज रै संगीतमय इतिहास मे कोई ओअक जणै रै नाव री जागा 
सकल रो नाव आया करै। 


दूजी बात आ है के लोक संगीत री घणखरी सैलियां इसी है जिकी 
सामवेद रै संगीत रै आसै-पासै पनपती रैयी है। गायन मे कठैई दो स्वरां तो कठैई 
तीन स्वरां रो प्रयोग हुवे जदकि सास्त्रीय संगीत मे तो पाच स्वरा रै बिना संगीत 
बण ही कोनी सकै। आ लोक सगीत री न्यारी-निरवाकी पिछाण है। हरजस-कीर्तन 
में तो कणैई-कणैई ओक स्वर सूं ही धाको घिक जावै। दो-तीन स्वरां वाब्ग तो 
अलेखू गीत मिलैला। 


माड धुन कैवो चावै माड गायन री सैली कैवो, इण रा स्वर खमाज सू 
खासा मिलता-जुलता है। मेलजोल हुवता थकां भी लोक संगीत नै सास्त्रीयता 
है खाते मे कोनी खतायो जाय सके। राग बणणै सारू कोरी स्वरा री अक खास 
तरै री भेछ॒प ही काम कोनी आवै, उणरै सागै राग री खास पकड, वादी-संवादी 
अर अनुवादी रवरां रा मानणजोग अर बरजण-जोग रूप, आरोही-अवरोही, 
रथायी अर अंतरां रा नेम-कायदा अर राग री बेला आद घणी बाता रो ग्यान 
जरूरी हुबै। अ वंधेज लोक संगीत में कोनी हुवै। लय तो हुव पण जटिलतावां 
कोनी हुवै। त्ताछ में खाली, भरी अर सम रै जंजाछ मे फसियां विना भी लोक धारा 
अखी रैय राकै। आपा रै लोक संगीत री लय री गति 6, 7 अर आठ मात्रावां री 
है। सास्त्रीय संगीत रै नैडे आवण सारू 6 मात्ावा रै दादरै, 7 मात्रावां रै चाचर, 
तेवरा अर रूपक अर 8 मात्रावा रै कहरवा रै आसै-पासै ओ संगीत चालतो रैयै। 
लय माथे ध्यान दियो जावै अर मात्रावां रो वजन बणियो रैवै त्तो लोक संगीत रो 
धाको घिक सके। लोक सगीत मे सरलता री लय हुवै, जटिलता रा पचडा कोनी 


हुवै। (7) 


लोक संगीत मे मॉड री खासी महताऊ ठौड है। इण मीठी-मघरी लोकघुन 
रो जलम तो जैसलमेर में हुयो गिणीजै पण बीकानेर आय'र आ पांगरी अर फेर 
जोधपुर अर उदयपुर मे पूग'र परवाण चढी। लोगां रै कानां मे रस घोलतै-घोछते 
मॉड आखै भारत में धूम मचावण दूकगी। अक बगत हो जद मीरां भी इण राग 
में आपरैे बिजोग नै वाणी दी तो गुजरात रा संत कवियां भी इणने अपनाई | मॉड 
सूं मै'ल गूजिया तो झूपड्यां ई इणरै रस सू सराबोर हुयां बिना कोनी रैयी। मॉड 
संसारी भावां ने तो उगेरै ई है, आत्मा अर परमात्मा रै मिलन अर नाद ब्रह्म री 
आरती री निमित भी बणै। 


लोक सगीत नै समझण सारू इण झीणी बात नै समझणी भी घण जरूरी 
है। मॉड रा केई अक गीत घणा चाव अर रसीला है। गायक चावै तो राग 
जैजैवन्ती मे अर पीलू मे भी रसा रा झरना बैवाय सकै। जैजैवन्ती शग में 
“आयो-आयो मेवाडा रो साथ, आधा नै कसूम्बल आधा केसरिया ओ राज” जद 
गायो जावै तो रात री बेव्ठा अर ठंडी-ठंडी हवा रै लैरका रै सागै आ राग स्रोतावां 
रै हिडदा मे झकार भर दै | राग पीलू मे बीकानेर सैली रो गीत “कुण थांने चाल 
चालिया जी ढोला, कुण थानै दी इसी सीख” जद गाईजै तो जाणै इमरत री 
रसधघार सगक्वा नै तरबतर कर रैयी हुवै। पीलू में मूमल भी गाईजै जिंया “सूरज 
जिसो है उजास प्यारी धग ओ राज, चाद ओ सरीखी धण ऊजब्ी जी म्हारा 
राज |मॉड रो नाव आवै अर कोई अल्लाह जिलाई बाई का पछ गवरी देवी नै 
भुलाय दै, आ किया हुय सके। 


मॉड इण धरती री मनचायी घुन है। इणरो घाव इधको अर अलायदो है। 
इणरी तासीर न्यारी-निरवाछी है। इणमें हेत रा हबकका है, मरुधर री मिठास 
है अर केसरिया बालम जैडी केई मन-भांवती ढाव्ठं हैं। पेसेवर गायक जद मॉड 
रा न्यारा-भ्यारा रूप जियां सूब मॉड, आसा मॉड, सामेरी मॉड, टोडी, सालंग, 
सिधी भैरवी, जंगव्ठा आद धुनां ने कदैई स्याम-कल्याण मे, कदैई मल्हार अर मारू 
राग मे तो कदैई काफी राग मे संवारै तो इया लागै जाणै मरुधर खुद आय'र मीठी 
मनवारस करतो हुवै। मॉड ने केई विद्वान खमाज थाट रै नैडै मानै तो केई दूजा 
बिलावल थाट रै नजीक गिणै | मॉड कोरो अक गीत कोनी, आ तो गीत री अक 
सैली है। आ लोकराग है, इण सारू इणमे आरोह-अवरोह रा प्रणा दंद-फद 
कोनी | घणखरा गीत गधार, पंचम या निसाद सू सुरू हुवै | इयां गीतां मे केसरिया 
बालम, मूमल, रतन राणो, काची करियो, बाजरियो, सूवटियो, काछबियो आद 
घण चावा है। 


मॉड रै बरोबर जिकी सैली में गायकी हुवे, वा है सोरठ | इणनै केई लोग 

री बदिसा मे “होजी म्हारी बेय सुणलीजो” अर “मारूजी चादणी रातै सेजरिया 
क्यू नी चालो” घणी रसीली है। लूर सारग, ब्रिन्दावनी सारग, मिया की सारग 
आद रागा मे भी राजस्थानी गीत निखरता रैया है। 


गवरी देवी जद गावत्ती तो उणारै स्वरा री गैराई, अदायगी रो ढगढाल्ो, 
सुरू टेक, लयकारी अर रागीत री दूजी झीणी परता आपोआप खुलती रैचती। 
मीरा, तुलसी, सूर अर कबीर रा घणखरा इसा पद वा नै याद हा, जिका मॉड 
में गाईजिया सू स्रोतावा माथे अमिट छाप छोडता। वा री गायकी मे अक तरै रो 
चमत्कार हो | 


मॉड रो पर्याय ही अल्लाह जिलाई बाई। वा री अवाज रो उतार-चढाव 
अर बुलदी, लोच, मिठारा अर कसिस रुणण रो जिके नै मौको मिलियो, वो उणा 
मै कदैई कोनी भूल सके। वा री गायकी मे अरथायी, ख्याल, टप्पा, तराना अर 
गजल सगढका भेव्ठा हा। सिकार रै गीता री माग हुवती तो वै “बादीला म्हारो मन 
नहीं लागै, मौडा क्यू पधार॒या छैल सिकार सू” सुणावती | माँड मे तो वा रो मन 
हरदम बसियो ई रैंवतो | ठेका मे मॉड सुणावण री कला मे वै ठेका, झूमरा, आडा, 
डझकताक, सोलह मात्रा, दीपचदी, दादरा, इकताछ आद रो भरपूर प्रयोग किया 
करती ही। वा नै वेगम अखतर, मेहदी हुसैन अर गुलाम अली रै सागै गावण रा 
भी मौका मिलिया हा। 


सास्त्रीय सगीत रै आजू-बाजू लोक सगीत री धारा भी सईका सू बिना 
किणी अडचण रै बैंवती रैयी है। अ जागण, जमा, रातीजोगा, देवतावा री जात, 
हरजस, वाण्या अर पड-वाचन आद अलेखू कार्यक्रम इसा है जिणमे सास्त्रीय 
सगीत सू बेसी लोक सगीत चालै | लोक सगीत रै कलाकारो नै चावै राग-रागण्या 
रो सास्त्रीय ग्यान कमती ई क्यू नी हुव, वै लयकारी मे कमी कोनी राखै। आ ६ 
गरा सुति परम्परा सू जुड'र कठ सू कठ ताई जात्रा करती काछ नै पार करती 
रैयी है अर आज भी इणरी आपरी न्यारी-निकेवकी ठौड है | लोक सगीत नें सब 
सू ज्यादा सायरो भी लोक सूं ई मिलियो। यूं राजा महाराजा, सेठ-साहुकार अर 
दूजा असरदार वर्ग भी इणनेै पनपावता रैया है पण लोगा रै विस्वास अर आरथा 
रै पाण ई इण धारा नै सजीवणी मिली। नीं तो लोकगीता माथै किणी खास 
रचनाकार री छाप हुये अर नीं लोक सगीत माथै | नीं कोई धर्म रो ठप्पो हुवे अर 
नीं किणी जात रो। लोक सगीत अर लोकवाद्य रो गठजोड जुगा पुराणो है। 
गायका नै जद कमायचा, खडताल घडा, मोरचग अर रावणहल्थे रै साजा रो 
सायरो मिल जादै तो राग-रागणी आपो-आप फूट पडै | विनायक, मेहदी, तोरण 

जलो, ब्यांव, सगाई रा गीत समाज री धडकण बण चुकिया है| लोक संगीत मंगल 
री आरती उतारै। गीतां री माग रै मुजब द्रुत, मथर अर मद्र गतियां चालती रैवै। 
विदाई रै गीत री घुन “सुहाग मागण चाली आपरे दादोसा रै पास“ बाब्ी धुम सूं 
अलायदी हुवै | “आयो-आयो रागां रो सूबटो, लेग्यो टोढी मायसूं टाछ, कोयल 
बाई सिध चाली ए” गाईजै जद आख्या डबडबावती रैवै | इण भाव-प्रधान विदाई 
गीत ने जद सागोपांग सगीत रो सायरो मिले तो पीडा रा भाव गैरा हुयां बिना 
कोमी रैवै। इण टांकडै सास्त्रीयता रै मेम-कायदा री जागा परम्परा सूं चालती 
रैयी सैलियां अर घुना ई काम मे आवै। राग औपचारिकता री जागा सहजता सूं 
सवरै | जद ताई लोक री अनथक जात्रा चालती रैवैला, लोक सगीत भी पांगरतो 
रैवैला | 

संगत रा साज (लोक-वाद्य) 
धुन, झणकार अर ताक घिना घिन.... 


टाबरपणै मे कहाणी सुणता आया हा “चाल म्हारी ढोलकी ढमाक ढम”। 
प्रोडा बडा हुया तो सुणण लागा “बात में हुकारो, फौज मे नगारो, नगारो बाजै 
प्डड धीं, नीचे खीचडो, ऊपर घी।” बडा हुवता गया तो देखियो के किणी देवता 
! हाथ भे डमरू है तो किणी रै हाथ मे बासरी | कोई वीणा बजावै तो कोई सख 
है गुजाबै। अ ठोल-ठमाका, नगारा अर डमरू, वीणा अर बासरी जीवण रा राज 
है| साज नहीं तो जीवण मे सार नहीं। सुरा मे गडबड हुया जिया राग बेसुरो हुय 
जावै उणी तरै ताक बिना बेताको बणै | बेसुरो अर बेताव्हों हुवण रो मतलब है के 
जीवण नीररा है, अलूणो है, साव रूखो है। साज राग मै सजावै, वाद्य रस री 
स्रिरिट करै। 


सामनै पाटो हुवो चावै मेज, मन मे उमग आया पाण आंगरूया थिरकण 
लागै अर ता रारू हुय जावै | आरती मे, हरजस में अर पूजा मे ताक देवण सारू 
लोग ताढिया बजावै। नाचण री बेब्शा घूधरा घमकावै | ता अर साज री सगत 
सगढी जागा है- थाब्ही री झणकार मे, घण्टी रै निनाद मे, छमछमा मे, खडताछ 
मे अर अठै ताई कै मुंडे सू बजावण वानी सीटियां मे | जिसो जीवण, उसी ताछ। 
जिसो आचक, उसो साज | पूगी सुण'र जद सांप भी रीझ जावै तो मिनख तो 
आखर मिनख है। साज सू जीवण सजै, तार सू मन मे तरी आवै। 


मरुधरा रै साजां री आपरी न्यारी-निरवाब्गी पिछाण है। अठै गावा मे 
ज़िका साज काम में आवै, वै आज रै आधुनिक जुग रै आथूणी दुनिया रै साजा 
सू खासा अलायदा है। वा मे अक निजू आकरसण है। जणै ई तो अठै रा 
कलाकार देस-विदेस मे जाय'र नाम कमाबै अर राजस्थान रै गीरबै नै बधावण 
में आगै रैवै। 


झणकार छोडण वाह वाद्या मे करता अर खडताछ है तो घटी, चींपियो 
(चिमटो) झाझ अर झालर भी है। टिकोरी, थाव्ठी अर घूघरां है तो मजीरा अर 

मोरचग भी है। ताक वाछ वाद्या मे घडो, खजरी, चग अर डफ है तो डमरू, डेर 
ढोल अर ढोलक भी है। तासा, दमामा अर नगाड़ा है तो माटा, मादक अर मटका 
भी है। रवर वाद्यां मे पूंगी, अछंगोजो, नागफणी, नड, बांकियो अर भूगल है तो 
सतारा, मशक, चकारा अर मुरला भी है। तत्‌ वाद्या मे इकतारो, कमायचों अर 
भपग है तो गुजरातण सारगी, जोगिया सारगी, घानी सारगी, सिधी सारगी अर 
रावणहत्थो भी है। और भी घणा ई साज है जिया सुरमण्डल, सुरिन्‍्दा, रबाब 
चिकारा आद | कण्ठ सगीत हुवो चावै निरत, शाजां रै बिना किणी मे रंगत कोनी 
आवै। चावा साज हुवे तो असर चौगुणो | लोकनाद्‌या मे भी नगाडा सूं लेयर 
घूघरा ताई रो अक गजब रा आकरसण है | गायकी मे जद सम आवै तो नगाडा 
अर नक्कार आपरो जिको असर दिखाबै, इणरो दरसाव वाहवाही रा लावा लूटण 
जिसो है। 


जस दूणो, जस चौगणो :- १६६६ मे मरू भोम रा केई लोक कलाकार 
बेल्जियम गया हा | बोरुन्दा री रूपायन सरथा कानी सू “दी इन्टरनेशनल यहूदी 
मेनुहिन फाउण्डेशन” मे भाग लेवण नै इया कलाकारा नै भेजिया गया | बठै बरना 
(जैसलमेर) रा खडताल वादक गाजी खा, कमायचा वादक साकर खा, ढोलक 
वादक फिरोज खा, मुरली वादक पेपे खा, सारगी अर अछगोजा वादक मेहरदीन 
अर दूजा कलाकारा जिका रग बिखेरिया, उणनै देख'र भारत रा ख्यातनाव 
सितार वादक रविशकर अर दुनिया रा नामी वायलिन वादक मेनुहिन तकातक 
झूम उठिया। मरू भोम तो कलाकारा री खान' है। सुआ देवी अर सायरी देवी 
रो कालबेलिया नाच उण रगत नै चौगणी करण रो काम कियो। 


मागणियार जात मे तो पालणै सू ई गुणां रो पगफेरो सरू हुय जाबै। बरना 
(जैसलमेर) रो कलाकार तालब खा अबै जाय*र निठ बीस-बाईस बरस रो हुयो 
है पण वै तो टाबरपणै मे ई आपरी कला रै पाण रामजाणै किता देसा री जातरा 
करली। दो जद खडताव, मोरचग अर हारमोनियम लेय'र सामी आवै त्रो 
देखण-सुणण वाब्ठ माथै जाणै जादू हुयो व्है, इसो असर हुवै। वो कराची सू 
लेय'र आथूणी दुनिया रै जर्मनी अर फ्रास तकातक आपरी पिछाण कराई है। 
खडताकछ री सगत अर कैरवा, दादरा, त्तीन ताछ, चौताछ, जपताठ, कलरू अर 
मटका ताब्ण रा स्वर निकाल'र वो सगब्ठा नै झूमण सारू मजबूर कर दैवै। जद 
मोरचग बजावै तो उणरी घुन रै सागै गोरबद, हिचकी, मोरू बाई जिसा लोकगीता 
में भी नूवी जान फूक दै। 


राजस्थान रा मिन्दर, मै'ल माक्िया अर उकीरियोडी कला रा दूजा रैवास 
इण बात री साख भरै के अठै भात-भात रा बाजा घणै जून बगत सू बरतीजता 

रैया है। उणां में केई मरु अंचक रा है तो केई भारत रै दूजै अंचव्ग रा भी है। 
डया में ढोलक, खडताछ, मजीरा अर सारंगी है तो सितार, सरोद, जनूतरंग, 
पखावज अर सहनाई भी है। नगारै री तासीर धूम-धडाकै री है। डफ री चंचल 
अर ढोल, डमरू अर तासां री उछांछल्ी है। नगारा हुवो चावै माटा, वानै जमीन 
माथै सीधो राखणो पडै। ढोल अर ढोलकी नै की टेढा राखिया जावै | मोटी बात 
साधना री है। कलाकार जे साचो साधक हुवै तो वो किणी भी बाजै मे प्राण फूक 
सके। भगत लोग तो लोक-बाजों रो सायरो लेवता ई आया है। मीरा घूघरा 
बाध'र हरख-उमाव है सागै नाचती। नरसीं मेहता तम्बूरो बजाय-बजाय'र 
भगवान नै रिज्ञावता। निरत मे तो बाजे रै बिन पग ई कोनी उठै। गायन मे भी 
वाद्य री संगत घण जरूरी है। 


लय अर ताक माथे ई तो आ सगक्ी स्रिस्टी टिकियोडी है। मिनख री देह 
में भी हिडदै री धडकन अर नाडी री चाल किणी लय-ताछ नै ई तो दरसावै। 
बात साधना रै खरैपण री है-- जे साधना सखरी हुवै तो कला रो संसार पूरी तरै 
निखर सके। 


पुराणी कैवत है, “मढ्यो ददामा जात है कहीं चूहे के चाम"। माने ऊदरै 
री खाल सू कोई नगाड़ा थोडा ई बण सकै। आ बात सोछे आना सही है पण 
भेड़ अर बकरे री खाल सूं तो मढीज ई सके है। अक मिनख री चामडी (खाल) 
ई'ज इसी है जिकी मरियां पछै या तो बाढण रै काम आयै या पछे बूरण रै। बाकी 
कई कार री कोनी पण जिनावर री खाल तो बेथाग कामा में आडी आवै। 


मिनख रो दिमाग इसो है जिको लय, धुन अर ताक ने बाधण रा सहस 
जतन करना जाणै[ बरा साधना हुवणी चाईजै। पछे चाबे तार हुवो या फूंक री 
करामात, भात-भातरी धुनां सिरजीण सके | अडा कलाकार मौजूद है जिका गछै 
री नसा सूं नसतरंग जिसा बाजा बजाय सके। मध्यप्रदेश रा बशीर अहमद अर 
राजस्थान मे ब्यावर रा शंकर बुलद इण कला में पारखी है। वां नै आ सफक़ता 
मेहनत अर साधना रै पाण मिली है। नसत्तरंग में अओक पडदो हुया करै। अवाज 
ने गल्छै मांय दबायां सू अक तरै री कम्पन उपजै) साज रै पडदै है कारण वा 
कम्पन धुन मे बदछ जावै | शंकर बुलंद लगोलग पाच-सात मिनट ताई गलै री 
नाड्या सू नसतरंग बजाय'र दिखायी है। इणरै सागै जद तबलै अर हारमीनियम 
री संगत हुवै तो फेर कैवणो ई कांई है। 


राजरथान रा लोक वाद्या मे चार त्तरै रा वाद्य (बाजा) है। विगत इण तरै 
है- (]) ताक वाद्य (2) घन चाद्य (3) स्वर वाद्य अर (4) तार वाद्य | केई वाद्य इसा 
है जिकां में अके पासे खाल मढीजे पण दूजो पासो खुलो हुवै जिंयां डफ, खजरी, 

* अर चंग। ढोल, ढोलक, डेरू, डमरू अर मादब में दोनूं पाखां में खाल मंठीजै। 
नगाडा में ऊपर त्तो खाल हुवे पण दूजै कांनी कीं भी खुलो कोनी हुवै। झणकार 
वाब्ठा बाजां मे भांत-भांत रा धातु अर लकड़ी आद काम मे लिया जावै। घडण 
के या मंढण वालो जे ठोठ हुव॑ तो कातियो-पीजियो कपास-हुंवते जेज कोनी 
लागै। 


ताल वाढ्ठा बाजा :- त्ाछ वाब्ण बाजा इंयां तो बीस पच्चीस है पण 


अठै बिगत दो-चार बाजां री ई देय रैया हां। बाकी माथै चिनी-चिनी सी' की... 


टीप है। 
चंग :- होछी रो तिंवार, बसंत रो रंग, मन री उमंग अर जवानां री टोढी 
रो अणमांवतो उमाव | चंग हाथ में आंवते ई मन रा भाव उमडियां बिना कोनी रैवै। 
भांत-भांत रा गीत गाईजै जिंयां “सूओ पाव्यो रे ठाकर री बेटी जुलम कियो, 
सूओ पाढयो रे...” या “देवर म्हारो रे, रेसमी रूमार वाब्हे रे, देवर म्हारो रे ..!” 
माथै सूं ऊपर चंग नै लेजाय'र छैला जद मीठा-मघरा गीत गांवतै थोड़ा आंका-बांका 
हुय'र चंग माथै थाप लगावै तो यूं लागै जाणै मौसम में मिसरी घुछगी व्है। होली 
रा रसिया चंग माथै धमाल गावै | चंग री बणगट भेड़ री खाल नै लकड़ी रै घेरै 
माथै मंठणै सूं हुव। इण खाल सूं मंढियोडी चंग री अवाज मीठी, मधरी अर सुरीली 
होवै। केई रसिया चंग रै च्यारूं मेर घूधरा अर पीतक रा छल्ला भी जडावै। गीतां 
में छेकड जांवतै आवण वाक्कै 'रे" माथै घणो जोर दियो जावै जिंयां- 
हंस बोलो रे 
दाँत दिया भाई मुखडै री सोभा नै 
जीभ दीवी थोडो राम रटो रे.... हंस बोलो रे. 
आठ-दस चंग वादक भेव्ठ हुय'र गोछ चकारियै मे जद भात-भांत रा गीत 
गाबै तो सगढ्णं रा मन मोद सूं छछकता रैवै। ओ है चंग रो जादू | आ है मीठी 
धुनां री करामाती मनवार | चंग बजांवती बेव्श वादक ओक हाथ सूं घेरे माथे अर 
दूजै सूं बीचोबीच धडंदा लगाया करै। 
डफ :- लोहे रो गोछ घेरो अर बकरै री खाल सूं मंढियोडी डफ | कसावट 
भी चमडै री। अक हाथ में डंडो लेयःर डफ बजावण रो मजो भी न्यारो-निरवात्टै | 


खंजरी :- लोक वाद्य रै रूंप मे खंजरी रो घणो ओपतो अर चावो नांव 
है। खंजरी में तबलै अर प्रावज दाईं दोय पाखा कोनी होवै, फगत ओक पाखों 
ई होवै। खंजरी रा साधक आठ मात्रावां री आदिताक, सोलै मात्रावां री त्रिताब 
अर सात मात्रावां रा रूपक अर दसमुख ताक घणै उमाव है सागै बजाय सके। 
तबलै रै बोल री तरै खंजरी रा भी बोल है। बकरी री खाल सूं मंढियोड़ो ओ ओक 
हाथ रो साज है। 

ताछ वाद्यां में ढोल, तासा अर दमामा री भी ठावी ठौड़ है। चोखी तरै 
मढियोडै अर सूत री डोर॒यां सूं कसियोडै ढोल रा दो भाग है- अक नर भाग अर 
दूजो मादा भाग। नर भाग सारू डंडे री जरूरत पडै। मादा भाग माथे हाथ री 
कला ई काम आवै। ढोलक सारू आम्बै री, सीसम री या सागवान री लकडी 
चाईजै। दोनूं पाखा मंढीजिया करै | दमामो कैवो चावै नगाडो | इण सारू भैंस री 
खाल बरतीजै अर कसावट सारू चमडै री लीर॒या काम में ली जावै। 


और भी कई ताल बाजा है जिंयां कमट, कुंडी, घडो, डमरू, डेरू, ढाक, 
तासा, पाबूजी रो माटो आद। डमरू में कछाई री करामात ढ्हियां करै| कक्काई 
री चाल रै मुजब दोनूं कानी बधियोडा पत्थर चमडै माथे सांतरी चोट करै अर 
जिकी ताक सिरजै वा स्रोतावां नै मुगध करदै। चूरू अंचक मे डेरू रा 'केई 
ख्यातनांव कलाकार है। पाबूजी रै दोनू मार्टा माथे ता रै सागै दो-दो कलाकार 
जद पाबूजी री गायकी करै तो उणरो असर निराब्ठो ई हुवे | कठे पडी है रस री 
इसी धारा ! भगती री भगती अर कला साधना री कला साधना। 


तार वाद्य :- तार वाद्यां में घणा चावा है भपंग, रावणहत्था अर 
भात-भात री सारंगियां| इक्तारै रा रंग भी सवाया। फेर कमायचो है, सुरिन्दा 
अर सुरमण्डल है, रबाब है, चिकारो है, दुकालौ है अर दुतारों है। तार री माया 
अपरम्पार है। तार री झणकार सुण'र इसो कुण है जिको मन में नीं रींझे | यू तो 
तारां रा सगव्श बाजा चमत्कारी है पण अठै त्तीन-चार माथै ई टीप दी जावैला। 
इंयां मांय सूं केई वाद्य (बाजा) तो इसा है जिका इण मरु भोम री खास पिछाण 
है। देस-विदेस मे इंयां रै कलाकार री मांग है। आज इंयां बाजा रै ताण केई 
गरीब-गुरबा जिका भूख सू भचीडा खांवता हा अर झूपडू.यां में रैया करता हा, 
आज दुनियाभर रै देसां में आपरा डंका बजाय रैया है। आज वै घणा सोरा है। 
वां रै परताप नुंवी पीढठी भी परवाण चढ रैयी है। 


भपंग :- भपंग रा नामी कलाकार है जहूर खां अर गफरूदीन। जै 
भात-भात री धुनियां निकाछ'र लोगां नै रिञझ्ञाय सके | आछा बजैया मिलिंया सूं 
साज नै भी मान मिलै| आज च्यारूमेर ईयां कलाकारां री पूछ है। भपंग तूंबे सूं 
बणै; बडै पाखै माथै चमडो मंढियो जावै अर उण रै बिचाऋँ हुवै तांत तो अक तार | 
तांत माथै लकड़ी रो अक गोल ग्रुटको हुवै| मिजराब सूं जद तार में झणकार 
सिरजै तो गुटके नै खींचणे अर ढीलै करणै सूं स्वर ऊंचा-नीचा हुंवता रैवै। 

रावणहत्थो :- ओ राजस्थान अर गुजरात रो चावो साज है। कैवै है कै 
इणरो जलम रामायण काल में हुयो [ रावण रै सिराओं सूं उपजी धुन रै कारण 

इणरो नांव रावणहत्थो पड़ियो। रावणहत्थै माणै लोक गाथायां कथीजै, माताजी 
रा गरबा गराईजै अर पड़ बांची जै। इण है गज माथे घोड़ै री पूंछ रा फंस 
लगाइजै | रायणह॒त्थै री मोरणियां दरा-यारै है अड्ैगड हुये जिकां में लो रा हार 
हुया करै। साज तो साव साधारण है- नारेल है खोल रो तूबो अर बांस री लकड़ी 
रो डांड अर ऊपर कानी बकरै री खाल। बस घणो तामझाम कोनी॥ धनुतत 
जिंयाकली लकड़ी अर कलाकार री करामात | रावणहत्थो धीम-धीग लौप हुंवतो 
जाय रैयो है। 

सारंगी रा सौ रंग :- सारंग्यां केई तरहै री है जिंयां जौगिया सारंगी. 
सिंधी सारंगी, डेढ़ पासकी री सारंगी अर धानी सारंगी। जोगिया सारंगी नै जोगी 
बजाबै। डेढ पासकी री सारंगी में चार तार हुये अर सिंधी सारंगी में सोकै पक्की 
तार अर दो बकरे री आंत रा तार हुबै। सोकै मोरिणयां अर दो मोरणां सूं गज 
है सायरै बाजण वाक्यो ओ साज लंगा जाति रै कलकारों रो है। 


इकतारो ४ साधू-संत ओक हाथ में इकतारों अर वूजै मे खडताक लेयर 
भजन गांवती बेल मगन हुय/र इण साज नै बजाया करै। इणमें भी कोई घणा 
दंद-फंद कोनी। तीन फुट लम्बे बास माथै एक खूंटी अर खूंटी में फंसियोडो अक 
तार .... बस साज सूं ज्यादा तो कलाकार री कला ई काम आवै। 


स्वर वाद्य :- फूंक सूं बाजण वाब्ठा वाजां में अछगोजा, तुरही, नड, पूंगी, 
बांकियो, मसक अर भूंगछ आद बेसी चलन में है। इंया दूजा बाजा भी है जिंया 
'करणा, टोदौ, नागफणी, बरगू अर सतारा आद। 


अन्गोजा :- तगाराम भील रो कैवणो है कै म्हानै के ठाह ही के भेड़या 
चरावण बेठा जिको साज बजांवता हा, आज आशथूणी दुनिया वाला गोरी चमड़ी 
रा मिनख उणने सुणण सारू बावछ्ा हुय जासी। अब्गोजा री बांसरीनुमा नब्दी 
में रामजाणै स्वर लहरियां रो किता अखूंट भंडार है। बांसरी दांईं इणमें भी सातूं 
स्वरां सारू तीणा हुवै। दो नव्वक्यां मांय सूं अक नक्की दूजी सूं डौठी लम्बाई 
वाली हुवै। छोटी नक्की रो सुर ऊंचो अर लम्बी रो कीं नीचो हुवे। बजावण री 
कला तालमेल बैठावण मे है| तगाराम अकगोजै माथै गोरबंद, पिणियारी, हिचकी 
अर चिरमी जिसा लोक-गीत गावण में ख्यातनांव है। 


करणा :- पीतछ रो लांबो अर नुकीलो साज है। 
टोटौ :- छव तीणां रो बेलणनुमा साज है। 
पूंगी :- पूगी रै हैठलै भाग री दो नक्क्यां में अक-ओक सरकंडो हुवै। पूंबै 
है ऊपरले पासै में फूंक देयःर इण साज नै बजायो जावै। सुरां नै ऊंचा-नीचा 

करण सारू तीणां माथै मोम लगावण री जुगत करणी पडै। 

बांकियो :- तुरही री जात रो पीतक रो साज है। इणरो अक हिस्सो गोछ 
हुवे अर ओ फूंक सू बाजै | 

सतारा :- सतारा में दो बांसर्‌यों नै अके सागै फूंक सूं बजाई जावै। 

घन वाद्य :- घन वाद्य इंयां तो घणेरा है पण ज्यादा चलन में खडताल, 
करताछ, घण्टी, घिमटो, टिकोरी, झालर, मंजीरा अर मोरचग आवै। 

मोरचंग :- मोरचंग तिरसूछ रै कांटे जिसो अक साज है। इण मे दो 
सकुआ रै बिचाछँ बिच्छू रै डंक जिसो अक पातो हुया करै। इणरै गोल हिस्से नै 
डायै हाथ सूं दवाय'र दोनूं सकुवां रै दांतां नै जीवणै हाथ री चौथी आंगलीः सूं 
बजाया जावे। 

खडताछ :- कलाकार “दोनूं हाथा में आम्बै, सीसम या रोहीडै री लकड़ी 
रा चार चीकणा अर पतब्ठ टुकडा रै सायरै सूं इण साज नै बजाबै। इण सूं 


' कटकट री अवाज निकछै। 


करत्ता८ः- करताल मे लकडी रै दो टुकडां में झणकार सारू पीतन् री 
गोल पत्तियां लागोडी हुवै। इण रो अक भाग हुवै अंगूठे मे अर दूजो च्यारू 
आगद्यां मे। लकडी रा ठुकडा जद आपस में टकरै तो पीतर री पात्यां झणकार 
करै। 

डांडिया :- गेर री बेला डांडियां रो खासो चलन है। दो लाम्बी पतत्की 
डंडियां मै आपस मे टकरावण सूं खटखट री अवाज हुंवती रैवै। चकारियै मे 
आगै-लारै घूमता लोग इणनै बजांवता रैवै। 

मस्ती रा अनाण है लोक-नाच 


पंजाब रै भंगडै अर गुजरात रै गरवा दाईं मरुधरा रा लोकबावा नाव है 
घूमर, झूमर अर भवई, गौरी, गेर, कत्थक अर कालबेलिया नाच | धोरां री धरती 
में तो आखै बरस बारोंई महीना मेलवा-मगरियां री, व्याव-सगाई री, बिरत-तिंवारां 
री धमचक चालती ई रैवै। नाच तो मन है उमाव रो अनाण है। जद कुदरत भी 
आंगणद-उमाव रा लावा लूटै तो मिनख-लुगायां पाछ क्यूं रासै ! हवा है लैरक॑ रै 
सागै झूमता- झूलता फूल, फुदकता पंखेरू, गूंजता भंवरा, सूरज री किरणां रै 
सागै नाचती अचपब्ी लै'रां, गदरांवती फसकब्णां, पूंगी री धुन माग्ै फण उठायर 
झूमता सांप, पेड़ां माथे कुदड़का करता बांदरा अर बादद्यं ने देख'र पंख फैलायर 
नाचता मोर मन रै उमाव नै ई तो दरसावै। कुदरत कणैई इन्दर धनुस रै भेस में 
सतरंगा गरामा पहरै तो कणैई बिरखा री झड़ी में नहावै, मोटोड़ी छांट्या रै मेह में 
भीजै अर रंग-बिरंगै पंखेरूआं अर फूलां रै मिस रंग रा मेव्ण लगाबै। आदूं पौर 
उदास रैवण रो ठेको मिनख भी तो कोनी लियो। वै भी भांत-भांत है नाच रूँ 
आपरो हरख-उमाव प्रगटांवता रैवै। 


घूमर :- “म्हारी घूमर है नखराब्दी अ माय, घूमर रमबा म्हे जास्यां” रै 
मीतै-मधरै गीत रै सागै जद चार-चार सौ, प्रांच-पांच सौ छोरयां नामा-मोदा 
घेरां में या अक रै लारै अक री पंगत में झूमती-लहरांवती-नाचती-फुदकती घूमर 
है लोक-नाघ में भाग लेवै तो जिको वातावरण बणै उणरो सबदां में बाण करणो 
घणो ओखो है। मेहंदी-रचिया हाथ अर गैणां-कपड़ां सूं लकदक छोर्‌यां इंयां 
लागै जाणै इन्दर री अप्सरावां हुवै। रखडी, तीमणियो, बाजूबंद, नथली, करणफूल 
हार, सोने रो कंगण, बिछिया, बींटी, नेवरी अर पायल में सजियोड़ी छोर्‌य 
भांत-भांत रा रंग-बिरंगा घाधरा, ओढणा अर लैरिया पैर'र घूमर में भाग लेवै 
पंद्रे अगस्त अर छाईस जनवरी माथै तो कोई भी उच्छब घूमर रै बिना सूनो-सूने 
सी'क लागै। इण टांकडै रा गीत घणा मनमोवणा है। घूमर अक लयबद्ध समूह 
नाच है। इण में मरुधरा री माटी री मुछक अर सौरम भेव्वी है। 


-नाचती बेन्ठा रा गीत कंवारी छोर्‌यां रै मन री बात बतावण वाव्ण है। वानै 
जे किणी खींची सूं का पछे हाडा सूं ब्यांव दाय नी आवै तो वै चवडै-धाडै गावे « 

म्हानै खींचियां नै मत दीजै अ माय 
खींचिया तो खीच कूटावै ओ माय 
घूमर रमबा म्हे जास्या .... 


या “हाडा तो जी रा जाडा ओ माय, घूमर रमबा म्हे जास्यां।” मरुधरा नै 
यार-न्यारा अचबां में दाय नीं आवण वान्ही जात्यां में फोरसोर हुंवता रैवै | कठैई 
बींची अर हाडा बाला लागै तो कठैई कोई दूजी जात वान्ग दाय कोनी आवै। 


लूर :- लूर लोक-गीत अर लोक-नाच होनी है टांकडै रो है। इणरा बोल 


होछी आई रे सहेलूयां मिल खेलां लूर 
होछी आई रे.... 


चटक चादणीरात में राजस्थानी पैरवास घाघरो, लहंगो, ओढणी, कुडत्ती, 
लैरिया आद में गैणां-कपडां रै सिणगार मे सजियोड़ी कंवारी छोर्‌यां आर्मी-सार्मी 
रा दो दछ बांध'र लूर नाच में भाग लेवै। बाजां रै धूमधडाकां रै सागै दोनूं दल 
कणाई झुकता, कर्णाई झपटता अर कणाई आगै-लारै हुंवता गोछ-गोल चकरियां 
में नाच करै | जद ओक दूजै-रै आर्मी-सार्मी तेजी सूं आवै तो यूं लागै जाणै समन्दर 
री छोढां किनारे कानी आय रैयी है अर जद छेती राख'र पाछी सागी ठौड बावडै 
तो जाणै छोव्ं पाछी समन्दर मे समाय रैयी है। हाथां सूं ताब्दयां री तार अर 
पगां सूं ठमका चालता रैवै। साव अणपढ लुगायां भी लूर रै मिस आपरै मन रा 
भाव प्रगटांवती रैवै। होली रै रंग-बिरगै तिवार में तो की बेसी ही खुलोपण हुया 
करै | फेर तो सगढ्छा याद आवण दूक जावै जियां छैल भंवर रो प्रेम, चूडा-चूंदडी 
मंगावण री, मेहंदी रचावण री, झूला झूलण री अर गैणा घडावण री बातां अर 
सासरै रै कामां रै अदूझड अर ओजीसाकछै री सिकायतां। 


बींदणी जेठजी सूं छानै-छुरके लूर रमण 'सारू आयतोगी पण ताबों 
जडिया पछै जिकी कूंची लाई ही वा गमगी। करै तो कांई करै ! लूर रै मिस आपरे 
मन रा भाव इण तरियां दरसाबै :- 
लूरां री उमाई म्हैं तो कडियां क्रूंची घाली रै 
औडी रै धम्मोडै म्हारी कूंची गमगी ओ 
कूची जोबा दो 
वा वा कूंची जोवा दो 


दिन रा भी लूर रा लटका चालता रैवै। गांव-गांव अर-गब्ही-गढछी में गेर 
रा दरसाव देखण में मिलै। अठीनै तो छेला चंग माथै रीझावण वाब्य गीत गावै 

अर बठीनै नायिकावां लूर रा लसरका लेवै :- 
चंग रो धमीडो म्हैं तो रसोई मे सुणियो रे 
जठै म्हारी केलड़ी झरणाटे चढगी रे 
चग धीरै ले 
बजावथ वाब्ठ अमर होइ जा रे, चंग धीरै लै..... 


राजस्थान री जनजातियां अर आपरा न्यारा-निरवात्ठा नाच हुवै। इण 
जातियां में भील, गिरासिया, मीणा, गाडिया लोवार, रैबारी, बिणजारा, सांसी, 
कोली, ढाढी, मिरासी, खटीक, घोसी अर कब्छाछ आद केई जातियां भेढी 

। 

भवई नाच :- भवई जात रा लोग नाचणै-गावणै रा घणा जाणीकार 
है। समाज मे आयै दिन जिकी घटनावां घटती.रैवै, वा मै माच-गाणां में पिरोय*र 
वै बडी चतुराई सूं सार्मी राखै। कठैई बाणियां अर सूदखोरां रा चितराम है तो 
कठैई बोहरा-बोहरी, सूरदास, लौडी-बडी, डोकरी आद रा कथानक दरसाया 
जावै। भवई लोगां में भी जात-मिजमानी हुबै। वां री बहिया में जजमानां री 
पीढियां रो लेखो रैवैं। भवई में संकरिया नाच तो घणों ख्यातनांव है। सपरो 
संकरियो अक जोगण सूँं प्यार करै | जोगण मांय री मांय तो उणनै चावै पण ऊपर 
सूं रीसां बढती रैवै। नाच रै मांय लुकाछिपी वा आपरो प्यार भी दरसाय दै। नाच 
में लयबंदी, गति, ठमका अर घूघरां री घमक सू देखण वाब्ठां माथे गजब रो असर 
हुवै। भवई मिनखां रो नाच है। लुगायां नै नचावण नै अ लोग आपरी इज्जत नै 
बट्टो लगावण जिसी बात मानै। भवई में संगीत रा चार अंग भेव्ठा है, कंठ-गीत, 
बाजां रा धूमधडाका, नाच अर हाव-भाव। 


झूमर :- झूमर रो नांव झूमरै सूं (कान री बाल्छी) सूं पडियो है। अलवर 
में जगवीस जी रो मेब्दे हुवो चावै जयपुर में त्तीज रो तिवार, उदयपुर री मातृ कुंडी 
हुवो चाबै कोटा रो दसरावो, लुगाया रो झूमर नाच मनमोवणो गिणीजै | इण बगत 
मिणियां रा ओपता गैणा पैर*र लुगायां जद नाचै तो मिनख भी झूम-झूम'र ताक 
मिलांवता रैवै। झूमर रा दो रूप है। अक में मिनख-लुगाई सागै नाचै तो दूजै में 
आअकली लुगाई भांत-भांत रा लटका, लचका, ठुमका अर गोछ चकारिया बणावती 
अर लहंगे रै घेरै नै लैरांवती आपरो नाच देखाबै। 

गेर :- होकी रै रंगीलै तिंवार माथै गै'रै आणंद में डूबियोडा रसियां 
लोग-लुगायां नै रिझावण सारू केई सरतन करे | गेरियां रो नाच इण मांय सू अक 
है। बीचोबीच हुवै ढोल बजावणियो अर गोछ चकारियै मे हुवे ढोल री ढमाढम सूं 
ताक मिलांवता गेरिया। गेरिया चकारियै में आगै-लारै हुय*र नाचता रैवै। 
कर्णाई-कणाई वारै हाथां मे डांडिया भी हुवे जिकां री खटाखट सू नाघ मे कीं 

बसा रगत आवे। ज्यो-ज्यो तेजी! आंवती जावै, नाच में भी फुरती, मस्ती अर . 
कदमां में बीजछी जिसी गति आंवती रैवै। देखणिया बिडदांबतै थक कैच, “जीवता 
शैवो, अमर हुय जावो” अर नाचणिया रो हूस अर हौसब्ठो बधतो रैवै। गेर रै नाच 
है सागै लोकगीतां री टेर भी चालिया करै। ओ है सोनै में सुहागो, ओ है घी सू 
मथियोडै खीच रै सागै आमली रो मेक अर ओ है बडिया अर कैर-कूमटिया रै 
सवाद रो आणंद। 
चलार नाच :- इण नाच मे मिनख-लुगायां दोनूं सागै नाचै। दो 
चकारियां मांयसूं मांयलो चकारियो हुवै लुगायां रो अर बारलों हुबै मिनखा रो। 
मिनख आपरे पागती रै मिनख रै खाघै माथे हाथ राखै तो पागती वाले आपरै 
पागती वालै रै खंवे माथै हाथ राख'र चकारियै नै पूरो करै। मांयलै चकारियै री 
लुगाया भी इणी तरै करती जाबै। फेर रारू हुवे बीचोवीच ढोल रा ढमाका। नाच 
में भाग लेवणिया जीवणै पग सूं तेजी सूं फुदक'र पैला डाबो पग आगे मेलै | फेर 
इणी नरै डावै सूं फुदक'र जीवणो पग आगै लावै। इण नाच मे लय अर ताक री 
जुगलबदी जरूरी है। ज्यूं-ज्यू ढोल रै ढमाको में तेजी आबै, मिनख-लुगायां रै 
नाथ मे भी मस्ती बंधती रैवै॥ 
तेरे ताक :- तेरै ताक नाथ सूं बेसी डील रै करतब रो काम है। “तेरे 
ता" नांव इण खातर पड़ियो क्यूंके इण में तेरे मंजीरा काम मे आवै। मिनख 
चौतारा बजाबै तो लुगायां मंजीरा। नाच में तैरै रो अंक महताऊ है। तेरै ई 
झांझ-मंजीरा, तेरै ई गतियां अर तेरै ई नट विद्या रा काम। बाजा बाजता रैवै, 
पग उठता रैबै, नाच तेजी पकड़तो रैयै अर मस्ती रा झरना बैंवता रैवै॥ 
गौरी :- ओ ओअक कथात्मक नाच है। इणमें ओक पात्र शिवजी रो रूप 
घारै। जटा-जूट, लिलाड माथै चंद्रमा, गढै मे साप, डील माथै भभूत, मिरग-छाव्डा, 
हाथ में डमरू वालो रूप। दो मिनख लुगायां रै भेस में सज-धज*र पार्वती अर 
उमा रो रूप धारै। लुगायां रो पैरवास अर लुगायां वार्य ई गैणा फेर काजन, 
टीकी, मेहंदी अर दूजा सगब्ठा सरतन। अबै आवै शिवजी रा गण- भूत, पलीत, 
डाकण-साकण अर भांत-भांत रा पात्र। इत्ती तार में तो भोषै रै घट में शिवजी 
महाराज क्यूं नी आय जावै | सामे हुवे अक विकराछ् दैत्य, अक जबरदस्त राक्षस। 
ओ नाच क्या है अक तरै री लडाई है पण है लयवद्ध अर ताबबद्ध । नाथ रो नाच 
अर लडाई री लड़ाई। शिवजी विरसूछ सूं राक्षस रो वध करदै। गौरी भी 
बिणजारा नाच रे दांई भीलां रो नाच है। इण राजस्थानी लोक-माच नै जगत--चावो 
बणावण रो स्रेय उदयपुर रै देवलोकवासी दैवीलाल सामर नै है। 


भवई रा अलेखूं रूप :- भवई माथै पैला भी चर्चा हुयगी पण इणरा 
भांत-भांत रा रूप है। केई कलाकार माथै ऊपर सात-सात चरू राख'र का पछे 


(4)) 


लौड-बडाई री मटक्‍्या मेल'र कणाई खीलां माथै तो कर्णाईं काच रै टुकड़ा माथे 
नाचै अर कर्णांई मटक्‍यां समेत छु्'र जरमीं माथै पड़ियै रुपयां रै नोट मै या रूमाल 
ने उठावै। ढम-ढमाढम चालता रैवै, लोक-गीत गाईजता रैवै अर दर्सक तालया 
बजावता रैवे! 

जसनाथी नाच :- इण नाच सारू खासी साधना री दरकार है। जहै 
आपारी आगकी बाफ (माप) सू है बर जावे, गर्म पाणी पडिया डील माथै छाला 
(फफोला) उपडियाबै, बठे जसनाथी भोपा अर कलाकार जगतै खीरां माथै नापै, 
आरपार आवै जावे, हाथ मे लेय'र खीरा उछाल, मूंडै में घाल'र प्राछा निकानै अर 
भाव-भांत रा करतब करै। साधना मे या भगती मे विनीसी'क चूक होंवते ई लेणै 
रा देणा पड सके। 

इंया रै अलावा लोकनादयां में, नौटंकी अर रम्मता में भी नाघ री 
अजसजोग ठावकी ठौड है। रम्मत में कलाकार परे माथे घूघरा घमकांवता, 
हाव-भाव करता, हाथा नै फैलाय'र मस्ती में नाचता अर मंघ है च्यारुमेर 
घूम-घूम'र आपरा बोल बोलता घणा बाला लागै। रम्मत में जे नाच मीं हुवै तो 
वा साव अलूणी लागै] मिनख अर लुगाई पात्र री नाच री सैली जुदा-जुदा हुया 
करै। हाव--भाव, लटका, ठुमका सगव्णश अलायदा-अलायदा। लारै जांवतै वे , 
आपरै किणी बोल ने अधूरों छोड़े अर टेरिया उण अधूरै बोल ने पूरो करतां थर्कां 
पाछो स्थायी म"थै पूयाय देवै। रम्मत री आ रंगत भी देखण जोग है। | 

कथक : - यूं तो कत्थक ओक सास्त्रीय नाच है पण इणमें लोक-नाच रा 
भी केई त्तत्व है। 'सास्त्रीयता सूं जुड'र कत्थक रा कलाकार नेम-कायदां अर 
व्याकरण रै हिसाब सू घालै तो लोक कलाकार खाली आपरी परम्पश नै 
मिभावता थकां ई इण्ण कला रे दरसाव करै। मोटे तौर माथै कत्थक ने भरत 
नाट्यम अर कुचीपुडी दवाई सास्त्रीय नाच ई मानियो जावै। राजस्थान रा कत्थक 
घणा पढिया लिखिया नर्डी है पण आपरी साधना रै पांण भारत रै तीनूं घराणां 
में वां री खास पिछाण अर छाप है अठै नाच री तीनूं सैलियां पनपी अर पांगरी 
अर पछे आर भारत में आपरो विस्तार करियो। कत्थक रै सास्त्रीय रूप रै 
सागै-सागै इणरो लोक-रूप भी चालतो रैयो है। आजू-बाजू, अडै-गडै, बाथ में 


बाथ घाल'र। 

नाच है पेटे अक बात कैयी जाय सके है के नाच डील री ओक मासा है। 
आपांरी मुद्रावां, आपारा पगा री गतियां नीं बोलती थकी भी व्हौत कुछ बोलती 
शैबै। साहित्य रै मव रसो नै नाथ मे दरसाया जाय सकै। डील री लोच, नगाडै 
ह ताब् रै साथै नाचण री यवि अर बिना थाकिया रात्-रात्र मर आपरी कला रो 
दरसाव राजस्थान रै लोक-नाच कलाकारां री खासियत है। ओई कारण है वै 
आपरी इण कला नै सईकां सूं कांयह पड सकिया है। 


होली आई रे फूलां री झोली 
झिरमिटियो ई ले 


तिंवारो रो राजा है होब्ठी रो मनमोवणो तिंवार। च्यांरू मेर 'हरख-उमाव, 
च्यांरू मेर रंग ही रंग) इण बगत मिनख तो क्‍या, कुदरत रो मन भी रंगीन हुय 
जावै। रंग, रस, सौरम अर फूटरापै रा मेन्ठा लागै। 


किणी बाग में चाल'र देखो तो सही के कुदरत कांई करतब कर रही है। 
चौफेर फूल ई फूल, ठंडी हवा रा लैरका, सौरम रा भंडार अर लीले आम रै उज़ास 
रै मांय मुछकता टाबर-टींगरां रा भोव्य-भाव्य चै'रा। इण कांनी है धौछी, बैंगणी 
अर लीली कचनार तो उण कांनी है गै'रा लाल कछियां वाब्ग पलास | अके बाजू 
गेदा अर गुलाब है तो दूजे बाजू केतकी है, चम्पा है अर असोक री केसरिया छिब 
रा दरसाव है। पागती निरमक्र पाणी बैय रैयो है। इण बेव्ठा कुदरत रै मन में भी. 
जवानी रा कुदडका नीं चालै तो फेर कद चालैला। जद चौफेर धौब्ठा, .गुलाबी, 
लीला, हरिया, पीला, लाल अर बैंगणी रंगां रा इन्दर धनुस खिलता रैवै त्तो सूमडै 
सूं सूमडे रै मन में भी तरंगां चालणी दूक जावै। पंखेरूआं री मीठी मधरी बोली 
मन नै लुभावै; रूखां माथै झूमता-फुदकता अर कणांई पंख फैलाग्र'र फुर्र दांईं 
उडता पंछी घणा ई फूटरा लागै। पयां रै हेठै है कंवन्वी-कंवन्गी मखमली दूब अर 
असवाडै-पसवाड़ै लागोड़ो है रंगां रो अमोलख मेव्छो। दूर उठीनै ढिगै है माथे 
मस्ती में आयोड़ो मोर आपरा सगब्ण चंदरमा ओके सागै देखाय'र नाच रैयो है तो 
पागती ऊभी ढेलणी उणनै निरख-निरख'र मदमस्त हुय रैयी है। फेर.कोयल क्यूं 
नी चहकै, पांचवों सुर क्यू मीं खोले अर मौसम में मिसरी क्यूं नी घोक्े ) होब्ठी 
में टाबरपणै रो, जवानी रो अर बुढापै रो आंतरो कम हुंवतो जाये | चौफेर मस्ती, 
मस्ती ई मस्ती... । 


लुगायां चावै पिणघट माथै जावो अर चावै मिन्दर मे दरसण करण सारू, 
वा रो सुरंगो वेस अर रूडो सिणगार थुथको नहाखै जिसो है। सज-संवर'र इंयां 
निकले जाणै इन्दर री अप्सरावां हुवे। टाबर किलकार्‌यां करै अर कुदडका, भरै 
तो मिनख क्यूं पाछ राख । 


(43) 


होली आबै अर पिचकार्‌यां नीं चालै, आ किंयां हुय सके । अर गुलाल रे 
तो फेर कणों ई कांई। गार्ला माथे, केसां में, हाथ-पर्गां में गुलाल ई गुलात। 
पिचकार्‌यां सूं तर हुयोडा गाभा, रंग अर गुलाल सूं सराबोर चै'रा इसा कै मिनस 
288 में ई कोनी आवै | भवरलाल है के कंवरलाल, सोदन है कै मोवन, कीं ठाह 

नी हु 

गेर रा ठाठ निराक्ठा ई है। सोछे बरसां रा जोध-जवान, पचास बरसा रा 
अध-बूढ अर सितर-पिचंतर बरसां रा डैण सगब्ठा मस्ती मे है| रसियों रै हाथा 
में चंग है, मंजीरा है, झांझरां हैं अर है हाथों में डांडिया। नाचो, झूमो, गावो, रंग 
बिखेरो, छेडखान्यां करो, चै'रां माथै भांत-भांत रो होकडा लगावो.... सबगै छूट 
है। भलांई चावै जिता मस्ती रा लावा लूंटो.. फेर ओ मौको कद मिलैला। 


मस्ती अर मनवार रो तिंवार है होली। हंसी, ठिठोली रो तिवार है होढी। 
भांत-मांत री मिठाया रो तिवार है होढी। मन खोल'र मिलणैरो तिंवार है होढी। 
'कठैई लुगायां-लुगायां आपस में होढी खेलै त्तो कठैई मिनख-लुगाया भेल्ला हुयर 
सागै-सागै होली खेलै। कठैई देवर-भोजायां री तो कठेई जीजा-सानुयां री 
होकी। बस रंग ई रंग, हंसी रा फव्वारा, मस्ती रा सोनलिया छिण, सूमडैपणै री 
विदाई अर फेर मिठायां री मीठी मनवार। 

मौसम बदकियो तो फसकूंया भी झूमण दूकगी। सागै-सागै झूम रैया है 
किसानों रा मन। अबै नीं तो डाफर चालै अर नीं लोगां नै धूजतै-धूजतै रजारयां 
में दुबकणो पडै | सीत लै'र तो मिनर्खा रा माजणा बिगाड दिया हा | जाणै किता 
जणां रो भख ले लियो हो वा डाकण। पण होली तो सगब्ठी विपदावां नै हरण 
करण वान् तिंवार है। नुंवो जोस, नुंवी उमंग अर नुंवै होसलै रो तिवार। जलवायु 
इतरो आछो के जी सोरो हुय जावै। नीं तो लूआं रा लसरका है अर मीं माछरां 
री भन--भन। दिनूगै-दिनूगे घूमण-फिरण रा मजा भी न्यारा-निरवाब्ठा ई है। 
प्राणायाम करो, ठंडी हवा रो आणंद लेबो अर दिन भर मस्त रैवो। ओ है होछी . 
रो समेसौ। ह 
होछी रै टांकडै जागा-जागा धमचक माचती रैवै। मादय मंडल्ियां नाटक 
खेले, पैलवान अखाडो मे उतरे, रसिया फाग रा गीत उगेरै, कवि सम्मेलन अर 
संगीत सम्मेलन हुवे, डांडिया रमै, घूमर घालै, हींडा हींडीजै अर भांत-भांत शा 
दूज़ा काम किया जाबै। इण तिंवार माथै गरीब-गुरबां सूं लेय'र मै'ल-मानिया 
अर हेढ्वयां में रैवणिया सगव्ठा अक सरीसा हुय जावै। नीं तो कोई मान-गुमान 
अर नीं कोई पद-पदवी रो कूडो घमण्ड। सौरम रै मौसम में गंदीवाड़ै रो के काम 
चांदणी रातां मे ताछऊ-तक्ैया जी भर'र चांदणी में न्‍्हावै। हवा रै हिंडोला में फूंत 
8 रैवै, फगुआ में मन री रुणझुण चालती रैवै।' 

घरती सज-धज'र आपरै बालम आमेै नै रिझावै तो आमो भी चांदणी री 
इमी बरसावै | कठै पडी है दूजी किणी मौसम मे पीछी-पीछी सोनलिया सरसूं री 
मनवारा ? कठै पडिया है फूलां रा रंग-बिरगा हार ? कठै पड़ी है धमाल अर 
लोक-मीता री गमक ? होली माथै तो यूं लागै जाणै फागण खुद मस्ती रा छंद 
रच रैयो व्है अर मोरचग माथे खुद ही गाय रैयो व्है। इसै मौसम मे हिडदै में सातूं 
सुरा री सरगम गूंजती रैवै। 


गली-गल्ठी मे कृष्ण, गल्ली-गन्ली मे गोपियां अर गछ्ही-गढ्ी में मस्ती, री 
रौनक | छैलों अर बहरूपियो री भरमार। कोई सेठ बणै तो कोई मदारी, कोई 
नुवी बींदणी रो सांग करै त्तो कोई आधुनिक मैम साब रो, कोई काछी माता रो 
रूप धरै तो कोई हडमानजी बण'र पूंछडी फटकारतो आवै। जिता मिनख, उता 
रूप | 


गींदड में लुगायां रै भेस मे मिनख सज-धज'र इण तरै आवै के यूं लागै 
जाणै साचाणी लुगाया ई हैं। घाघरां रा घेर, चूडी, छल्‍ला अर बाजूबंद, छन-छन 
बाजती पायला अर च्यारूमेर आणंद अर उमाव रा रेला। सूमडै सू सूमडो मिनख 
भी मस्ती मे रक्तिया बिना कोनी रैयसके | हंसी, ठिठोली, गुदगुदी, किलकारी, रग, 
तरग अर कुचकेरणी। औ सगव्ण मिल'र होढी नै मस्ती रो तिंवार बणावै। दिन 
सोनलिया हुवै तो रात चादी-भरणी। फेर कैवण मे की बाकी कोनी रैवै। कैयो 
भी है “मन मस्त हुआ त्तो फिर क्‍यों बोले ?” 


जठै चंदण जिसो डील अर मौसम री अंगडाई हुवे, जठे धरती री धमाल 
अर आमभैरी सुघडाई हुवे अर जठै आपै रो बिसराब अर हिडदै री मायली अच्छाई 
हुवे, वो तिंवार फेर मन भावण क्यूं नीं कैयो जावै ? बारै म्हीनां मांय सूं जे फागण 
ने हटाय'र देखां तो यूं लागै के जीवण में रस, रूप गंध अर ताजगी अलोप हुयगी 
व्है। होब्गी लोक-गीता शे तिंवार है। मरुधर रो मनचायो रब्ठियावणो अर घणों 
रुहावणो तिवार है। इण टाकडै मन रा बजर कैवाड खुल जावै। मिनखाचारो 
आपरी सागी रंगत मे आवै। ओ ई कारण है के सईका सूं कवियां अर चारणां 
इण तिवार नै मौसम रो राजा तिवार मानियो है। 
देवलोकवासी भतमाल जोशी री अक कविता रो अस इण तरै है :- 
विसमता बढ्योडी चहुं फेर 
कूड-कपट ढेर रो ढेर 
बाव्ठो क्यू नीं चूंचकी देर 
ओजीसाल्ो कोनी स्वावै 
गदगी सूं माथो गरणावै !। 
ओ ओजीसाको ई तो गोधम री जड है। कूड-कपट, भिस्टाचार रोलगदोल्, 

रिस्वत, घोटाला अर आपाधापी। कद पिंड छूटैला इण ओजीसाहै सूं ? आप | 
सगब्शा मिल'र क्या इणनै लांपो कोनी लगाय सकां ? ओकर सैमूंदो ई बछ जावै 
तो दुनिया में की सान्ति बापर सके। इण “हाय धन, हाय धन" है हायकै ने होढी 
री लपटां में क्यूं नीं वा दियो जावै ? प्रहलाद नै बचावणो है तो होती में इण 
सूगलवाडै नै बाढणो ई पडसी। नीं तर कोई निस्तारो कोनी। होकी मंगल्हावण रो 
अरथ ई ओ है के मन सूं सूगछ॒वाडो हटायो जावै। होलिका नै तो घणो ई बैम 
हो के उणनै कोई बालू ई कोनी सके। ऊपर सूं लाडकोड दरसांवती अर मांय 
सूं घात राखती प्रहलाद नै लेय'र घणै चाव सूं लप॒टां रै मांय बैठी ही के ओ वो 
बल खूटसी अर म्हारो की बिगड़णो है कोनी। पण हुयो कांई ! धू-धू लपटो में 
होलिका तो राख हुयगी अर प्रहलाद रो रूं ई खांडो कोनी हुयो। होनी रो तिंवार 
इण बात रो सनेसो देवै के आखर पाप नै तो समूछ मिटणो ई पड़सी पण इथ 
सारू की आत्मब भी तो चाईजै। है आपांरां में वो आत्मबल ? 


होली आम जनता रो तिंवार है। मन खोल'र मिलण रो, भाईचारो बधावण 
रो अर बिना लोक-देखावै रै आपस में थिर भेव्ठप राखण रो तिवार है। 


होली रा लोकनादय भी इणी बात री साख भरै। रम्मतां रा, नौटंकी रा, 
माच रा का पएछठ तुर्रा-कलंगी रा कलाकार नीं तो “नेशनल स्कूल ऑफ ड्रामा” में 
सीखण सारू गया अर नीं भरतमुनि रै नाट्य सास्त्र रा पाना पत्टटिया। वा आपरै 
चौफेर सू ई सीखियो अर चौफेर नै ई रातो-माततों कियो। थियेटरां मे जद-कदैई 
नाटक हुवै, इंयां लागै जाणै कागला उडरैया हुवै। दर्सका रो साव टोटो पण होती 
है टांकडै हुवण बाक्ै लोकनादयां में अपार भीड़। कांई तो कारण हुवैला इण 
बदलाव रो ? कारण ओ ई है कै ईं लोकनादूयां में तामझाम कोनी, टीमटाम कोनी, 
नाटकां वाली “नाटकबाजी” कोनी । कलाकारां सूं लेय'र दर्सकां तक सगढा 
भागीदारी निभावै; सगव्ठा इणनै आपरो निजू काम मान'र चालै। होबी री इण 
अपणायत नै भी जीवण में उतारणी घण जरूरी है। 


होली रै टांकड़ै जिका ख्याल गाया जावै वै भी जनता री भावनावां रा 
दरसाव करण वाढ्हा है। ख्यातनांव बच्छराजजी व्यास रो साठ-सितर बरस पैला 
लिखियोड़ो ओ ख्याल आज भी साव साचो है। परतख माथै तो पतियारों करणों 
ई'ज पडैला। अक उदाहरण :- 
कलजुगी देव प्रगट््‌या दूजा। 
पय-पग पर मांग रैया पूजा 
थक गया हाथ भरतै खूंजा 
फेरी फिरतां रा पग सूजा 
ना निगे करै बणग्या रोडा 

जिणरै घर में गाडी-घोडा 
भगवान पधारो भारत मे 
थांरे बिन बहुत पड़े फोडा। 
औ फोड़ा क्यूं नी पडे जदकै आज भी आ ई हालत है जिंयां - 
क्या दुख कहू सबसूं मोटा 
मिलता अनाज जिसमे टोटा 
घी-शकक्‍्कर सब मिलता खोटा 
उस पर भी कम तोलै चो'टा 
दिन पर दिन सुकड रैया गोडा 
ओ नित छोलै छाती छोडा 
भगवान पधारों भारत में 
थारै बिन बहुत पड़ै फोडा। 
ओ ख्याल भी इण बात ने दरसावै के लोक में जे गंदीवाडो आय जावे तो 
लोक गीत या लोक ख्याल ई उणनै मेट सके! 


होछी जन-चावो तिंवार है| गीतां रै मिस गिरर्थी नै संभाछण रो अर नेक 

रस्ते माथे चालण री सीख देवण रो तिंवार है। पर-नारी सूं प्रीत कित्ती कोजी 
हुवे इणरो अक चितराम इण तरै है .-- 

प्रीत बुरी परनार री रे पिया जाणत है संसार 

वेर-बेर समझांवती रे थाने मानो नहीं भरतार 

समझ लेवो बहुत बुरी पर नार 

लैला से कर दोस्ती रै पिया मजनू भया रे फकीर 

'जखत हजारा छोड चल्यो रे पिया, राझा संग ले हीर। 

अरज मेरी सुण नणदल के बीर 

सीता नै रावण छल्ठी रे पिया, चढे लंक रघुबीर 

पर नारी कारण सुणो रे पिया, बाली तज्यो रे सरीर 

बेर-बेर समझावती थाने मानो नहीं भरतार 

समझलो बहुत बुरी पर नार। 


पोथा रा पोथा पढिया पांण ई जिको ग्यान नीं बापरै वो ग्यान होली रा 
जै ख्याल साधारण जनता नै सईकां सूं देवता रैया है। ओ ई कारण है कै 
पढिया-लिखिया, ऊंचे ओहदै वाव्य अर धन री रेलपेल मे रैवण वाक्ला जिता 
काठ-कबाडा करै उणांरों सौवों भाग भी साधारण, अनपढ अर गंवार गिणीजण 
वाव्ग लोग कोनी करै | होली जन-शिक्षण रो भी अक चावो तिवार है। आपाने 
आपारी लाखीणी परम्परावां नै जीवती राख'र नैतिकता री इण हेमाणी नै बचावण 
री दरकार है। आज रै दिन होछी तिंवार रो ओ ई सनेसो है। 


(47) 


आंगछियां जद भीजसी तद 
आसी त्यौहार 


लोकरंग रा रूप है दमक रैया घर-बार 
त्यौंहारों रै देस में, रणो री मनवार 

हिवड़े हेज घणो अठै, उजलो अपरपार 
आंगण--आगण माडणा, मरुधर रा सिणगार 
मेहंदी है घण-राचणी, सागै मगक गान 
लोकरग में सज रैयो ओ म्हारो राजस्थान। 


साचाणी बालो है मन-हरसावण अर हेत-बधावण वाब्ठो म्हारो ओ मरुधर। 
दुनिया रो कोई देस/प्रदेस इणरी होड कोनी कर सके | इसो रसीलो लोकमन, * 
इसो अछूतो-उमडतो प्यार, अर इसो कुदरती खुलोपण और कठै पडियो है ? आ 
धोरां री रल्लियावणी धरती, आ तीज-तिंवारां री मन-भावणी धरती, आ मेहंदी-मांड्ां 
री चित-चाबणी धरती ई तो म्हां सगव्झं नै आपरै हेज रा हबो्ठा देवै। माँ रै 
हाचल रै निरमक दूध जिसो है इणरो प्रेम। इसी धरती मे बडै भाग सूं जलम मिलै। 
इण सारू म्हांने इण धरती रो गीरबो है। 

गांव रै जीवण मे अंगैई कोई देखापो कोनी हुवे। अठै रा साव भोव्य-भोव्ठा 
अर निरलेप मिनख अर मिनखाचारै री मूर्तियां जिसी अठै री हेताब्ु लुगायां 
दिन-रात खदै पण बस पडतै किणी रै सार्मी हाथ कोनी फैलावै। झूपडा ई सही, 
काचा दूंढा ई सही, वै वांने लीप-पोत*र भांत-भात रै मांडणां सूं इण तरै सजावै 
के देखण वानै रो जी सोरो हुय जावै। आंगण मे, चौक मे, गन्यारै में, चौबारै 
मे, धुरी मवड़े माथै, पगांथियां माथै, भीतां माथे अर आब्ं री पाजां माथे 
माडणा . च्यारूमेर माडणा ई मांडणा। नी तो सूनो लिलाड सुहावै अर मीं सूनों 
अडोब्ये आंगण ई आछो लाग्रै। माटी री सौरम अर मिन्दर जिसे निरमत्ठ मन री 
जुगलबंदी हुया पछेै जे सुरग रा सुख नीं सिरजै तो फेर कद सिरजैला ? 


मरुधर मे आ ओछी खासा चलन में है “आगकिया जद भीजसी तद आसी 
त्यौहार" । साची बात है। गीली माटी में ई तो आंगकियां री कला निखार लिया 

करै। नुवी-नुंवी कल्पना भी जणै ई सिरजै, नुंवा-नुंवां भाव उपजै अर नुंवा-नुंवा 
चितराम मांडीजै। सुरगा मांडणा रंगमीना मांडणा... रक्तियावणा भांडणा. 
आपारी सांवठी संस्क्रति रा अनाण मांडणा। ड्राइग रूम वाब्गी सोमाऊ पेण्टिंगां में 
वा अपणायत कठै जिका हेत रै हलोबोछ देसी रंगत रै मांडणा मे हुवै ! अठै 
सिरजण री साधना है, संसक्रति री ओकखाण है अर मन री हूंरा है। 


तिंवार दौ चावै घरेलू उच्छब, साध-घूघरी दो चायै पावणा रो स्वागत, घर 
नै सजावणो तो जुगां-पुराणी रीत है। इण सजावट सारू नी तो डब्बां वाब्ठा रंग 
चाईजै अर नी कैमिकलां रा घोल। धौब्ठी माटी तो हर घर में मिल ई जावै। अबै 
चाईजै गेरू, हिरमिच, खडिया मिट्टी, कूंकू, हठ॒दी अर काजक। नीं तो बारै सूं 
चितराम वाढ्ा कलाकार बुलाबण पडै अर नी मूंगीवाडै में सजावट रा घणा साग 
ई करणा पड़े | मांडणां सारू कुदरत रो पूरो चौफेर खुलो पडियो है। लिछमी रा 
पगकिया मांडो, बेल-बूंटा मांडो, यूरज-चन्दरमा अर अविछल तारा माडो, नाचता 
मोर, हंसता-खिलता फूल, पेड़ां सूं लटूबती चेलां, उछक्तता-फूदता बादरा, भण-भण 
करता भवरा मांडो, गाय, टोगडी, हाथी, घोड़ा अर रथ माडो .... मन में आयबै जंयू, 
भाव ज़्यूं माडती जावो। कुण बरजै है थांनै ? 


वसन्त री मौसम में गणमोर रो चावो तिवार आवै। उण बगत कुदरत रो 
मन ई रंगीन हुय जाया करै। सोनलिया दिन अर रुपाब्ही राता मे च्यारूंमेर ' 
हरख-उमाव रो वातावरण बण जावै। कंवारी छोर्‌यां कच्चे घरां रै आंगणां ने 
गोबर सूं लीप'र उणां माथै धौछी माटी सूं फूल-पत्तिया री कोरणी करै। गणगोर, 
ईंसर अर भाइया बणावै। रंग-विरंगी गुलाल सूं आंगणै ने सजावै। धींगा गयर 
माथै परणियोडी सुवागण-भागण लुगायां घरां रा आयत अर बिचाछे खुला धुरी 
मवडा बणाय'र पछै भांत-मांत रा बेल-बूंटा, चिडी-कबूतर, सूआ अर दूजा 
पंखेरूओं मै कोरै अर गीतां री गमक सूं उच्छब नै रसीलो बणाय देवै। भांत-भांत 
रा तिंवार तो भांत-भांत रा ईं मांडणा। नागपंचमी माथे पाणी है पाईडां माथै 
कोयलै सूं या काकी स्याई सूं अर घडां माथै कूंकूं सूं पांच-पांच नागां री कोरणी, 
दीवाक्की माथे लिछमीजी रा पगलिया, दीया, पान, डमरू, रथ अर बीजणा; दसरावै 
माथै तीर, तलवार अर गदा अर होी माथे भांत-मांत रै रंगां रा डांडिया, गाडूला, 
थाब्गी अर बाजोट, डफ अर चंग.. . कल्पना रो आखो संसार रचीजतो जावै। 
टावरपणै सूं ई नानी सू मां अर मां सूं वेटी आ कला सीखती आई है। इण सारू 
नीं तो स्कूल ऑफ आर्ट्स में जावणों पड़े अर नीं किणी ख्यातनाव चिन्नकार री 
गरजां ई करणी पडै। 


मांडणा री कला सूं पैला तो हथाब्यां माथै मेहंदी रै घितरामा री कला 
घणी महताऊ है। मेहदी बिना कांय रो उच्छब अर कांय रो तिंवार ? लुगायां 

मेंहदी नै घणो मान देंवती रैयी है। ओ गीत डरण बात री साख भरे :- 
बना मेंहदी सरीसा राचणा 
थांनै राखूं मुट्ठी मांय 
बनी सुरमै सरीसी सोवणी 
थांने राखूं पलकां मांय। 


जिसा टाणा-टांकणा उसो ही है मेंहदी रो रचाव। यूं लागै जाणै रूप मूंडै 
बोल रैयो व्है। कोई-कोई छोरी तो आपरी हथाकी अर कलाई माघधै पूरो बगीचो 
ही उतार दै। पेड, बेलां, फूल, तितक्र॒यां, भंवरा, सूआ, अर लदूँबता फछ। फेर 
देख-देख'र मन ई मन मुक्कै, मांय ई मांय हरखीजै। मेंहदी रो चाव इतो है के 
छोर्‌यां अर लुगायां हथाब्॒यां, कब्यां, पप अर पगथब्श्यां तकातक मेंहदी रै 
रचाव सूं भर देवे। अजकाक ब्यांव री बगत रहैर री छोर्‌यां ब्यूटी पार्लरां में जायर 
मेंहदी मंडावै। 


सजावट री बात हुवे अर अल्पना या रंगोली नै भूल जावां, आ कियां हुय॑ 
सके ? आ आखी चरिटि पांच तत्वां सूं ई तो रचीजियोडी है। बिन्दु, रेखा, अंकुरण, 
चिह॒न, त्रिभुज अर व्रत... सगक्के रचाव रा आधार अ पांच तत्व ई हुया करै | अबै 
चावो तो इंयां में आडी-टेढी ओब्द्यां, तिरछी अर नागनुमा आकरत्यां, आयत, वर्ग, 
पंचकोण आद जोडता जाओ। नई-नई डिजाइनां आपोआप बणती रैवैला। 
अल्पना रो रिवाज सगछी जागाओं माथै है, क्या स्हैर अर क्या गांव | कच्ची जर्मी 
हुवे तो गोबर अर घौछी माटी सूं लीप-पोत'र भांत-भांत रै रंगां सूं चितराम 
बणाईजै अर पक्‍को फर्स हुवै तो रंगां री आ लीला बिना लीपियां-पोतियं ई रची 
सके। ; 

गांव रो जीवण आज भी बिना किणी तामझाम रो है। जठै जिकी जिन्‍्सां 
मिलै, बठै वां नै ई काम में लेय'र घरां नै सजावण रो चलन है। खड़िया मिट्टी, 
पांडु रंग रो घोर, गूंद, की, पीसियोडा चावलां रो चूण, फेर उण माथै कूंकूं अर 
घरेलू रंगां सूं अल्पनावां रो रचाव कियो जाबै। रामरज, गेरू, पेवडी हरियो भाठो 
अर चूनै रो झीणो लेप भी काम में आवै। अल्पनावां रा बेल-बूंटा देखण जोग हुया 
करै। 

कावड़ रा चितराम :- कावड लकड़ी है छोटै-छोंटै कपाट्ों सूं 
बणयोडो अक चल-मिन्दर जियां हुबै। लोक घितराम उकेरण वाब्ठा हरेक पाट 
रै दोनूं कानी रामयण-महाभारत रा, देवी-देवताओं रा अर भगत लोगां रा चित्र 
कोरिया करै | जद सगत्ठा पाट ढकदै तो कावड़ पाछी अकल हुय जावै | खुलै तो 
चितरामां रा मनमोवणा संसार अर ढकीजै त्तो अकलरूप में कावड री कावड। 
केई कावर्डा आठ सूं लेयःर दस-दस पाट वाली है। भाट लोग ईं कावडां नै का 

में दबाय'र गांव-गांव में फेरी लगांवता रैवै। कावड़ रा चितराम, मांय पोयोडी 
सी'क कोई कथा, उणनै समझावण सारू लोक गीत गावणिया अर संगत सारू 

लोक बाजां री भीठी-मधरी घुनां . यूं लागे जाणै संगीत रा ध्यारू आग सामै हाजर 
है। गीत भी, बाजा भी, चितराम भी अर बोली री उततार-चढाव रै सागै कथा रो 
कथीणो भी। 


कावड बाचणै रो घंधो भी बाप-दादां सूं चालतो आयो है। जजमान 
दान-दिखणा देवै, बाचणियां रो मान-सनमान करै अर चाव सूं कथा सुणिया 
करै। इणमें लकड़ी रै कारीगरां री भी खासी भूमिका है। अजकाछ तो केई 
कालाकार नुर्वी-नुंबीं कावड़ां बजावण में लागियोड़ा है। इयां मे महात्मा गाधी, 
राणा प्रताप, मीरां वाई अर भगवान महावीर री कावडां भैरी है। देस-विदेस मे 
इंयां कावडां री घणी मांग है। अबै तो ईसाई भाई भी यीशु (ईसा मसीह) री 
कावडा बणावण में रुचि दरसाय रैया है। 


मभित्ति चित्र :- मरुधर में भित्ति चितरामां री अक लाम्बी अर सखरी-सांवठी 
परम्परा है। राज मै'लां में, हेलियां में, पुराण भवनां में अर डेरां में धुरी मवर्डां रै 
बार वाछी भीतां माथै अर घरां रै मांयनै जागा-जागा सईकां पुराणा भित्ति 
चितराम मिलै। इसा चित्तराम जिका कान रा झपेटा खाय'र भी अजै तांई मगसा 
कोनी पडिया। चितरामां रो चाव इसो है कै भीतां रै अलावा बाण्डा, गोखा, थंभा 
अर छतां माथै भी चितराम मिलै। केई-केई चित्तराम तो ढाई-ढाई सौ बरस 
पुराणा है। वा ई रगत, वा ई ताजगी अर वा ई फूटरापणो जिको बणावती बेला 
हो, वो अजै तांईं यूं रो यूं कायम है। 


हैलिया रै मांयनै जद बडै--बड़ै कमरां रा बांडा खुले तो यूं लागे जाणै कोरै 
घर रा नीं, बगत रा, कालखंड रा कैंवाड़ खुलिया व्है। मांयनै भांत-भांत री 
मोकछी झांकियां हैं जियां तीज-तिंवारा री, दसराबै-दीवाकी री, देवी-देवताओं 
री, घोडा-हाथी अर तोपखानां री, राजा-महाराजावा री सवारियां री, गाजा-बाजां 
री, राघा-कृष्ण री, भांत-भांत रै सिणगारां री, फूटरी फरी लुगायां री अर जीवण 
है मोकछै दूजै दरसावां री। कठैई कोई घोडै माथे बैठ'र सिकार खेल रैया है तो 
कठैई कोई चांदणीरात में नाव रो आनन्द लेय रैया है, कठैई ढोला-मारू है तो 
कठैई नाच-गाणा करती भगत्तण्यां अर वां मांथै रींझता रसिया। हाथियां री 
लड़ाई, सावण रा झूला अर रासलीलावां रा दरसाव तो घणा सोवणा हुवै। औ 
घितराम आपरै रंग-रूप, छिंया-चानणै रै दरसाव, झीणै हुनर अर चै'रां है 
सुभाविक हावभाव है कारण खासा ख्यातनांव है। ईंयां नै कुण बणाया, किता 
जणा मिल'र बणाया, की ठाह कोनी। लौककला री आई त्तो खासियत है कै इणमें 
कला रो नांव तो ऊँचो हुव॑ पण कलाकार लोक में रक्त-मिक जावै: वांरी अलायदा 

3 रा बखाण कोनी हुवै। लोक री कला तो लोक नै ई समरपण हुंवती 
। 

पांच छै. रंग तो मूछ रग है ही, पछै वांरै मे सूं दूजा केई रंग भी बणै। 
औ रंग कैमिकल रा कोनी हुवे, कुदरत रै अणमांवते खजाने रा हुया करै। 
वनस्पतियां में भी घणाई रग है, फूलां में है, भाठा-पत्थरां में है अर दूजी केई 
चीजां में है। मूछ रंग है सिन्दूरी, हरियो, पीलो, काव्गे, लाल, धोषो अर लीलों 
आसमानी। औओ मिल परा'र केई रंगों री रचना करता रैवै अर पाणी में चोखी 
तरियां घुछ सके। रंग-रंगीला गाभा पहरिया नाचता-गांवता लोग मरुधर रै 
रंगीलै जीवण रा अनाण है। फेर चावै वसन्त-लीला हुवो चावै बारैमासा या फेर 
होछी रा हुडदग, लोक रंग लीला में सगव्ण दरसाव आए सूं आए ढंग में 
चितरीजियोड़ा है। 


पैला कागज तो हुवतां कोनी | लोग चावै तो भोजपत्रां माथे अर चावै भींता 
माथै ई आपरी भावनावा नै उकेरिया करता हा। चितराम पुराणा है पण बूढा 
कोनी | आज भी वारी जवानी ही ज्यूंरी ज्यूं कायम है| सेखावाटी अंचछ तो भित्ति 
चितरामों रै कारण दुनियाभर में ख्यातनाव है। मै'ल माक्यो में, छतरियां अर 
गुम्बजों माथै, मिन्दरां में, राजा-महाराजावां री समाधियां माथै घणा ई मन 
लुभावणा चित्र कायम है। वै ई पुराणा कथ्या जिंयां पहलवानां री कुस्तियां, 
सिकार रा दरसाव, भगती री भावनावां रा प्रगटीकरण अर बारैमासा, रासलीलावों 
आद जिकी दूजी जागावां माथै कोरीजियोडी है, वै अठै भी देखी जाय सके है। 


जयपुर री आलागीला सैली :- जयपुर री आलागीला सैली मे 
मकरानै (संगमरमर) रो चूरो काम में आवै। कलाकार घड़ै में पाणी भर"र उणमे 
कली, दही अर गुड मिलाय दै। रातभर में कब्ठी रो मोटो चूनो नितर परो"र ऊपर 
आय जावै। इसो चूनो ज्यो-ज्यों नितरतो जाबै, उणनै फैंकता जावै। जणै चूम रो 
मईन सूं मईन लेप घड़े रै तब्है में रैय जावै तो पाणी नै फैंक'र मईन चूनै रै सागै 
तीन भाग चूरो मिलाय सिला माथै खूब रगड-रगंड'र पीस लै। चितराम वाब्ठी 
जागा गीली हुवै। रामरज, गेरू, पेवडी हरियो भाठो, काजक अर रंग मिलायर 
गीली जागा माथै चितराम कोरिया जावै | नेहलै सूं ठुकाई अर नारेक रै लेप सूं 
घिसाई करण सूं चितरामां में चमक आय जावै। 

इसा भित्ति चिन्न जयपुर रै आमेर मै'ल, मानसिंहजी री छतरी, मुगल 
बगीचा अर पुण्डरीजी री हवेली में है। देस-विदेस रा घुमक्कड इंयां चितरामां 
नै बडै चाव सूं देखण मे आवै। 

पड़ां या पवाडा ये नाव भी जगथावो है। मरुघरा में भांत-भांतरी पर्डां 

बाचीजै जिंयां रामदेवजी री पड, माताजी री पड, बगड़ावतां री पड, देवनारायणजी 
री पड। पाबूजी री पड सग्ा सूँ बेसी ख्यातनांव है। पवाडा कोई आठ-दस हाथ 
लाम्बा हुवै। इणनै बाचणवाल्ली जातियां है भांगी, बलाई, नायक, भोपा-भोपी अर 
कामड | और भी केई जातिया ओ कोम करे | पाबूजी रो धाम है कोलूगढ (फलौदी 
कनै) पण वै परणीजण सारू गया हा उमरकोट (अबै पाकिस्तान मे)। पावूजी री 
पडां आखे राजस्थान, माव्वै, गुजरात अर पाकिस्तान रै केई हिस्सां मे गाईजै। 


पड़ रा चितराम हाथ सूं बणियोडी दोबटी माथै मांडीजै | इणमें तीन--चार 
पाट जुड़ियोड़ा रैबै। कपडे माथे कडप कर परी'र उणनै सुखावै। चितरामां माथ 
आछी घोटाई की जावै। पड रै चितरामां सारू जिकी जिन्सां काम में आवै वै है 
पीछो रग, पेमसक्ठ, कूची, बुरस, वनस्पति रा रंग अर भाठै रा रंग, सिन्दूर, हिरमिच, 
हींगढू आद। वनस्पति रंगां मे चितरामां नै कोर'र दूजा रंग भरिया जायै। पीछो 
रंग बणै केसूडा रै फूलां सूं अर दाडम रै छोडा सूं । काछछो रग बणै लो रै काठ 
सूं। और भी केई रंग भांत-भांत रै तरीकां सूं बणाया जावै। 

औ चितरात आस्था रा अनाण है। सागै ई अनाण है साधना रा, बरसों री 
मेहनत रा अर संस्क्रति सारू पूजा-भाव रा। इंयां रै ताण ई आपारी लाखीणी 
संस्क्रति ओजू कायम है। 

लोक-ग्यान अर लोक -परम्परावां 


सईकां सूं चालती आई कहावतां लोक-ग्यान रा अखण्ड भंडार हैं। देखण 
में छोटी पण ग्यान में ऊंडै कुओं सूं भी ज्यादा गैरी| कहावतां री भासा सरत, 
सटीक अर याद में रैवण जिसी हुया करै। इंयारो जलम साच री कूख़ मांय सूं 
हुवे अर इंया रै लारै लोक अनुभव री सांवठी परम्परा भी हुवै। औ बगत री भीतां 
माथे लिखियोडी चेतावणिया है। कहावतां जाणै किसो इमरत पियो है के वै आज 
भी अखी है, अखण्ड है अर लोक व्यवहार में चालू है। अरस्तू अकर कैयो हो के 
जिको ग्यान काक रै झपेटों रै बाद भी बच जावै, वो कहावत रो रूप धारतै। 
डिजरैली इणनै पंडिताई अर ग्यान रा बेजोड अंस मानै। पुराणी कहावतां केई 
सईकां सूं, आपांरै पुरखां सूं लेय'र आज त्तांई चालती आई है। हरेक कहावत रै 
लारै कीं न की गैरी बात हुवे अर अ इती सरल हुवे कै अणपढ़ मिनख भी भटकाव 
री बेव्ठा इंयां रै चानणै मे आपरो मारग सोघ सके। 


राजस्थान गांवों रो प्रान्त है, खेती रो प्रांत है, करसां रै पसीणै सूं 
लिखियोडी कथा रो प्रांत है। आछी फसकब्ं हुवै तो सगव्ठंं रो जी सोरो हुय जावे, 
काक्र पड़ तो बिखै रो तांडव सार्मी आवै। ग्यान कदैई किताबो रै सायरै कोनी 
पनपियो; अमुभव री गोदी में बैठ'र ई वो फक्ियां-फूलियो। खेती है बाबत 
घणखरी कहावतां हैं। इंयां में बुवाई सूं लेय'र खाद, माटी, बलधां अर फसवब्गं री 
कटाई तकातक री बातां रो भंडार है। राती-माती जाणकारियां हैं। अक कहावत 
चेतांवती थकी कैवै के जे बगत माथे बुवाई नीं करी तो पछे पिछतावै ने टाल्'र 
की हाथ मे नीं आवैला ! कहावत तो साव छोटी है; हर कोई याद कर सके जिसी, 
जिंयां - 
अगाई बावणी 
सवाई लावणी। 
अबै बताओ, इसो कुण मूरख-गंवार हुबैला जिको इण लाखीणी कहावत 
माथै ध्यान नीं देवै। कहावतां मे ग्यान रै सागै विग्यान री जिकी जुगलबंदी मिते 
वा इचरज जोग है। बुवाई करती बगत जर्मी में किती छेती राखी जावे, इणरो 
चैग्यानिक बखाण उण बगत रा जिका “अणभणियां लोगां कियो वो आज भी इयीं 

| 


| 


रो इंयां लागू हुवै। अक कहावत है :- 
रास पुराणी बाजरो, मींडक फाल जुंवार 
इक्कड-दुक्कड मौठियो, कीडी नाल गुंवार। 


छोटैसी'क दूहै में बाजरी, जंवार, मौठ अर गंवार ईं च्यारूं फसब्ठां नै बोवण 
री तरतीब अर जर्मी री छेती रो बखाण है। बठ्ध री रास में अर बठध हांकण 
री लकडी रै बिचालै जिती छेतती है, बाजरै रै बोवण मे भी उत्तीई छेती जरूरी है। 
डेडरियो उछक जिती छेती माथै जंवार बोओ तो भरपूर फसक्व लेय सकोला। मौठ 
ने अक-ओक, दोय-दोय कर बोवणा चाईजै अर गंवार बोवण में तो छेती री 
दरकार ई कोनी। पागती-पागती बोयां ई काम चालैला। ह 


चिणो आज भी नगदी फसक गिणीजै। चिणै री दाछ रा भाव तो देखो, 
जाणै उछक्ता चाल रैया है| अक कहावत इण बात री आयूंच कल्पना कर'र बा 
बात इण तरै बताई है :- 
जे तेरे है टाबर घणा 
तो तूं क्यूं नीं बोवे चणा 
बड़ो कुटम्ब अर थोडी पूंजी हुवे तो भईजी, थे चणा बोवो। रामजी भरपूर 
फसक दी तो न्याल हुय जावोला। दूजी फसब्णं सूं भचभेड़ा खावण री जागा, , 
चिणा बोवणो धणो हितकारी है। मानो तो ठीक, नई तो थे जाणो अर थांरो राम 
जाणै। 


इसो कुण है जिको पुरखां रै.इण ःयान माथै पतियारो कोनी करै। आबसी 
मिनखां माथै थू-थू करण वाली कहावत तो इती कीमती है के उणने ग्यात रै 
खजानै री कूंची कैयी जाय सके। *< 
सावण साध्या गैंतरा कातिक ल्‍्हासो जाय 
काब्वी-पीछी बाल में हाड वापरा खाय। 


कहावत कैवै है के ”हे कुमाणस, सावण में जद बुवाई री बेब्ठा आई जणै 
तो तूं मटरगस्ती करतो रैयो, हथायां करता रैयो, अठी-उठी मूंडा मारतो घूमतो 
रैयो अर जद काती रो महीनो आयो जणै कठैई जाय'र थारी आंख खुली। अबे 
थारै खेत में तो कीं हो कोनी, थनै दूजां रै खेत में मजूरी करणी पडी। आगै आवण 
वाक्कै भहीनां में जद कालली-पीछी आध्या चालैला तो घर में अनाज नीं होवण सू 
थूं क्या थारै बापरा हाडका खावैला।” 


इणनै कैवै है चेतावणी रा चूटिया बोडण रो काम | हीया-फूटोडा लोग इण 
कहावत माथै ध्यान कोनी दैवै अर पछै करमा माथै हाथ देय*र रोवता फिरै। 

'कहावतां में फसल पकाई सारू भी लाखीणा दोहा पोयोडा मित्ै ज़ियां :- 
तीसां रातां टींडसी, सिट्टा साठी जोग ह 
ग्वारफली चालीस स्यूं पक भलेरा भोग 


औ दूहा गांव वाब्गां नै जबानी याद है। वै जाणै कै टींडसी नै पकण में तीस 
दिन, सिदट्टां नै त्यार हुवण में दो महीनां अर गंवारफल्ठी मै चालीस दिन चाईणै। 
बगत माथे बोयां सू काती रै महीनै में दीवाकी रै टांकड़ै “काती में सब साथी” 
वाब्गी कहावत लागू हुय जावै यानी टींडसी, सिट्टा अर गंवारफी ने अकै-सा 
भेरी कर सका। 

अक और कहावत है जिकी बतावै के :- 

बढिया खेती, धणियां सेती 
मध्यम खेती, भायां सेती 
बिगडी सेती नौकर सेत्ी ! 


जिको मुद्दै में सावचेत हुवे वो तो आपरी खेती रो खुद ध्यान राखै, किणी 
दूजै नै भोछावै कोनी। जिको भायां रै भरोसै आपरा खेत छोड़ दै, वैनै लोक-लाज 
सूं ही सही, भाई लोग काम चलाऊ धान दे दिया करै पण जिको साव अधगावो 
' हुवे अर भागां माथै भी भरोसो कोनी करै वो आपरा खेत नौकरां-चाकरां री 
रुखानी में का पछे मजूरां रै भरोसे छोड दै। इणनै कैवै है संदेसा खेती *"रणो। 
, नौकरां नै कांईं पडियो है के वै चित्त लगाय'र दूजै सारू खेती # ःखात्ी करै। 
। फेर तो जापो बिगडै ज्यूं खेती भी बिगड जावै। अबै ह*फांवता रैवो आँसूडा। 
* किणने पडी है क॑ आडै बगत थांरै काम आवैला। 
ओक घणी जूनीपण घणी सांतरी हपीवत है “- 
तीतर पंखी बादब्ठी “१घवा काजक रेख 
वा बरसे बा ४६ करे, इणमें मीन न मेख। 
बात जूमै जर री है जद विधवावां घरां में रैय'र बिना बणाव-सिणगार रै 
आपरी जूण ह४ दैंवती। उण जमाने, में कोई विधवा जे तड़क-भडक सूं रैवती 
लागती ”जक-टीकी करण नै दूक जांवती, अटका-मटका करती तो पुराणा | 
ज>]। जाण जांकता के अबै इणथ पग घर सूं बारै निकछ रैया है। आ जरूर नातो , 
करैला। इणी भांत वै लोग आमै में जद तीतर पंखी बादव्छी देखता तो आगूच कैय॑ । 
देंवता के अबै बिरखा नै आया सरसी | 
आमभै रै विग्यान रो पारखी आपांरा पुरखा आकास में सूरज अर चांद रै 
बारै बादक्ां रै घेरे नै देख'र भी बिरखा रो अन्दाज लगाय लिया करता हा। 
सूरज कुंड अर चांद जलेरी 
दूदूया टीबा, भरगी डेरी 

सूरज रै च्यारूमेर जे बरादव्छा रो कुडाछियो हुयै तो पक्की जाणलो फे इत्ती 
जबरदरत बिरखा हुबैला कै घोरा पाणी से धाषिया पछे हेठे बैठणा दूक जावैला 
यानी उ6 जावैल। अर ताहू-तक्ाया माथे चादर चालणी रुरू हुय जावैला | अक 
3गैर कहावत नै परखो - 
पूरबा ऊपर पच्छम फिरै 
घर ग्ैठी पणिष्ठारी मरै। 


जिकी हवा उत्तरी अर आधूणी दिसा रै बिचाछे वायव्य कोण यू आवै, वा 
इत्ती बिरखा लायैला के पिणिहारी मै पिणघट माथै जाबण री दरकार ई कोमी 
प्रडैला। 
अक नामी लोक कवि हुया है डक | वा आपरै अनुभव रै ताण ग्यान-विग्यान 
अर आगे री लीलावा नै देख'र केई अगमोलख बाता कैई है। किणी गाव मे जाय'र 
पूछलो लोगा नै डक अर भड्डली रा अऔ ओखाणा मूड जबानी याद है कवि कैयै 
परभातै मैह डम्बरा साझे सीला बाव 
डक कहे है भड्‌डली काछा तथा सुभाव। 


दिनूगे री बेला आगे गे जे बादक छाया रैयै पण रिझया पडतै-पडतै ठडी 
हवाया चालणी दूक जाये तो इण बात री चावै तो गाठ बाधलो कै आ आवण वाह्ै 
अकाल री निरसाणी है। हवा बादका नै टोर परा'र आगै लेय जारी अर थारै हाथ 
मे तो टफ-टक देखण रै टाछ कीं कोनी रैवै। 


ग्यान-गगा री औ कहावता जुगा-जुगा रू देखी-परखी बातां है। राम 
जाणै कित्ती पीदया आई अर गई पण अ कहावता तो अजै कायम है। इया री - 
सूडी मे इमरत है, इया नै कोई ढाय कोनी राके चावै का कित्ताई झपैटा मारतों 
फिरो। 


राजरथानी कहायता केई बार खुल'र चूटिया चमकायै। उणा मे नी तो 

पखापसी हुबे अर नी अणूतै ग्यान रो बघार ई हुया करै। तीखा तेवर अर 
कैवणगत रो ढठगढाब्ठे इसे के भाग जिको ई जाण राके | केई मगिनख काम री 
बगत तो टालछ्मटोक करै पण खावण री बेला रसे रू आगै रैवै उणा रै खातर आ 
कहावत है - 

खा साहब लकडी लावो 

तो कैद क्राफर रो काम 

खां साहब खीचडी खावो 

तो कैवै बिसमिल्ला। 

इण बात नै इण तरै भी अर्थाई जाय सके के “खीरा मेल्ली खीचडी अर 
टीलो आयो टच्च।" 
कई चीजा ओके सागै दो काम सारती रैवै | बारै मिटणै रो घणो दुख कोनी 
हुये कारण के 
गाजर री पूगी बाजी तो बाजी 
नी तो तोड खाई। 


जिका मिनख दूजा नै भरम मे राख'र आपरी 'रामलीला' चलावै वां रै सार 
भी व्यग्य री केई कहावता है। औ लोग बडा चतर होवै | दीखण मे भोव्ठा-भाक्ा 
पण माय सू पूरा जालमचद। माटा पकड मे तो आवै ई कोनी। 
गणमण-गणमण माक् फेरै 
तिलक करे सिद्धा का 
चोरी छिप कर सिदट्टा तोडै 
नीचै खोज गधा का। 


इणरै लारै अक साची कहाणी है। गाव मे अक साधू बाबो घणो मानीतों 
हो | पूजा-पाठ, तिलक-छापा, माछा-मिणिया अर ध्यान-पूजा स्सो क्यू किया 
करतो। ऊपर सू चावै क्यू ई क्‍्यूमी देखावो, मांय सू वो पकको चोर हो। 
रात-विदत जद लोग बाग सूय जावता तो वो गषै माथै बैठ'र खेता माय सू सिद्ठा 
चोर'र ले जावतो | अब॑ पकडै तो किणनै पकडे ? पगां रा निसाण तो गधे रा हा, 
बाबाजी रा तो हा कोनी। आ कहावत इण तरै रा लोगा सू सावचेत रैवण री 
दकाक करे | मानो तो मानो नीं त्तर भुगतो | चेतावणी रा अ चूटिया लोगा रै अनुभव 
री उपज है। कोरी थूक-बिलोई री बाता कोनी। लूण री पोयोडी बाता कोनी। 


आज रो विग्यान तो कुदरत रा केई पेचा नै खोल'र नुवीं-नुर्वी थरपणावा 
की है पण पैला किसो तो विग्यान हो अर किसी आधुनिक मसीना ही ? मौसम 
रा भेद लौगा रै अनुभव रै पाण ई खुलिया करता है | पीढी-दर-पीढी रा अनुभवई 
काम में आवता। नी तो प्रोथ्या ही अर नी पढण-लिखण श साधन ई हा। फेर 
भी लोग चांद-सूरज री गतिया, धरती री परकम्मावां, ग्रहण री तिथिया, तारा री 
स्थितिया अर हवा री दिसावा री पक्की जाणकारी राखता। कवि लोग समाज 
रै अनुभव नै आपरी कवितावा मे, खासकर दूहा मे रच देवता अर दूजा लोग उण 
दूहा सू ग्यान लेय'र आपरो गाडो गुडकावता रैवता। 


लोक ग्यान जितो दूहो मे पोईजियोडो मिले उतो दूछौ छदा मे कीनी हुंवे। 
केई बार देखण मे आवै के कूपव्ठा तो लाबी-लांबी पसर रैयी है पण फछ-फूल 
रो नाव ई कोनी। ओ लक्षण है अकाछ रा 

बिरछा लाबी कूपत्ठा, जे फछठ-फूछ न होय। 
घास घणा सुण माघजी, अन्न न निपजै कोय।। 
जो बसनन्‍्त फूलै नहि, फल नहि बनराय। 
राजा-परजा सब दुखी, दुखिया गोधा-गाय |! 


इणी तरिया जग रै जिनावरा री आदत मे जे बदव्गाव दीखतो कै तो भी 
अकान री समावना बणै जिया .- 
अग्गम चौमासे लूकडी जे नहि खोदै गेह 
तो निस्चै कर जाणजो, नहि बरसैलो मेह।। 


ओअक-ओक दो-दो ओन्हया री तो अलेखू कहावता है जिया त्तग खाणों पण 
माग'र खाणो नही, गुड बिना चौथ किया प्रीजै, तिरिया तेरै पुरुष अठारै, 
भूल-चूक लेणी-देणी, सत मत छोडो बालमा, सत छोड़्या पत जाय, पूत रा पग 
तो पालणै मे ई पिछाणीजै, खेती घणिया सेती, हाथ पोलो तो जगत गोलों, घी 
तो अधारै मे ई छानो कोनी माय और अक रूप आदमी, हजार रूप कपडो, लाख 
रूप गैणों, करोड रूप नखरो इत्याद ) इसी मोकछी कहावता लोग रात-दिन 
बरतता रैवै। सबद थोडा मलाई हुवो पण भाव चोखी त्तरै पताणियोडा है। 


कहावता अर ओखाणा जितो ग्यान नै केवटियो है, दूजी चीजा उत्तो काम 
'कोनी कियो | बात्त कोई चाल रैयी हुवो, अरथावण सारू कहाबता अर ओखाणा 
रै हींग-बघार लगाया सू मजो या असर चौगुणो हुय जावै। जै कहावता गैणा रै 
बीच-बीच मे जडियोडे पतूपताट करते मोतियां रै दाईं ध्यान खीचलै। आपा 
शरत-दिन इया ने सुणता रैवा अर अरथ निकात्ता रैवा | इया रो अरथ अभिधा 
में नही, व्यंजना मे रैया करै। उदाहरण इण बात री साख भरै .- 

(अ) खावै पीव खसम रा अर ग्रीत यावे बीरै रा। 

(ब) म्है सू गोरो उणनै पीछिये रो रोग। 


पैली कहावत मे इसा मिनखा माथै व्यग्य है जिका हेताढुओं रो या 
उपकार करण वार रो तो असाण मानै कोनी अर आपरै घर वाब्ठा नै (या लुगाई 
हुवे तो पीरै वाब्या नै) कोडावता रैवै। 
दूजी मे इसा मिनखा नै दरसाया है जिका खुद नै ही खुदा माने; दूजा रै 
गुणा री गिनार ही कोनी करै | 
आखिर मे राजस्थानी रै रतन भंडार माय सू केई और नगीना रो उदाहरण 
देय*र म्है ग्हारी बात नै विराम देसू । अ नगीना इण तरै हैं -- 
बींद है मूड मे लाव्ठं पडै तो बापडा जानी क्‍या करै। 
मिनखी रै डोल्ठा डरै जिको जंग मे के करै। 

गामो हुवे तो मौछियो बधावै। 

नागी काई त्तो न्हावै अर काई निचौवै। 

मा रै सराया टाबर कोनी सराईजै। 

बसणो भागा मे हुवो चाये बैर ही, 

बैठणो छिया मे हुबो चावै कैर है, 

जीमणो मा रै हाथ रो हुवो चावै जै'र ही। 

अर लाडू री कोर मे कुण तो खारो अर कुण मीठो इत्याद। 


औ कहावता, ओखाणा अर उगत्या सैकडो बरसा सू चालती रैयी है; आगै 
भी चालती रैवैला क्यूके औ अनुभव री आच मे तप'र सोनै सू कुन्दण बण चुकी 
है। 

मेलठा-मगरिया अर लोक-देवता 


“काल नवल री तीज है रा राजा जग मे बड़ो तिवार। 
म्हे चढ चाला पालकी स राजा थे घुडलै अरुवार | 
मेले देखो मी महाराजा म्हारी तीज रो 

अरे हो मेछ्तो . ४ 


अमररिह राठौड री रम्मत मे हाडीराणी रा अ बोल मरुधरा रै मेल्ठा री 
मनमोव्णी सोमा रौ दरसाव करै। मेल्छो मे मेल है - मना रो, हिवडा रो, लोक 
बैवार रो, नाता-रिस्ता रो, भायला-भोपाछा रो, घर बाछा अर पाडोरया रो। ओ 
रासार काई है . चार दिना रो मेज्ओो'ई ज तो है। मेव्ठा मे किणनै मजो कोनी आवै । 
टाबर-टींगर हुवो चावै जोध-जवान अर बूढा-ठाढा, गिररथी हुवो चाय साधू-मैरागी, 
धनवान हुवो चावै भिखगगा, किरान हुवो चावै जमीदार-जागीरदार, मेव्ठा सगव्ठा 
नै वाला लागै। फेर मरुधरा तो मेब्ठा री, मत्तीरा री, मिरारी री अर आपसी मिठारा 
री ही धरा है। इणमे मेढै-भेक चाव रावायो री बात सामी आयै | बानगी सारू इण 
अध्याय मे राजरथान है आठ-दस मेला रो बखाण कियो जाय रैयो है। 
रामदेवरा : आरथा री बात :- 
“खमा-खमा ओ घणिया रूणीचै रा धणिया 
थानै तो ध्यावे आखो मारवाड ओ, 
आखो गुजरात ओ 
अजमाल जी रा कवरा।/ 
लोकवाणी अर लोकधुना रै रागै लाखो मिनखां रै कठा मे इण भजन री 
गूज हुवती रैवै| 
“बाबा तेरी जय बोलेगे, छोटै-मोटै राव बोलेगे“ रा नारा लागता रैवै। 
छोटोसी'क रूणीचो धाम अर लाखो-लाख भगता रो जमावडो | उमाव इतो के 
दस-दस दिन पैला यू भगता रा जत्था रा जत्था आप-आपरै गावा-कस्वा-नगरा 
सू पैदल ई रूणीचै सारू बईर हुय जावै। हाफपैट, वनियान हाथ मे लाठी, माथे 
ऊपर टोपी या लिलाड माथै बाबै रै नांव री पट्टी, मूडे सू निकछता नारा, धौली 

धजा (ध्वजा) अर की दूजी चीजा.... बस और कीं नहीं | थोडी-थोडी दूरी माथे 
भगतां है स्वागत सारू चाय, पाणी, मिठाई, नमकीन आद जिंसा री मुफ्त मे 
मनवारा | जागा-जागा रातीवासा अर दिनभर री पैदल जातरावा | इसी उमडती 
भगती नै देख'र कुण इचरज नी करैला | भादवा सुदी दूज सू भादवा सुद इग्यारस 
ताई मुख्य मेल्हो भरीजै। यू माघ महीनै मे भी मेल्लो लागिया करै। 


बाबा रामदेव अक मानीता लोक देक्ता है। जात-पांत रै भेदभाव रै बिना 
सगक्ा लोग उणानै आप-आप री आस्था रै विचाक्रै राखै | बाबा रामदेव रो जलम 
भादवा सुद दूज सवत 4464 (सन 4404) में हुयो अर वा समाधि भादवा सुद 
ग्यारस संवत्त 4575 (सन 4458) मे ली। इण तरै देख्यो जावै तो बीकानेर री 
थरपणा रामदेवजी री समाधि रै तीस बरसा पछै सन 4488 (सवतत 4945) मे हुई 
ही अर करणीमाता, शव जोधाजी आद सगब्ठा वा रा समकालीन हा। 


बाबा रामदेव कलजुग मे भगवान कृष्ण रो अवतार मानिया जावै। वै 
अनग्रपार रै बसजा माय सू अक अजमालजी कवर हा | मगवान कृष्ण अजमालजी 
री भगती सू इता रीजिया कै वा रै बेटै रै रूप में प्रगटण रो वादो कर लियो। 
रामदेवजी आपरै जीवण काछ मे केई परचा दिया जिया मक्का रै पाच पीरा रा 
कंटोरा मक्का सू मगावणा, केई रोगिया नै (आधा-पागढ्शं नै) ठीक करणा, लोगां 
नै धाड़ेतियां सू बंचावणा, केइयां नै जीवणदान देवणो आद। रामदेवरा रो मेले 
आज ताई लारला 500 बरसा सू भी बेसी बगत सू भरीजतो रैयो है। आ लोक 
मानता है के रामसर तलाब अर परचा बावडी मे नहाया सू आधा, पागब्ण॑ं अर 
असाध्य बीमारियो रा रोगी भी ठीक हुय जाया करै पण हां, आस्था चाईजै। 


करणीमाता जगत-तारणी :- राव जोधाजी अर राव बीकाजी रै 
जीवण काब्ठ में करणीमाता सदेह विराजमान हा] वा किता ही इसा आध्यत्मिक 
अर ऐतिहासिक काम किया जिका बिना देवी सगती रै हुय कोनी सकता | वा रै 
प्रगटीकरण सू लेयःर आज त्ताई लाखो लाग-गरीब-गुरबा सू लेय'र 
राजा-महाराजावा तक दानै ध्यावत्ता रैया है। वां रो जीवण काछ सन 4387 सू 
लेय'र सन 4538 ताई (यानी लगैटगै 450 बरसां रो) गिणियो जावै। वा दीपाजी 
सूं ब्यांव तो कियो पण गिरस्थी रै जंजाछ सूं अकदम मुगत रैया | गिरस्थी चलावण 
सारू वां आपरी छोटी बहन रो ब्याव दीपाजी सूं करवाय दियो। 


करणीमाता रा केई परचा अर केई महताऊ काम है जियां भूवाजी री 
मुडियोडी आंगरूया ने सीधी करणी, मुल्तान री जेछ मे बद शेखाजी (राव 
बीकाजी रा सुसरा) नै चीलख बण'र आपरे पजां माथे बैठाय'र कन्यादान सार 
लावणा, राव बीका नै बीकानेर री थरपणा री आसीस देवणी, (किलै री नींव 

आपरै हाथां सू राखणी) अर गोचर रै नाव माथे जिनावरा री चराई री जागा माथे 
ऊगियोडी खेजड्‌या मै नीं काटण रो सनेसो देवणो इत्याद। करणीमाता रो 
मिन्दर कला रो बेजोड नमूनो है। इण मिन्दर रै माय जैसलमेर रे पीछे पत्थर मे 
घडियोडी करणीमाता री ओपती मूर्ति है- माथै ऊपर मुगट, काना मे कुडल्, डावै 
हाथ मे महिसासुर नै वध करणवाक्गो तिरसूछ अर जीवणै हाथ मे दैत्य री 
खोपडी. .। मिन्दर री फेरी मे हुवो चावै बडे चौगान मे या ऊणै-खूणै किणी भी 
जागा देखलो ऊदरा ई ऊदरा देखण नै मिलै। ओ ई कारण है के करणीमाता रो 
मिन्दर ऊदरा रै मिन्दर रै नांव सूं आखी दुनिया मे ख्यातनाव है | धौलै ऊदरै रै 
दरसण नै तो लोग तरसता रैवै। 


चैत अर आसोज रै नवरात्रा मे हजारो भगत दूर-दूर सू करणीमाता रै 
दरसण सारू आवै। वा मे दूर-दिसावर तक रा भगत भी भेढ्ा है। करणीमाता 
रा परचा विख्यात है। वै चारण वस मे प्रयटिया हा इण कारण आज भी चारण 
जात वाब्ठ री अर सागै-सागै राठौडा री कुब्देवी मानीजै। 


गोगा नवमी रो मेक्ो :- गोगाजी रो मेल्लो नोहर तेहसील रै गाव 
गोगामेड़ी मे भादव बदी नवमी सू लेय'र भादवै बदी ग्यारस ताई भरीजै। गोगाजी 
सांपां रा देवता गिणीजै | राजस्थान मे तो वा री घणी जबरी मानता है। मेक मे 
जाणै आदम उमड रैयो हुवै इती जबरदस्त भीड होवै | लोग तो वा रा इसा जबरा 
भगत है के हरेक गाव मे गोगाजी रो थान मिल जावै। खेजडै रे हेठे थान अर 
थान माथै घोक लगावता अलेखू भगत । आ लोक मानता है कै किणी ने जे साप 
डसलै तो गोगाजी रै थान माथे पूगिया वो निरचै ई ठीक हुय जावैला। रोगी नै 
रातभर जागतो राखियो जावै; रातमर ढोल अर टकोरा बाजता रैवै, केई लोग॑ लो 
री साकल्ा लेय'र आपरी कमर अर माथे रै ऊपर मारता जावबै | मजो ओ के उण 
माय सू किणी रै भी कोई चोट कोनी लागै। मत्रा रो उच्चारण, भगतीमाव रो 
दरसीव अर गोगाजी री मूर्ति री पूजा सू आज ताई हजारू रोगी ठीक हुया है-आ 
लोक मानता है| गोगाजी जबरा वीर हा] वा री मूरत माथै भी वीरता रा वै ई 
भाव है। घोडै माथै विराजियोडा मोगाजी लोगा री आर्थ रा केन्द्र है। मेक्के मे 
भजन, जागण, जम्मा, बोलवावा, परसाद-सीरणी आद चालता रैवै | केई लोग 
गोगाजी री पड भी बांचै। 

जग में जस जाम्भेरवर रो :- बीकानेर रो सौभाग्य है के इणरै अक 
गाव मुकाम में विस्नोई साख रा सरथापक जाम्भोजी महाराज आपरी इमरत 
वाणी सू भगता नै तारिया। वा नै सनमार्ग दिखायो। जाम्मोजी परयविरण रा 
रिछपाछ हा] वा जिका 29 नेम-कायदा बणाया उणा मे हरियै रूख नै काटणो 
पाप मानियो गयो है| कोई तरै रो भूडो बिसन नीं राखणो, जिनावरा नै नीं 

सतावणा, मास नही खावणो अर रूखा राष्ट्र चावै माथो भलाई कट जावै पण रुख 
नीं कटण देवणा इसा अमोलख रिद्धान्त है जिका लारला सवा पाच सौ बरसा 
सूं बिस्‍्नोई समाज नै आछे मारग माथै चालणै री सीख देय रैया है। जाम्मोजी , 
रो जलम मारवाड रै पीपासर गाव मे सवत 7508 मे भादवा बदी आठम रै दिन 
हुयो। पिता हा परमारवरी लोहट जी अर मा ही हसा देवी। 


बरस मे दो बार मुकाम में मेल्ठो भरीजै - अक तो आसोज बदी अमावस 
नै अर दूजो फागण बदी अमावस नै | मुकाम रै मेल्लै मे कोई जाय'र देखै तो ठाह 
पड़ै के हजारुं मिनख-लुगायां जाम्मोजी नै धोक देय रैया है। ओ क्रम सन 59] 
सू आज तांई लगोलग चालू है। भारत रै विकास मे विस्नोई लोगा जिका महताऊ 
काम किया है, वै बखाण जोगा है। 


जाम्मोजी भगवान विष्णु रा अवत्तार मानिया जावै। वा आपरे जीवणकानब 
मे फलोदी रै नैडै अक गाव “जाम्मा” मे अफ तलाब खुदवायो अर उणरै काकड 
माथे आपरै हाथा सू समाधि-स्थल भी तैयार करवायो हो। 


जाम्मोजी री इमरत वाणी आजताई करोडो लोगो रो उद्धार कर चुकी है। 
विस्नोई पथ री सुरुवात सवत 542 सन 2485 में हुई ही। (बीकानेरी री 
स्थापना सूं तीन बरस प्रैला)। वा रै अक चेलै परमानन्द इसा लोगां नै फिटकारिया , 
है जिका मांस खाबै, सराब पीबै अर पाप में लायोडा रैवै | विस्नोई धरम रा वाण्डी 
वा सगव्ा खातर खुला हा जिका गुणतीस नियमा रो पालन करै - 
गुणतीस धरम की आखडी हिरदै धारिया जोय। 
जाम्भोजी किरपा करी, नाव विस्नोई होय।। 


जाम्मोजी री समाधि गाव तालवा रै नैडे है जठै बेथाग लोग धोक देवर 
सारू जावै। 


वचनां रा साचा तेजाजी :- इतिहास इसा महान लोगा रै नाव सू 
पके जिका बचना रै साटे आपरे जीवण ने होमण मे कदैई हिचकिया कोनी। 
बचन दे दिया तो दे दिया फेर तो जाणै पत्थर माथै खींचीजियोडी लकीर है। नहीं. 
मिटै तो नहीं ही मिटै | प्राण जाय पर वचन न जाई” रा अक महान उदाहरण हा 
बीर तेजाजी | इतिहास इसा बेजोड वीरा नै आज भी नमन करै | 

त्तेजाजी रै नाव माथै जिनावरा रो ओक ब्हौत बडो मेवल्ठो परबतसर में. 
भरीजै | मेक्कै री मियाद भादवा बदी दसम सू लेयर भादवा सुदी ग्यारस ताई कुल | 
7 दिनारी है। आज सू लगैटगै 980 बरसा पैला तेजाजी इण भूमि मे विशजमान 
हा। बात ब्हौत पुराणी है | अकर तेजाजी देखियो के ब्राह्मण री अक गाय रोजीना 
अक अैडी जागा माथै जाय'र ऊमै जटै किणी साप री बाबी है | गाय रै बोबा माय 

सू दूध टपके अर बिल मे बैठो नाग उणनै पीवतो रैवै | घटना बडे ई चमत्कार री 
ही। ब्राह्मण नै हकनाक रो नुकसाण होय रैयो हो। तेजाजी उण साप सू वादो 
कियो के आगे सू वै उणनै रोजीना दूध पावैला। अकर सासरै किसनगढ जावती 
बेला तेजाजी इण वादै नै बिसरग्या अर देखता ई देखता साप आय'र कैयो कै 
अबै तो वो तेजाजी नै डसिया बिना कोनी रैवै। 


तेजाजी वचन दिया के सासरै सू पाछा आवती बेला वै साप सू डसीजण 
नै त्यार रैवैला | विधि नै काई और ही मजूर हो। तेजाजी देखियो कै किसनगढ 
में केई धाडेती गाव रै धन (जिनावरा) नै लूट'र जे जाय रैया है। तेजाजी धाडेत्या 
नै ललकारिया | वै अक अर धाडेती मोकब्ठा | जग मे त्तेजाजी कोजी तरिया घायल 
हुयग्या पण वा नै साप नै दियोडो वादो याद हो | आखै सरीर मे घाव, अक इच 
भी जागा बिना घाव रै नही पण वादो तो वादो ई हुया करे | तेजाजी जद साप 
है सामी आया तो वो भी अचूमै मे भरग्यो। डसै तो किण जागा डसे २ च्यारूमेर 
घाव ही घाव।| आ देख'र त्ेजाजी आपरी जीम बारै निका&'र कैयो- जीभ माथे 
डसले अर इण तरै वा वचना रै लारै आपरो जीवण दे दियो। 


आज घणखरा लोग इण बात नै मानै के सांप रै डसण रै पछे जे वै जीवणै 
प्ग में तेजाजी रै नाव रो डोरो बाधलै तो ज्हैर की असर कोनी करै | तेजाजी रा 
मिन्दर जागा-जागा माथै है। लोग बठे धोक देवण नै जाया करै। भगत लोग 
आपरे गछै मे तेजाजी री मूरत वाव्ठी चादी री ताती बाघे। 


परबतसर वाक्को मेलो सईका पैला सारासर मे भरीजिया करतो हो | पछै 
परबतसर मे भरीजण लागग्यो॥ त्तेजाजी री भगती आज भी जणै-जणै मे है। वै 
यादै रा साचा हा, जिनावरा रा रिछपाछ हा, गरीबी रा हेतालू हा अर जबरा जोधा 
हा। 

दूजा मेव्ठा-मगरिया 


(अ) श्री कोलायतजी :- बीकानेर सूं कोई पचास किलोमीटर 
री छेती माथै बसियोडो श्री कोलायतजी ब्रह्माजी रै पोते अर कर्दम ऋषि रै बेटै 
महान साख्य प्रणेता कपिल मुनि री साधना री जागा रै रूप मे ख्यातनाव है। 
कपिल सरोवर मे सिनान करणो ओक पवित्र काम मानियो जावै | हर साल काती 
सुदी पूनम माथै श्री कोलायतजी मे अक मेन्ठो भरीजै। कपिल मुनि रो सात सौ 
बरस पुराणो रूडो अर रलियावणो मिन्दर, मिन्दर मे कपिल मुनि, वशिष्ठ मुनि अर 
गरुडजी री मूर्तिया, मिन्दर रै बारै कानी लुगायां अर मिनखां रै न्हावण सारू 
तव्छाब रा न्यारा-न्यारा घाट, साधू-सतां री सगत, भगता री रेलमपेल, बजार मे 
मात-भात रै जिन्सा री सजियोडी दुकानां, बांका मिनख, सज-धज'र आयोडी 
लुगाया अर टाबरां री किलोल इण न ) आखे॑ अंचछ मे नामी कर मेल्यो है। 

मिन्दर रै पागती च्यारूमेर री हरियाव्ती, पीपल रा गाछ, वां री छिंया, कपिल मुनि 
री मा देवहुति रै मिन्दंर री छटा, मूछो बाहर देवतावां री मूर्तियां रै मिन्दरां रो 
अनूठोपण अर आखै बरस सैलानी लोगा री भीडमाड श्री कोलायतजी नै भेक 
महताऊ स्थान बणाय दियो है| फेर मुल्तानी मिट्टी अर मोकब्ठा खनिजा रै कारण 
ओ गाव आपरै नाम सू ई जाणीजै] 


(आ) दूजा ख्यातनांव मेब्ठा :- राजस्थान मे पुष्कर रो मेने 
तो आखी दुनिया मे ख्यातनाव है| झुझुनू मे राणी सत्ती रो मेल्ठो, जयपुर मे गणगौर 
रो मेल्गो, कीं दूरी माथै डिग्गीपुरी रो मेब्झे, नागौर मे जिनावरा रो भेल्गो, करौली 
सूं 24 किलोमीटर री छेती माथै कैलादेवी रो मेव्ठो अर डूगरगढ रै गाव नवतापरा 
(आसपुर तेहसील) मे बाणेश्वर रो मेखो आद घणा ही प्रसिद्ध है। पुष्कर मे 
देवउठणी ग्यारस सू लेय'र काती सुदी पूनम ताई जबरो मेव्ठो भरीजै | उण बगत 
तो लाखो लोग इण नगर री जातरा करण अर झील मे नहावण सारू आवै। 
जागा-जागा तम्बूओ मे लोग धर्मसाब्खवां मे लोग, निजू घरां मे, सडकां माथै, घाटा 
माथै आजू-बाजू मिनख ही मिनख। विदेसी सैलानिया री रेलमपेल | ब्रह्माजी, 
सावित्री, बद्रीनारायण, वाराह अर आत्मेश्वर शिवजी रै मिन्दरां मे बेसुमार भीड़, 
रक्वियावणा सास्कृतिक कार्यक्रम, जिनावरां री खरीद-बिक्री अर दूजै केई 
मनमोवणा दरसावा रै कारण पुष्कर रो मेव्छो जगचावीौ है; पवित्र है अर पाप सूं 
छुडावण वाब्ठो है। 

लोक- जीवन अर घरेलू इलाज 


पैला कठै पडिया हा अै मोटा-मोटा अस्पताल, ओ कैपसूल अर इंजैक्सन, 
अै ऊची-ऊची डिगर्‌या वाब्ण डाक्टर अर देस-विदेस सू मगायोडी औ कीमती 
दवाया। कठै हा नुवा-नुवां आविरकार, नुर्वी-नुर्वी मसीना अर भात-भात रा 
प्रयोग। पण लोग मादा तो पैला भी पडता हा। चेचक, ओरी, हैजा, प्लेग, दरत 
अर राम जाणै किती-किती बीमार्‌यां ही। लोग मरता भी हा पण फेर भी कुदरती 
हवा, निरमछ जर, आछो खादय, बिना मिलावट रा मसाला, मेहनत वाल्ठा काम 
अर आजू-बाजू ऊयण वाछ्ली वनरपतिया जिको इलाज करती, वो आज हजारो-लाखो 
रिपिया खरच करिया पाण ई कोनी हुय राकै। कैयो गयो है कि एक हवा अर 
सौ दवा | उण बगत नीं तो क्-कारखाना रो जै'रीलो घुंवो हो अर नीं हजारा 
री तादाद मे मोटरा, स्कूटरां अर मोटर साइकलां री कार्बन ही; नी रोछो-रप्पो 
हो अर नी रसायना रै भेलसेछ सू सूगलो अर गदलो पाणी हो, नीं मिनख़जात री 
आ भीडभाड ही अर नीं हर बगत आराम करण री आदतां | लोग आज री तुलना 
में बेसी ताकतवर हा, कम रोगीला हा अर थोडै मे संतोस करण वाल्छा हा। 


लोग मादा तो पडता ही हा पण ठीक होवणो भी जाणता हा। कुदरत रो 
चमत्कार इणमे है कै जठै जिसी बीमार्‌यां होवै, उण अंचल मे वां मै ठीक करण 
वाछी वनस्पतिया भी ऊग्रिया करै, जडी-बूंटिया भी हुया करै अर जलवायु भी 
मददगार बणिया करै। 


छोरै ने दरतां लाग रैयी है, छोरी री उल्टूया रुकणै रो नाव ई कोनी लेवै, 
बीनणी नै पीकछियो हुयग्यो, दादी नै ताव चढ्‌ रैयो है-- डील चैंट रयो है; दादाजी 
है खासी भे कफ है अर मा ने कब्जी रो रोग है। पैला वाब्ठ माईत क्या बात-बात 
में वैदजी नै बुलावता या पैल-पोत घरेलू इलाज री जुगाड बैठांवता ? पुरखो रो 
अनुभव भी तो कदै न कदै तो कुंई काम आंवत्ो हुवैला | घरेलू नुस्खा भी कदै न 
कदै तो कोई तो आजमाया ई व्हैला ? दादी-नानी रै इलाज सूं घर वाब्य कदैई 
ठीक भी तो हुया व्हैला अर फेर त्र-तर भरोसो बंघतो रैयो ब्हैला। किणनै ई 
धाणा-मिसरी री उकाली तो किणनै ई अजवाइण री फाकी, किणनै तुलसी पता 
रै सागै लौग अर काछी मिरच्या रब्गय'र घासो तो किणनै ई मरैटी अर मिसरी; 

किणनै ई घरै बणायड़ो मलम तो किणने ई जुलाब। जिता रोग उत्ताई इलाज! 

खेजडी तो मरुधर रो इगरत रूख है | इणरी सांगर्‌यां तो पंचमेलरै अचार 
ने जायकेदार बणावै ई है, खोखा भी घणा चोखा लागै। व्यांव हुवे, बीन मै बधायै 
मगछ्त काम हुवे त्तो खेजडी री डाक ररसी यू आगै रैवै। खेजडी रो छौडो कितो 
फीमती है। इये ने वै जाण सके जिका रै मिरशा मे लोही पड़ै जणै इणनै काम 
में लेबे। सफेद कोढ मे, पित मे, सारा री बीमार्‌या मे भी खेजडी रा उत्पाद घणा 
काम मे आवै | रागरी रो सागर अग्निदीपक मानियो जाबै। खेजडी री छाल गठियै 
में अर विच्छू रै डक री पीड मेटण मे भी काम आवै | जणै ई तो करणीमाता अर 
जाम्भोजी खेजडी अर दूजा हरिया रूखा नै काटण सारू लोगा नै मना किया हा। 


“दीयाढी रा दीया दीठा, काचर बोर मतीरा मीठा” आ उगती रीकडों वार 
सुणी व्हैला पण कदैई विचार कियो के मिनखा मै रोग सू बचावण में अ चीजा 
किती काम आये | बाजरी रै रिट्टे नै भोर'र खादो अर ऊपर मतीरे, रो मीठो गुट 
पाणी पी लेवो त्तो इसी रंजरा आवैला जाणै इमरत भोजन कियो छौ। मतीरो 
पाचक है अर सरीर रै बछ अर तेज नै बघावण वाक्ठो है। इणरो पाणी गुर्दे री 
पथरी मे, पीछियै में, आन्त री सूजन में अर पित री पीड़ा ने मेटण मे घणो 
हितकारी है। मतीरै रा बीज भी कमजोरी नै हरण वाल गिणीरी। पैला जद 
रक्तचाप लड प्रैसर) घणो ऊचो हुंवतो तो जूनै गुड रै सागै मतीरै रा सिकियोडा 
बीजां री गिरी रकाय देवता जिण सू खून रो दबाव ठीक ठिकाणैसर आय 
जावतो। 

फोग रो रायतो क्यूं बणायो जावै ? कीं न की तो लाभ हुवतो ई व्हैला। 
सगरणी रोग मे फोग रै फूलो री ककियो रो रायतो गुणकारी मानियो जावै। 
जाणकारी त्तो इती तक है के मसूडो नै मजबूत राखण सारू लोग बुई रै पतो रो 
रस पीया करता हा | पथरी री भी घरेलू दवाई ही। धौके आक रै फूल नै दूध 
रै सागै भोराभोर पीवणै सू पथरी खत्तम हुय जाया करती ही। 

लोग तूबे मे अजवायण अर काब्ठो लूण मिलाय'र पचाया करता हा। ओ 
तिल्‍ली अर पाण्डू रोग रो इलाज हो। 

कैर, सागरी अर भे कोरै जीम रै चटपटैपण सारू नीं हुवता। खाणो हो 
जायकैदार बणतो ई हो पण सागै ई सागै गुण भी तो हा] सागरी कब्जी करै तो 

कैर उणरै दोस नै दूर करदै अर कैर गरमी लावै तो भे उण गरमी ने ठण्डी कर 
दै। अेक री काट दूजै रै कने। 

जूना माईत घणी ई जडी बूट्यो रो ग्यान राखता हा। अबै तो वा रा चार 

ई सुणण मे कोनी आवै जिया ऊदर कानी ऊट कटालो, मामा लूणी, चदलाई, 
(68) । 


मोथियो अर हिरण खुरी। 

दिसावर मे रैवण वाह्य जद गैस री बीमारी सू घिर जावता, खाणो पचतो 
नहीं' पेट री बीमार॒या लारो छोडती नहीं तो दौड'र हवा-पाणी बदरूण सारू 
मारवाड मे आय जावता | अठै री हवा, अठै री कुओ रो ऊडो पाणी अर अठै री 
वनस्पतिया जिको काम करती वो परदेस री कीमती दवाया ई कोनी कर सकती 
ही। 

भात-भात रा फूल, भात-भांत रा फ अर भात-भात रा देसी दरखत। 
हरेक में की न की गुण | खासी हुवो, सास दोरों आवो या उल्टूया हुवो, तो मेटण 
सारू कीं न कीं घरेलू नुस्खो बिल जरूर हुवतो | और कीं नहीं तो बोरिया तो 
है। बोर रै बीज री गिरी भी घणी गुणकारी है। जूनै लोगां' कनै घणो हितकारी 
ग्यान अर घणो ऊडो अनुभव हो। वै बात-बात में अस्पताछ कोनी जावता। 
पचियो माथै छोडो घस'र लगाय देवता, बोरटी री जड़ री छाल सू कुरला 
कराय'र छाला मिटाय देवता, उणरै चूरण सू पुराणो घाव ठीक कर देवता; आकडै 
है पता माथै इरडी रो तेल चोपड'र अडकोसा री सूजन नै मेट देवता। 


जुकाम बिगड जावतो तो छोटी काचरी काम मे आवती। और त्तो और 
आपारो घान बाजरी अर मौठ भी लोगां नै रोगहीणा राखण वाक्वा हा, आज भी 
है। गरमी पड़े तो खीचडै रै सागे आमली नै काम में ली जावै । मजाक है कै लू 
लाग जावै। मौठ सू आफरो आय भी जावै तो घर मे हींग अर लसण तो है ही, 
आफरो आपो-आप ठेका देय जावैला | बाजरी रा सोगरा खावणिया लोग ज्यादा 


ताकतवर, बेसी मेहनती अर घणा लम्बी उमर वाब्ण क्यू होवै। कीं न की तो गुण 
तो होवणों ई चाईजै। 


कैयो गया है कै रोग होवण सूं पैला पथ्य राखणो जरूरी है जिण सू रोग 
रो पापो ई कट जावै। नीं तो रैवैला बांस अर नी बजैली बांसरी | सावचेती बती। 
राखो तो ठीक नईं तो भोगणो लिखियो है तो मोगणो तो पडसी। समझदार नै 
तो इसारो ई घणो अर नासमझ नै मलांर्ड सास्‍्त्र सुणायदो, की पल्‍ले कोनी पडै | 

लिपि देवनागरी रै जोडाजोड मानता लियोडी ही | अजैतांई गुजराती अर मराठी 
लिपिया रै राबदा है ऊपर लीका कोनी लागै। वै भी राव मोडिया आखरा वाढी 
है। 

मारवाड अचक रै लोगा री बहियां, खाता, चिट्ठी-पतरी, हुंडियां अर दान 
पत्र आद रागढ्छा जूनी लिपि में मिलै। आज तो उण लिपि नै चोखी तरै पढणियां 
री राख्या आगब्यां माथै गिणण जोगी है। इण लिपि रै रावदा माशथै पूरी री पूरी 
ओढोी माथै अक ई लाम्बी लकीर खैंची जावै | मात्रावा री ओछखाण भी अनुमव 
सूं ई हुये | जिका समझ वै तो बिना किणी ताण रै सबदा रा राही अरथ निकानलै 
पण जिका मात्रावा रो गोरखधधो नीं समझे, वै पज जावै। वै “नानाजी आज 
अजमेर गया छै” नै “नानाजी आज मर गया छै” भी पढ सकै। गहाजनी रै लोक 
ग्यान वाढ्ठा नै तो इणमे कदैई कोई अडास कोनी आई। 


“भणाई रो पारम्परिक रारूप ध्वन्यात्मक है। महाजनी लिपि में सगक्ां 
वरण राग अर लय सू गाया जाय राकै। दुनिया री कोई दूजी लिपि इसी कोनी 
जिकी पूरी तरिया रागात्मक हुये । लिपि मोटै तौर सू इण तरिया है। 

श्री दाता धन को सभाये वाले मोहे खगो घटा 

आई पूठे जडढ व्‌ उचारै छुथारे झफोझफा। 


ऊपर ली ओढछी रै अत मे “घटा” अर नीचै री ओब्छी रै आखिर मे 
“झफोझफा” ध्वन्यात्मकता दरसावै । इण लिपि मे सागव्ठ व्यजन है। (अनुनासिका 
नै टाछ'र) सगव्ठ मूल रवर है जिया आ ई ऊ आद | बाकी सगब्ग सुर इंया सू 
ई"'ज बणै | आ माय अ अर आ दोनू भेव्ण गिणीजै; ई माय इ अर ई भेवा अर ऊ 
माय उ अर ऊ भेब् हुवै। श्री सू सुरु होवण वात्ठी दुनिया री आ न्यारी-निरवाकी 
लिपि है। 

जूनी मारवाडी मे लोक व्यवहार रा सगव्ण काम हुया करता हा | राज-काज, 
घरेलू काम-धधा, चिट्ठी-पतरी, वौपारिक लेण-देण, खाता-बहिया, पट्टा-परवाणा, 
सत महात्माओ री वाणी, वाता अर ख्यातां जिसा सगढ्ठा कात बोलचाल री भासा 
मे हुया करता हा। आपणी राजस्थानी घणी राती-माती भासा है। इयैरो इतिहास 
भी घणो जूनों अर सावठो है| दसवी सताब्दी सूं लेय'र आज चाई लोक-ग्यान 
है भण्डार वाढी आ भासा करोडो री भावनावा नै केवटती रैयी है। 


लिपि रै ढाक्े महाजनी री भणाई मे भी ध्वन्यात्मकता ही | सागै ई हर वरण 

री बणगट भी उण वर्ण रै बखाण मे आपो आम सामी आय जावतीं जिया “चचो 

चिडी री चूच ओ” या “ अ' खाडो चन्दरमा” या “ण-णा थारी तीन रीगरी”, या 

“छज्या-बज्या पोटलो” सू साफ ठाह पड जावै कै 'च' री बणगट चिडी री चूंच 

सू मिलै, 'छ' छाजके ज्यू हुबै, 'अ' रो आकार खाण्डै चन्दरमा दाई है तो 'ण, (जूनो 
(72) 


१ए) तीन रींगदूया वाल्यो है। इण तरिया आखी बारहखडी रै वरणा रो ६ 
मा रूप है। गाय-गाय'र याद किया जाय सके, जिसो रूप। छोटा टाबरा 
। हो इणसू कोई लेणो-देणो हो कोनी कै किण बरण री सूरत किण चीज सू मेल 
बावै | वा नै तो गाय-गाय'र पढण मे ही सुवाद आया करतो हो। 
राजरथानी रै लोक-ग्यान मे 'ल' अर 'छ री खासी महताऊ ठौड है। 'ल' 
बोलणो सोरो कोनी। घणखरा लोग तो जे पूरी कोसिस करलै तो ई 'क्' वा सू 
कोनी ताबै आवै। बीकानेर अचक में तो “छ' किणी री परख करणै सारू काम में 
आवतो। जे कोई दावों करतो कै वो बीकानेर रो मूछ निवासी है तो उणने कैयों 
ज़ावतो के बोल “खाब्ओो बैवे खक्क७” तो परदेसी बापडो लाख जतन करो पण 
उण सू बोलियो जावतो “खालो बैवे खललल |” उणनै के ठाह के खोल में अर 
खोल भे, गाल अर गाल मे, टाल भे अर टाछ मे, बोली अर बोछी मे अर भाल़ों 
अर भाको में रात-दिन रो आतरो होवै। वरणा री मालणी रै मजै रै बारै मे तो 
इतो ई कैयो जाय सके के इसी मालणी दुनिया री किणी भी दूजी भासा मे कोनी 
णिया 
. क्रक्को कोडको या कक्‍्को केवक्षियो 
प षौ पाजूछौ (पैला ख ने 'ष* लिखिया करता हा) 
ग गा गोरी गाय ओ 
घच्चा घोट पिलाणै जा 
ड रडिया रामण दूमणा 
चिडै-चिडै री चूच ओे 
छछिया-पिछिया पोटला। 


इणी तरिया पूरी मालणी मे भणाई रै सागै जीम रौ सुवाद अर ध्वनिया 
रो आणद ओके सागै आंवतो रैवतो | मात-भांत रै वरणां नै उधक्कण सूं जीम आटा 
खावती रैंवतती अर छुटपण में ई टाबरां नै सगव्गी ध्वनियां रो ग्यान हुय जावतो | 


गाव रा मिनख-लुगाया इसा हजारूं सबदां नै केवटता रैया है जिकांरा 
' रहैर है 'राजस्थानी' बोलणियां नै कीं बेरो कोनी। लोग आप-आप री जरूरत 
मुजब सबद घडता भी रैवै अर इण ततरियां भासा भी राती-माती हुंवती रैवै। भासा 
री माठ-मरोठ अर निकेवकी ओछख सारू गाव रै लोगा रै लोक-ग्यान री गिनार 
करणी जरूरी है। जिकी भासा रो इतिहास हजार बरसां सूं ई बेसी बगत रो है 
अर जिकी नै बोलता-सुणता-बरतता पचासूं पीढिया निवड़गी, उण भासा री 
पाज्-भत्ता रो थाह पावणो घणी खेचऋ रो काम हुया करै | गाव वाब्ठा 'य' मै 'जः 


बणावण मे कोई जेज कोनी करै जिंयां जोगी, जातरा जसोदा जुद्ध, जस जोगा 
अर जसवंलसिंह आद। 

राणी लक्ष्मीकुमारी चूडावत अकर छैल मंवर सारू बरतीजण बाय २०० 
सबद छाट'र बतायो के कोई दूजी भासा इसी कोनी जिण मे अक अरथ रा २०० 
सबद होवै | फेर तो ठाह लागी क॑ अ सबद कोई ३४८ रै अडैगडै है | बानगी सारू 
अलबेलो, आटीलो, आलीजा, उमराव, केसरिया वालम, चुडलै रो सिणगार, 
कमधजियो, गाढ़ा मारू, चतर सुजाण, जोडी रो मरतार, भवरजी, पना मारु, 
ढोलो, बाईसा रो बीरो, मदछकियो, रगरसियो, लाल नणद रो बीर, हजा मार 
आद। औ सग् सबद लोक-ग्यान रै पेटे खताइजै। 


अकर जहूर खां मेहर अर किणी उर्दू है विद्वान रै विचाक्रै दोनू भासावा 
ने लेय'र कीं झक्काछ हुयगी। मेहर कैयो कै उर्दू मे इसा कित्ता सबद गिणाय 
सको जिका किणी भी अक वरण सू सुरू हुवे पण सगढ्छा रा अरथ रागी रा सागी 
रैवै। (जिया ऊट सारू सबद) | उर्दू वाव्गो घणी ई खेचक करी पण बात ताबै कोगी 
आई | पछे जहूरखा 'क' वरण रो कोई १०-१२ सबद गिणाया जिका रो अरथ हुपै 
ऊट जिया करहौ, करसलो करेलडो, करवव्ठो, कठाछक, कठाढ्, क्रमेलक, 
करहास, कछौ अर कुर नारु | इयाकली सबद-सपदा नै देख'र उर्दू वाब्तो विद्वान 
चमगूगो सो“क हुयग्यो। वै कैयो, अच्छा किणी दूजै वरण रा इसा ई सबद गिणावी 
तो जाणू | जहूरखा 'म” वरण रा घणा ई सबद गिणाय दिया जिका रो अरथ ऊट 
ई'ज हुवै जियां मईयो, मदझरियो, मयद, महाग्रीव, मैगल, मैमत, मय, मरुप्रिय, 
माकडा झाड आद | गाव वाछ्ा औ सगव्ठा सबद केवटता रैया है। राजस्थानी 
लोक-ग्यान मे ऊटणिया (साढा) रा बीसू सबद है जिया ठाठी, फिरडी, फाडर, 
खाखर, खाखी, डागड जद के उर्दू मे कोई सबद लाघै कोनी अर सेवट ऊट य्‌, 
ऊटणी ई बणाय'र धाको घिकावणो पडै। 


भूलदान देपावत “माचै” रा घणा ई उदाहरण देय'र बतायो है के लोक-ग्यान 
है पेटै न्‍्यारी-न्यारी ठौड “माचै” रो अलायदा-अलायदा रूप बरतीजै जिया 
रजपूत नै माचै में मरणै रो मैणो मानीजै, चोरों नै माचै चढाइजै, आप सू बडेरा 
है बरोबर माचै माथै कोनी बैठीजै, गाचै मे सास निकलणो माडो मानीजै, ऊ्डा । 
सास लेवतै नै माचै रू हेठे उतार'र घरती माथै सुवाणीजै आद | कपडा रा भी 
गात-भात रा रिवाज है जिया माहेरा मे मामो मौकियों बधावै, बैन ने चूदडी 
ओढावै, सावण में लुगाया लहरियो अर फागण मे फागणियो मगावै आद। 


लुगाई ऊट माथे मोट्यार रै लारै बैठै त्तो जाणणौ के वा उणरी घरघिराणी 

है, जे आगै बैठै तो समझणों के वा जोडायत कोनी | गाव मे मोकब्ठा नेम-कायदी 
चालै जिका मासा रै पेटे आप-आपरी न्यारी-निकेवक्ली पिछाण राखै ! बैठक ' 

सबद गयी मे बारै दिना री बैठक सारू काम मे आवै, गोष्ठी सारू नहीं | शजीखुसी 
रा कागद आवै अर मरियोडै रै समाचार री चिट्ठी | गाव वाब्ठा लूण नै मीठो कैबै, | 

चीज कमती हुवै तो कैवै बत्ती है, दियो बुझावै कोनी बडो करै, मरण नै सौ बरस 
पूगणो कैवै, दुकान बंद कोनी करै, मगक्ठ करै | 

मूलदान देपावत पलठकणै अर चमकणै मे भी झीणो फरक बतायो है। गाव 
में लोग मोती पके अर ऊट चमके रो प्रयोग करै। मोती चमक अर ऊट पक्ककै 
कोनी कैवै | नागै सबद रा भी दो अरथ है - अक तो 'नागी-उघाडी” रो प्रयोग 
अर दूजो उण री लुगाई घणी ई 'नागी कुत्ती' है। 

लोक-व्यवहार री आपरी अलायदी परम्परा है। साहित्य मे तो कोई सबद 
उण बगत आवै जणै बो लोक मे घिस-घिसाय'र गोछ बण जावै। मूल मे 
लोक-ग्यान अर लोक-व्यवहार अर उण सू ई”ज बणै है साहित्य, कला अर 
संस्कृति। 


(75) 


मीठा-मधरा बारैमासा 


कविवर भीम पाडिया री औअ ओनया कुदरत री सिस्टि रै सागै सस्कृति री 
जुगलबदी दरसावण वानी है। 
जद ठडी मधरी पून चलै, म्है-हिव्डै मे हरसाऊ 
अर चटक चादणी रात धोरिय बैठ गीतडो गाऊ। जद ठडी मधरी ... 
२ 3 
आज रमण री रात रमा घण रेत मे 
छिटकी च्यारू मेर चादणी खेत में 
आज पुनम रो चांद इमी बरसावैलो 
ठडो मधरो बायरियो सरसाबैलो 
घुछ्ता-घुन्ता रातडली घुल जावसी 
थारै-म्हारै हिये पछतै हेत मे | आज रमण ........ 


चैत रो चितचायो महीनो अर हिडदै मे उमडतो उमाव हुवै तो पछ कुदरत 
दोनू हाथा सू वरदान लुटावती सी'क लागै | इण ओव्या मे रूपाछ्छो भूगोल है तो 
रुत री मनभावणी रंगत रै मांय धोरा माथै बैठ'र गीत गावण री लालसा भी है। 
धणी-लुगाई रै आपस रै घणमोछै प्यार रो बखाण है तो झूमती फसलां रै खेत 
रो मनभावतो दरसाव भी है; हिवड़े रो अणूतों उमाव है तो लोकगीता री लै'रां रो 
आणंद भी है। चैत मे धरती वासन्ती गाभा मे सजिया करै | हवा रू-रू मे ताजगी 
भरती रैवै | चदरमा आपरी सग्ठी कवओ रै सागै चादणी बरसावै | फसरला झाला 
देय'र बुलावत्ती सी'क लागै | 


चैत बदी सातम नै लोग सीतव्य याता रो व्रत राख'र टाबरिया सारू ठंड 
रै झोला री अरदास करै | पैला सीतब्ग माता रै कोप सूं सगव्ठा डरिया करता हा। 
बडी माता जे चै'रा माथै माडणा माड देवती का पछै अक आंख ले लेक्ती तो 
आखी उमर उणसू लारो छोडावणो ओखो हो | इण सारू टाबरपणै सू ई डील 
है जाबतै खातर चौकस रैवणो पडतो | ठंडो रांधणो अर ठडी-ठडी मौसम रो मजों 
लेवणो चैत री मनवारां रै रूप मे गिणीजतो | 


चऔैत मे मन रै हरख नै बघावण वाब्ठा नवरात्रा आवै। भगती-भाव यू 

[ण-जस ने याद करण वाब्णा रामनवमी सूं जुडियोडा नौ। दिन। गणगोर है उच्छब 
गी रमक-झमक, कवारी कन्यावा री आछै घर-बर सारू अरदास, बागा रा हीण्डा 
भर रक्तियावणा गीत। फेर आयै बैराखी रो तिवार। झूमती फराक्हा रै बिचाढै 
गाघ-गाणां है भरपूर आणद रो तिवार। महावीर जयन्ती अर हनुमान जयन्ती- 
। सगढ्छा मिल'र चैत नै सरकृति अर प्रकृति रै बारैमासा मे महताऊ ठौड दिराबै। 

पद्मै सौ पैत्तालयो सुद बैसाख सुमेर 

थावर बीज थरपियो बीके बीकानेर 


आज सू लगैटगै पाच सौ पद्रै घरसा पैली बैसाख सुदी दूज़ शनिवार मै 
रिघरा रै मुगट बीकानेर री थरपणा हुई । ओ ई कारण है के दूजी जागावा माथै 
कर संक्राति माथै किन्ना उड़े पण बीकानेर में तपती तावडिय अर लूआ री परवाह 
कैयां बिना आखा तीज माथै आमो भात-भात रै रगरगीलै किन्ना-किनण्या रू 
रिया पछ “वो ई काट्या है" ९ नारा सू गूजतो रैवै | बैसाख सत महात्मावा री 
गयन्तियां रो मास है। इण सारू घरम-करम कीं बेसी'ज हुवै। परशुराम, 
कराचार्य अर रामनुज जिसा मिनखपणै रा नगीना इणी मास में प्रगटिया हा। 
गवान बुद्ध रो प्रगटीकरण भी बैसाख सुदी पुनम रो है| इण सारू बैसाख अक 
णो पवित्र भहीनो है। 


जेठ मे लूआं रा लसरका अर आमै रो कोप सगक्ण नै तबतक्ाय दै। 
जरथान रा किसान तो कुदरत है इण अगनकुंड रा हैवा है। बै तो पसीणै सू 
तिहास बणावणों भी जाणै। इण सारू जेठ रै करूड महीनै मे भी बादक्हा नै 
'डीकता रैवै | जद पखेरूआ तकातक री रूखा नै छोड'र खुलै आगे मे मुगत 
उडाण भरणै री हिम्मत कोनी पडै उण बगत भी आपारा करसा भाई मैणत-मजूरी 
' कार्मा मे लाग्या रैवे | आगै बिरखा रा महीना आणै वाल्ठा है | नीनाण करणा है, 
शजाई करणी है, हक अर बनरूघा रो ध्यान राखणो है। जे बिरखा नीं हुवे तो 

रा सरतन भी करणा है। जेठ सुदी ग्यारस नै निर्जला रो तिवार मनायो 
गाव | जागा-जागा मनवारा करता अर पाणी, रारबत, आमरस अर मात-भात रा 
पेय पावता लोग, जागा-जागा दान-दक्षिणावां रा दरसाव अर जागा-जागा बाई 

तवासण्यां सारू कपडा, लत्ता, ठण्डाई रा सामान, आम्बा, दूजा फल अर तरै-तरै 
| चीजां देवण री होडाहोडु अर भजन-कीर्तन रा आयोजन आद। 
“आसादरय प्रथम दिवसे.....” 

कालिदास तो इण उगती नै लिख'र अमर हुयग्या। आसाढ रो उप 
हीनो कीनै कोनी सुहावै | ऊडीकता-ऊडीकतां जैठ तो निकक्रग्यो, अब 35 
मे राजी हुव तो आम में कीं मंडाण मांडै, मोर-पपैया नै कीं ध्यावस आवै अर 

किसाना रै मुरझायोडा सुपना नै हरिया बणावण सारू की आस बंधे | कीनै रही 
कोनी आवै के रूखा माथै फल लटूंबे, गाछ-गाछ माथै पछी मीठा सुर उगेरै, धरती 
आपरा भूरा गामा छोड'र हरियो बेस धारण करै अर मौसम सो सिणगार मे 
सजण रो मौको देवै। 

“नवमी सुद आसाढ रो'स म्हारो निकट साकडो सावौ” 


अमरसिह री रम्मत रा अ बोल लोक-व्यवहार री सास्कृतिक पिछाण 

वाब्ग है| इण दिन रै बाद जद देव सयनी ग्यारस आवै तो पछै कोई मागकिक 
काम चार महीना ताईं कोनी हुय सके | कोई कवारो है तो कवारो ही रैवैला। चार 
महीनां तांई तो जद देवता भी सूता रैवे तो मिनख सुभ काम किया कर सके] 
आसाढ री पुनम रो टाकडो राजस्थान मे घणो महताऊ है। आ है गुरू पुनम। 
टाबरा री पाटी-पूज़ा रो महापर्व, गुरू अर चेला रै बिचाके रै रिस्तां रो पूजनीय 
दिन अर सरस्वती री पूजा रो बेजोड अवसर | आसाढ मे बादव्य रा गाजा-बाजा, 
बीजछी रा पछका अर मौसम रै मिजाज रा बदक्कता रूप इण महीने ने महताऊ 
बणावै | 

सावण सुहाणो सरसाबणो 

भादवो सुहाणो मनभावणो। 


,सावण रो महीनो तो सगव्ठ सारू रक्तियावणों मास है | धरती री रंगत, 
आमभे सूं उणरी प्रेम-लीला, खेता मे छायोडी हरियाढ्गी, मोर-पपैयां री मीठी वाणी, 
डेडरियां री डरू-डरू री अवाजा, बीजरी रा पकका, मोटोडी छांदया रो मेह.. 
इया सगब्णं रै कारण सावण बारैमास मे अक रूपावो महीनो मानीजै। नाग पचमी, 
हरियाव्ठी अमावस अर श्रावणी या रक्षाबधन। साची पूछो तो आखो सावण ही 
भगती रै उमाव रो मास है। बैन-भाया रै इण अमर तिंवार राखी पुनम री आपणी 
सरकृति मे ठावी ठौड है। आवणी माथै लोग दिन-दिन भर तब्ठबा रै पाणी में 
ऊम'र आप-आप री सरधा रै मुजब भग़ती रा आयोजन करे, ब्राह्मण जिनेऊ 
बदले अर पूजा-पाठ करे, दक्षिणा देव, महात्मावा रा पूजन-वदन करै। 


भादवों आवत्तै-आवतै तो धरती बूटैदार हरी छीट रै घाघरै अर वसन्त्री 
चोकी मे रूपवती दीखण दूक जावै | आसाढ तक जिका दढूंठ हा उण रूखां म भी 
नुंवी चेतणा आय जावै | उमगता बरसाव्ठी झरना, जागा-जाया गूंजता मीठा सुर, 
मस्त-मस्त धोरा, घोरा माथै रमता किलकता टाबर, बिरखा मै न्हावता, कुदडका 
करता टाबर अर माटी री सौरम रा लावा लूटता लोग-लुगाई | च्यारूमेर चैलपैल, 
च्यारूमेर मेब्-मगरिया, च्यारूमेर गोठ-घूघरी रा आयोजन | सुरंगो महीनों है 
भादवो। 

“भरियै भादवै रैण अधारी जलम्या जादस राय” 

कृष्ण जन्मास्टमी री चैलपैल; माटी रै कसा रो वध, माखण लीलावा 
रासलीलावां, मात-भात री झाकिया अर भगती रै काचै झाग भावा रो दरसाव। 
और भी केई तिंवार आवै जिया गोगा नवमी, बछबारस, गणेश चौथ अर अणत 
चौदस | बिरखा रै सागै-सागै भगती रा लावा लूटण रा मौका | अै मौका फेर कठै 
पडिया है २ 

आरोज भगती, सगती, प्रेम अर रूमानियत रो संगम है। नवरात्रा री 
घूमधाम, देवी दुर्गा अर माँ करणी री पूजा-आराधना, मेव्ठो रो आयोजन, दसरावै 
री रौनक, रावण, कुम्मकरण अर मेघनाद रै पूतब्ठा नै बारर'र सातरा शस्कारा री 
थरपणा रा जतन अर छेकड मे सरद पूनम री चांदी बरणी चांदणी मे 
इमरत-रसींचियोडी खीर रो अर मीठा-गुट मालपुड़ा रो भोग | सरद पूनम माथे 
आखै राजरथान मे सगीत सम्मेलन, कवि-सम्मेलन अर भगती रा अलेखू कार्यक्रम, 
जागण अर आधी-आधी रात ताई नाच-गाणा हुवता रैवै। ओ प्रेम रो अर 
मेल-मिलाप रो तिवार मानीजै | आसोज में बिरखा रा आसार की कमती होवण 
लाग जाबै अर लोक जीवण री हलचल कीं बेसी बधती जायै। 


सिरिट री सुरूवात रू लेय'र आज त्ताई लोग चॉदणै री जीत अर अधारै 
री हार सारू खेचछ करता रैया है | चादण रै अखीपण रो सातरो तिवार दीवाबी 
काती (कार्तिक) में ई आवै। अधारी-घोर अमावरा मे जाणै चादणै री बिरखा 
होम रैयी हो- च्यारूंमर दीया ई दीया- झिलमिल करता, अधारै सू जूझता दीया। 
अर फेर फूलझड्यां, भात-भात रा पटाखा अर लिछमीजी री पूजा रा दरसाव। 
धन तेरस सू लेय'र भाई दूज ताई रा पाच तिवार लोगो भे हरख-उमाव रो संचार 
करण वाढ्ा है। गोपास्टमी, गुरुनानक जयन्ती अर पूनम माथै पुस्कर अर 
'कोलायत रा मेला इण महीनै री विसेसतावां हैं। “काती मै सब साथी” री कहावत 
इण बात नै दरसावै के लारलै दो महीना मे जुदा-जुदा बगत बोयोडा काकडिया, 
मतीरा, काचरी, गवार फक्षिया अर दूजा केई-फल-वनस्पति काती मे पक'र 


त्यार हुय जावै | “दीवाल्गी रा दीया दीठा काचर बोर मतीरा मीठा” इण बात री 
साख भरै। 


मिगसर में नीं तो बिरखा है; नी सरदी अर .नीं गरमी रो प्रकोप | गुलाबी 
ठड सुरू होवण लाग जावै | पुराणा माईत कैंवता आया है कै “दीवाली दीवाछणी, 
होछी चट्टै बाछणी” यानी दीवाली रै पछै तिवारां री सकडाई अर होकी रै पछै 
तिवारी री रेलमपेल हुया करै | मिगसर आगै आवण वाली डाफरा री चेतावणी 
रो महीनो है| सांस्कृतिक रूप सू लगैटगै सूनो महीनो। 


”पो खालडी रो खो, ओक राघ, दूजो पो, चतर व्है त्तो माथो धो ।” पो मं 
दिन साव छोटा हुय जावै; डाफर इयाकनी बाजै के सगव्झ हाड ख्काय दै, 

धूजणी छूटती जावै अर सीरख-पथरणा मे ई कीं चैन मिलै | दिनूगै रै खाणै-पीणँ 
री बगत पूरी होवतै-होवतै सिझुया रै भोजन री तजबीज करणी पडै। जिकी 
थोडी फुर्तीवादी लुगाया होबै, यै चटपट काम निमटाय'र न्हाय-घोय सके बाकी 
तो काम में ही अन्दूजियोडी रैबै । इण महीने रै तिवारा में लोहडी, मकर-सक्रांति 
अर पोषी पूनम घणी महताऊ है। तिलिया लाडू, घेवर अर फीण्या रो तिंवार है 
मकर-राक्राति | बीकानेर नै टाल'र आस राजरथान मे किन्रा उडावण रो तिवार। 
बीकानेर मे तो किनज्ञा उडावण रो काम आखाबीज माथै हुया करै। 


माघ आवतै-आवतै सरदी कीं मौठी पडणी दूक जावै। कैयो गयो है के 
“आधे माहे, काबक बाहै” यानी माघ शुदी आवत्तै-आवतै काबछ ओढण री घ्णी 
दरकार कोनी पडै | फेर आवै बसन्त पचगी रो रक्तियावणो तिवार। जागा-जागा 
सररवतीजी री पूजा, पीछे गामा मे सजियोडा मिनख, लुगाई अर टाबरा री 
रमक-झमक, हवा में लैराबती सरसू री पीछी-पीछी फराब्छा, निरमकछ आमै मे 
बिछियोडी चादणी अर असोक, केतकी अर कदम्ब रै फूला री रौरम | माघ रो 
महीनो लोगा सारू घण-चावों है। सरदी रो उतार अर बसत री झीणी हवाया 
मौसम ने रगीलो बणाय देयै। 


सावण अर फागण दो महीना तो इसा है जिका नै लोग अडीकता रैवै | 
फागण तो इण बारेमासै में मरतती रो राजा महीनो है। च्यारूंमेर रग, गुलाल, 
पिचकार्‌या, डोलच्या, गेवर, ख्याल अर रम्मता रो जोर रैवै। मिनख तो मिनख, 
मौसम खुद हुडदग करण नै दूक जायै। होछी रै रग मे सगव्ठा भेव्ठा है- 
देवर-भाभी, साक्की-बैन्दोई, जीजा-रालहज, सैण-सगी, भायला-मोपाब्ठा। कठै 
ई कोई आट कोनी। चग माथै गाणा, धूमच अर घमाल, गींदड अर डाडिया, 
नौटंक्या अर रम्मता.... कुल मिलाय'र फागण मस्ती रो, चैल-पैल रो, हरख-उमाव 
रो अर ताजगी रै सनेसे रो महीनो है। ओ बारैमासा मरुधर रै निर्कवर्ले व्यक्तित्व 
रा अनाण है| जठै पसीणै सू इतिहास रचीजै, बठै नीं तो मुरझायोडो चैरा हुवे अर 
नीं हार मानण वाब्ठा मिनख | चैत सूं लेयर फागण ताई मरुधर गावतो रैबै, नाचतों 
रैबै, पसीणे सू फसब्हा नै सींचतो रैवै, मान-मनवार करतो रैवै अर दूध-मिसरी 
जिसा मीठा रिस्ता-नाता निमावतो रैयै | म्हारै मरुघर री आई तो मरजाद है, आई 
मठोठ है अर आई रंगत है। 

आज आखी दुनिया मे आपारा « 
लोक-कलाकार धूम मचाय रैया है| 
आशथूणी दुनिया तो वांरी दीवानी 
हुय रैयी है। आपांरा 
लोक-वाद्य-खडताल, अलगोजा, 
अर रावण्हत्था आज जगचावा है। 
आपांरी गायकी भी नांव कमायो है। 
राजस्थान रा लौकनाच-घूमर, झूमर, 
गवई, गौरी अर जसनाथी 
अगन-नाच दुनिया भर में सैलानियां 
नै रिझाय रैया है। राजस्थान रा 
भित्ति-चितराम, मेहन्दी -मांडणा री 
सावठी कोरणी, खेतीबाडी रै ग्यान 
सूं सराबोर जूनी कहावता अर 
ओखाणां अर सईकां सूं चालती आई 
भणाई री गैराई दुनिया मे किणी सूं. : 
भी कमती कोनी। पण फेर भी पीड 
आ है के जलघारा सूं खाली परदेसी 
बादव्यं माथे रीझर नाचण वाक्हो 
साहित्य-मोरियो खुद रै भरियै-तरियै 
” मौसम माथै गुमेज कोनी करै। 


